
CREDO 


OMUL este suprema creație a lui 
DUMNEZEU şi - ca atare - perfect, ca 
alcătuire. Nimic nu lipseşte, nimic nu 
prisosește. 


Fiecare om are rolul și locul sau. 
Necunoașterea sau nerespectarea 
acestora conduc la cele mai mari 
tragedii. 


OMULE ! Cunoaşte-te - ca sa te 
respecţi ! 
Respectă-te - ca să-l respecţi 
și pe celălalt, de lîngă tine ! 
Respectă-l pe celălalt, ca să-L 
respecţi pe DUMNEZEU ! 


De aici - începe IUBIREA |! 


NIMIC NU-I MAI MULT SAU MAI PUŢIN DECIT 
A FI OM! 

Introducere 


Scăpat de viciul fumatului, după peste 30 de ani de subjugare şi 
sute de tentative de eliberare, am constatat o rapidă deschidere către 
domeniul spiritual, o “foame” de literatură religioasă, filosofică, 
“paranormală”, pe un fond religios stabil, în măsura în care - începînd 
cu noaptea de 22/23 decembrie 1989 - îmi restabilisem raporturile 
fireşti cu Divinitatea şi eram un creştin (romano-catolic, după bunica 
poloneză) practicant. 

Interesul se menţine pînă astăzi, ceea ce m-a făcut ca - în aceşti 
11 ani - să acumulez un volum destul de important de informaţii. 
Preocuparea pentru cunoaşterea şi armonizarea (perfecţionarea) 
umană m-au condus către Numerologie, o ştiinţă care se ocupă de 
evaluarea personalităţii umane şi care îmi pune la dispoziţie o serie de 
criterii şi tipologii - pe care le aplic oamenilor cu care vin în contact şi 
pe care doresc să-i ajut în cunoaşterea şi desăvîrşirea de sine. 

De cîteva luni, favorizat de accesul la un computer personal, am 
început să aştern pe hîrtie Tablouri numerologice complexe - pentru 
prieteni, cunoştinţe şi “clienţi”; mai mult de atit, am început să-mi 
consemnez părerile, atitudinile, impresiile asupra unor lecturi, asupra 
unor probleme concrete de viaţă, grupate în jurul subiectului OM. La 
sugestia şi cu ajutorul “tehnic” al unui prieten, am conceput şi, 
ulterior, realizat un site pe Internet, dedicat armonizării umane, 
constituit din 3 componente: 1. Reflecţii, un capitol în care am grupat 
aceste însemnări care, la cîteva zile, erau completate cu noi şi noi 
teme; 2. Armonizarea umană, un capitol care prezintă Numerologia - 
ca o componentă a cunoaşterii şi desăvîrşirii umane -, inclusiv oferta 
unor consultaţii şi consultanţe de profil, o serie de citate, poeme şi 
rugăciuni legate de Om, de construcţia şi armonizarea lui; 3. Forum, 
un capitol de epistole şi însemnări de atitudine creştină şi 
românească. Acelaşi prieten, văzînd că demersul meu prinde contur şi 
substanţă, mi-a sugerat că materialul prezentat, cu foarte puţine 
intervenţii, poate constitui “substanţa” unei cărţi, ce poate fi publicată 
în format digital şi, ulterior, clasic, pe hîrtie, în funcţie de găsirea 
mijloacelor adecvate. 

Mărturisind aici contribuţia infimă atît la alegerea citatelor, cît şi 
la redactarea însemnărilor - activităţi la care am fost permanent 
asistat din planul subtil -, trebuie să mulţumesc celor care, sub forma 
inspiraţiei, mi-au călăuzit ochii, mintea şi mîna !. Le sunt profund 
recunoscător şi îi asigur că sunt gata să continuăm colaborarea... 


Sper ca stilul meu - cam încîlcit şi greoi -să nu împiedice 
înţelegerea temelor propuse, pentru că demersul meu vizează o mai 
bună înţelegere, o mai bună cunoaştere de sine, ca premisă pentru 
evoluţia spuirituală, pentru Armonizare. Dacă voi fi reuşit să contribui 
la aceasta, chiar şi pentru un singur om, pentru un singur frate, nu am 
trăit degeaba, nu am muncit degeaba... Dacă, urmare lecturii, veţi 
rămîne cu impresia că aş putea să vă ajut în demersul cunoaşterii şi 
afirmării voastre, vă rog nu ezitaţi să mă căutaţi. Cu dragoste, cu 
răbdare, cu speranţă, vă stau la dispoziţie ! 


7 aprilie 2003 - Adrian. 


Începutul Evangheliei după Apostolul 


loan 
La început era Cuvintul 

și Cuvintul era la Dumnezeu 

și Cuvintul era Dumnezeu. 

Acesta era la început la 
Dumnezeu. 

Toate lucrurile au fost create prin 
EI 

şi nimic din ceea ce a fost 

creat 


nu a fost creat făra El. 
În El era viaţa şi viaţa era 
lumina oamenilor. 
Lumina luminează în 
întuneric 
și întunericul nu a cuprins- 
0. 
A fost un om trimis de Dumnezeu 
şi numele lui era loan. 
El a venit ca martor, 
ca să dea marturie despre Lumină, 
pentru ca toţi să creadă prin el. 
Nu era el Lumina, 
ci el a venit ca să dea marturie 
despre Lumină. 


vine în lume. 


prin EL 


(conform DEX) 


Cuvintul era adevărata Lumină, 
care luminează pe tot omul care 


Era în lume şi lumea a fost creată 


dar lumea nu L-a cunoscut. 

A venit la ai Săi 

și ai Săi nu L-au primit. 

Dar tuturor celor care L-au primit, 
celor care cred în numele Lui, 

le-a dat putere 

să devină copii ai lui Dumnezeu, 
copii născuţi nu din sînge, 

nici din dorință trupească, 

nici din voinţa omenească, 

dar născuţi din Dumnezeu. 

Și Cuvintul s-a făcut trup 

și a locuit între noi, 

iar noi am vazut slava Lui, 

slava Unicului- Născut de la Tatăl, 
plin de har şi de adevăr. Amin. 


REVELAŢIE - Fenomen prin care 
Dumnezeu Îşi 
dezvăluie natura şi voinţa Sa 
anumitor persoane 


O succintă analiză asupra unor 


revelații ale ultimelor decenii 


Literatura ultimilor decenii, aparţinind domeniilor religios, 
filosofic şi paranormal consemnează o serie întreagă de revelații, pe 
care - autorii - le prezintă ca atare sau, pur şi simplu, ca păreri 


proprii. 


Înainte de orice, doresc să subliniez că - din punctul meu de 
vedere şi nu numai al meu - toate gindurile, toate ideile noastre, ale 
oamenilor, sunt influențate de “factori exteriori”, pe care cei mai mulţi 
îi conştientizează, dar nu toţi. O seamă de cunoscuţi autori - fie 
muzicieni, poeţi, oameni de ştiinţă - au recunoscut şi declarat că au 
fost inspirați, în opera lor. Am spus “factori exteriori”, în sensul că 
aceste inspiraţii au provenit dintr-o sursă exterioară, deşi percepţia 
majoritară se referă la o voce interioara. Justa aşezare a lucrurilor 
cere să acceptăm că Toate gindurile ne sunt influențate, într-un fel 
sau altul, chiar dacă senzaţia este că suntem Noi cei care gindim. 
Citez, în acest sens, din Pierre Teilhard de Chardin, preluat de George 
Văsii în cartea sa în Cercetări în lumea nevăzută - vol.I, pag.109: 
<<Trebuie să ştiţi că oamenii pămînteni sunt întocmai ca nişte prize, 
care primesc contactul, fie cu oamenii care introduc prin fire lumină, 
fie cu cei care introduc curenţi ce-ţi ard aparatele şi te aruncă în 
întuneric. NU EXISTĂ SĂ NU FII PRIZA CUIVA !. Depinde cui te-ai 
făcut priză...>>. Corelînd cu afirmaţia lui Emanuel Swedenborg că 
Omul se poate afla în două ipostaze în raportul său cu Divinitatea - cu 
faţa, primind Informaţia (Iubirea) divină, sau cu spatele, întrerupînd 
contactul [ceea ce el defineşte ca fiind “păcatul”] - obţinem un tablou 
complet. 

Referindu-mă, în speţă, la Revelaţii în accepțiunea particulară 
reluată în motto din Dicţionarul Explicativ al Limbii Române, o serie 
întreagă de autori ne prezintă în scrierile lor o complexitate de 
informaţii privind Lumea nevăzută, precum şi Mesaje ale unor 
entităţi spirituale, începînd cu Dumnezeu Însuşi, Isus Cristos, Duhul 
Sfînt, Sfinta Fecioară. Interesant este că majoritatea vizionarilor - ca 
să-i descriem cu un termen generic - nu aparţin lumii religioase, ba, 
chiar mulţi dintre ei, fiind “necredincioşi”, dacă nu atei !. Ceea ce-i 
uneşte pe toţi este Convertirea, în sensul deschiderii totale spre 
Divinitate, şi Iubirea, ca atitudine generală faţă de Dumnezeu, de 
Oameni, de Creaţie (Natură). Dacă din scrierile de acum un secol ale 
lui Rudolf Steiner - vizînd prezentarea Lumii spirituale - transpare un 
aer rece, ştiinţific, cele de dată mai recentă sunt mult mai vii, mai 
emoţionale, mai sentimentale, mai pline de Iubire, aşa cum afirmam. 

Deşi marea majoritate a scrierilor lansează severe avertismente 
privind soarta - viitorul umanităţii, corelate cu decăderea naturii 
umane, nu puţine sunt cele care aduc balsamul unei încurajări, 
privind susţinerea Omului de către Fiinţele spirituale, de către 
Divinitate, în demersul său pămîntean. Rezumînd, tabloul se prezintă 
astfel: trăim într-un mediu ostil, deteriorat de noi înşine şi de 
înaintaşii noştri, datorat în principal  neascultării noastre, 


nerespectării Legilor divine - care funcționează şi acționează, care 
nasc consecinţe, efecte, karmă; şansa noastră, a fiecăruia şi a tuturor, 
este să ne trezim, să ne convertim, să renaştem (să ne naştem 
din nou); “oferta” lui Dumnezeu este, în continuare, valabilă, El ne 
iubeşte şi ne doreşte. 

În ce priveşte aspectul şi compoziţia acestei Lumi nevăzute 

descrierile sunt foarte variate, mult diferite şi, de multe ori, 
contradictorii. Situaţia este paradoxală, dacă ne raportăm doar la 
dualitatea revelată de Pierre Teilhard de Chardin sau de Emanuel 
Swedwnborg. În ce mă priveşte, îmi explic aceste relatări atit de 
diferite pe două căi: în primul rînd, prin personalitatea unică a 
fiecărui om, incluzind aici şi modul diferit de percepţie a uneia şi 
aceeaşi “realităţi”, iar, în al doilea rînd, prin complexitatea- 
diversitatea infinită a Realităţii, la care ne racordăm - oricum - parţial. 
lată de ce, personal, nu consider aceste relatări contradictorii şi, cu 
atît mai puţin, “simple plăsmuiri”. 
Dacă psihologii şi, mai ales, psihiatrii fac dese referiri la “lumi 
ireale”, creaţii ale unor “minţi bolnave”, eu cred că trebuie să ne 
reconsiderăm punctul de vedere, în sensul de a lărgi gama “lumilor 
posibile”, înţelegind că Existenţa, Lumea, este infinită şi, în 
consecinţă, cuprinde Toate “lumile”, inclusiv cele plăsmuite. Oricît de 
ciudate, de stranii ar fi aceste lumi, ele există, iar contacul cu ele se 
face prin intermediul unor entităţi “ciudate” şi “stranii”, care se 
aciuează pe lîngă bolnavii mintali, pe principiul afinităţii, pentru că - 
nu-i aşa ? - “NU EXISTĂ SĂ NU FII PRIZA CUIVA !”. Eu nu sunt atras 
de astfel de “lumi” şi nu recomand nimănui să le contacteze, dar 
aceasta nu înseamnă că ele nu există !. 

Am citit mai multe cărţi care prezintă relatări ale Lumii 
nevăzute, pe unele am să vi le recomand, dar înainte de aceasta vă 
împărtăşesc o concluzie, care mi s-a întărit, cu fiecare carte citită: 
Omul nu este rezultatul unui hazard, al unei “întîmplări evolutive”, şi 
nu este singur; el aparţine unei Lumi minunate, o lume guvernată de 
Lege şi condusă de un Guvernator, care este Drept - fiind primul care 
respectă Legea -, dar, mai ales, Bun, lubitor - bunătate şi iubire care 
se răsfringe asupra noastră, a tuturor oamenilor !. Aceasta este 
soarta noastră, karma noastră; ceea ce facem cu ea depinde NUMAI 
DE NOI!. 

Inainte de a vă prezenta cîteva dintre cărţile de “revelații”, ţin să 
vă împărtăşesc o CHEIE de abordare a acestui gen de literatură: 
Citiţi, recitiţi, aprofundaţi studiul Bibliei, această carte a cărţilor ; 
citiţi, recitiţi şi aprofundaţi scrierile Sfinţilor părinţi, Filocalia, 
Patericul, Imitaţiunea (Urmarea) lui Cristos de Thomas a Kempis; 

citiţi, recitiţi şi aprofundaţi scrierile despre viaţa şi opera Sfinţilor 
loan Gură de Aur, Vasile cel Mare, Efrem Sirul, Maxim Mărturisitorul, 
Augustin, Francisc de Assisi, Tereza de Lisieux, Tereza de Avila, Anton 
de Padova, loan Scărarul şi mulţi alţii; citiţi, recitiţi şi aprofundaţi 
cărţile sacre ale celorlalte religii ale lumii - Vedele, Upanişadele, 
Legea lui Manu, Ramayana, Bhagavad Gita, Gatele, Lankavatara 
Sutra, Filosofia lui Confucius, Cartea despre TAO şi TE, Talmudul, 
Cabala, Coranul - acestea şi altele aparţinind Tezaurului sacru al 
religiilor lumii. Toate acestea şi alte asemenea lor vă vor pregăti 
drumul cunoaşterii !. 

Pentru că, oricum, suntem personalităţi distincte şi avem - 
fiecare - percepţia noastră proprie, care “nu se potriveşte” celorlalţi, 
am să mă rezum să vă prezint cîteva dintre cărţile pe care le-am citit 
şi vi le recomand, subliniind că - pentru mine - cele mai potrivite, cele 
mai încurajatoare, mi s-au părut cele apropiate de religie, în speţă de 
creştinism, dar - în toate - am găsit o reverberaţie a Lumii divine, aşa 
cum am perceput-o din Biblie şi din celelalte scrieri religioase clasice, 
pe care vi le-am recomandat deja. 

Aşadar, vă recomand următoarele scrieri: 

Glasul cerului deschis şi celelalte scrieri care consemnează Aparițiile 
şi Mesajele Preacuratei (Fecioarei Maria) de la Medjugorje, apariţii şi 
comunicări care se fac, începînd din 1985, prin intermediul unor copii 
din Bosnia şi Herţegovina; 

Către Preoţi - fiii preaiubiţi ai Sfintei Fecioare - o lucrare a Mişcării 
sacerdotale mariane iniţiate de don Stefano Gobbi; 

Cercetări în lumea nevăzută - volumele 1-3, de George Vasii - 
cuprinzîind informaţiile culese de autor, cu ajutorul vizionarei 
Veronica; 

Adevărata viaţă în Dumnezeu - vol 1-3 de Vassula Ryden; un roman de 
dragoste suprafirească, în care luăm contact cu Isus Cristos, cel de 
azi, dar şi cu mama Sa, Sfînta Fecioară; 

Forță contra forță de Cristian Gănescu, revelații obţinute de 
vizionarul Eugen; 

Cuvintul lui Dumnezeu - prezentat de mişcarea Noul Ierusalim, de la 
Pucioasa, un Cuviînt care se revelează astăzi, aici, pentru noi românii; 
Îngerul meu Aleh şi celelalte scrieri ale doamnei Melfior Ra; 

Moartea morții şi desăvirşirea de Ilie Cioară, precum şi întreaga serie 
de scrieri care ne prezintă revelaţiile sale privind lumea de dincolo; 
Shambala şi celelalte cărţi ale Contelui Incapuciato; 

Dumnezeu ne vorbeşte; Isus din voi; Voi şi îngerii voştri şi celelalte 
scrieri ale Feliciei Munteanu (Alida Avram) obţinute prin dictare 
celestă; 

Să fie lumină ! şi celalte scrieri ale lui Tanea Cuţov; 

Profeţțiile de la Celestine şi A zecea viziune de James Redfield; 

Duhul Sfânt - asociatul meu de D.Y.Cho; 

În zarea nemuririi de Prentice Mulford; 

Transformarea - calea bucuriei de Dr.W.B.]Joy; 

Medicina corpului energetic şi celelalte scrieri ale Dr.Janine Fontaine; 
Karma pură şi întreg serialul lui S.N. Lazarev; 

Conversaţii cu Dumnezeu şi celelalte scrieri ale lui Neale Donald 
Wasch; 

Izvorul vindecării e lubirea de Bruce şi Genny Wright Davis; 

Matei, vorbeşte-mi despre Rai şi hevelaţii pentru o nouă eră de 
Suzanne Ward, precum şi celelalte minunate cărţi apărute în Editura 
For You. 

Adaug, la această listă, scrierile mai vechi cum sunt Sic cogito a 
lui Bogdan Petriceicu Haşdeu, Impărăția misterioasă a spiritelor de 
].Loerber, dar mai ales Înţelepciunea iubirii conjugale şi Raiul şi iadul, 
ca şi alte scrieri ale lui Emanuel Swedenborg şi închei cu un citat din 
K.G.Durckeim: Omul contemporan, atingind limitele 
înţelepciunii sale raţionaliste, obosit de satisfacţiile mediocre 
și revoltat împotriva unei căutări exclusive a reuşitei şi 
eficienţei, aspiră la cu totul altceva. Şi are nevoie să-l găsească. 
El este în sfîrşit pregătit să primească experienţa eliberatoare a 
EU-ului său Esenţial, să nu mai trateze cu superficialitate 
întilnirea cu transcendenţa sa, ci să recunoască în Ea o forță 
care, eliberindu-l de neliniştea existenţei, creează pentru el, pe 
un alt plan, o misiune şi o promisiune. Cu speranţa de vă fi fost un 
ghid onest şi util pe calea întilnirii cu transcendenta, vă urez succes !. 

Nu pot să închei fără a mulţumi tuturor fiinţelor importante din 
viaţa mea, începînd cu părinţii şi celelalte rude, continuînd cu ghizii 
mei spirituali, dar şi profesionali, cu prietenii şi neprietenii - 
deopotrivă. Toţi mi-au fost de mare ajutor şi le rămîn recunoscător !. 


Aflarea lui Dumnezeu 


Mă întreabă prietenul meu Ion: “L-ai căutat pe Dumnezeu ?!” şi 
“L-ai găsit ?!”. Primul lucru care îmi vine în minte este îndemnul de la 
Delphi: “Omule, cunoaşte-te şi vei stăpini lumea”, adică IL VEI 
CUNOAȘTE PE DUMNEZEU !, după înţelegerea mea. Da, Ioane, mi se 

pare că primul, cel mai simplu - dar şi cel mai complicat - demers al 
nostru este să ne cercetăm, să ne cunoaştem. Este simplu pentru că 
nu necesită aparate sofisticate, fonduri de cercetare, condiţii 
speciale... Este, în acelaşi timp, complicat pentru că subiectul şi, 
totodată, obiectul cercetării este deosebit de complex - dacă vrei - cel 
mai complex. Şi totuşi dacă vrei să cunoşti lumea, viaţa - şi dacă nu 
vrei - trebuie să începi şi, chiar, să sfărşeşti prin a-ţi sonda propriul 
eu. Într-o formă sau alta asta facem, cu toţii. Suntem circa 6 miliarde 
de cercetători activi. Au mai fost alte miliarde şi vor mai veni, probabil 
şi mai mulţi. Fiecare, în parte, cu toţii cercetăm - zi de zi, ceas de 
ceas şi, chiar, secundă de secundă - “ce e cu noi”. Toate aceste studii 
sunt valoroase, pentru că fiecare cercetează “un caz unic”. lată de 
unde vine chemarea de a nu judeca, de a nu condamna pe nimeni. 
Dimpotrivă, spun eu, se impune admiraţie pentru munca fiecăruia, 
pentru că aceasta îmbogăţeşte patrimoniul cunoaşterii şi, chiar mai 
mult, patrimoniul experienţelor umane. Avem la îndemînă un volum 
imens de informaţii, dar este opţiunea noastră asupra modului de 
folosire al acestora. Aparține liberului nostru arbitru atît decizia de 
orientare a acestor cercetări, cît şi aprofundarea şi utilizarea 
experienţei semenilor noştri. Beţivul, excrocul, criminalul, ca şi toţi 
ceilalţi, au liberul lor arbitru şi aceasta “se vede” din însăşi existenţa 
şi “activitatea” acestora. Ei fac cercetări “de specialitate”, pe care - să 
fim sinceri - noi nu le-am face !. Sigur că societatea, noi doi - în speţă 
- condamnăm astfel de atitudini, dar NU avem voie nici să judecăm şi 
nici să condamnăm oamenii cu aceste atitudini. Punctez aici greşita 
orientare a sistemului nostru (uman) judiciar, care NU contribuie la 
reorientarea “cercetărilor” acestor oameni, ci se mulţumeşte să-i 
condamne şi să-i izoleze, ceea ce - de multe ori - duce la 
perfecţionarea “cercetărilor” lor. Aşazisa lor izolare duce, în fapt, la 
formarea unor “colective de cercetare” cu rezultate, vai, dezastroase ! 

Dar să revenim la cercetările noastre, nu pentru că ar fi mai 
valoroase, ci pentru că “ne privesc” şi ne interesează. Pot să-ţi 
împărtăşesc că sunt ani buni de cînd, printr-o fericită “schimbare de 
direcţie” mă pasionează cunoaşterea omului. Dacă începutul l-a 
constituit religia, ca instrument şi tehnică de legare a omului de 
Divinitate [utilizînd aici o accepţiune întilnită la mulţi autoril, 
cercetările mele s-au axat pe studierea “componentelor caracterului 
uman”, pe baza Numerologiei, a aspectelor “paranormale” ale 
cunoaşterii şi activităţii umane., precum şi a experiențelor 
“suprafireşti” legate de contactarea “lumii de dincolo”. Lecturile - 
integrale sau doar parţiale - ale unora din cărţile prezentate în 
bibliografia selectivă pe care ţi-o anexez, ca şi contactele şi dialogurile 

cu numeroşi maeştrii spirituali [cărora le sunt profund recunoscător] 
mi-au îmbogăţit permanent bagajul de informaţii, astfel încît - pot 
afirma, cu deplină sinceritate - că am ajuns să ştiu că ştiu enorm de 
puţin !. Asta nu mă face nici să mă descurajez, nici să abandonez, nici 
să mă ambiţionez. Pur şi simplu sunt fericit că ştiu astăzi mai mult 
decît ieri, că am dobiîndit - în fiecare clipă - o nouă experienţă, care 
mă îmbogăţeşte şi, mai ales ştiu că viaţa este un proces continuu de 
cunoaştere şi experimentare, divers şi complex, dar mai ales fără 
sfîrşit. Mai presus decît acestea, eu fiind o Fecioară, apreciez în mod 
deosebit RÎNDUIALA lumii, domnia Legii, existenţa unui Dumnezeu 
minunat, care este cel dintîi care respectă această Lege. Şi, atunci, 
ştiu că - dintre toate atributele divine - DREPTATEA este cea dintii 
sau, dacă vrei, cea mai sigură. Sincer să fiu, sub apăsarea păcatelor 
mele, a greşelilor numeroase - pe care ŞTIU că nu le pot desfiinţa - 
doresc ca BUNUL DUMNEZEU să nu fie doar o metaforă !. La fel de 
sincer, incertiudinea aceasta este cea “care mă struneşte”, pentru că 
mie “frica” nu-mi inspiră (prea mult) respect, în măsura în care - 
inspirat de seria de cărţi Conversaţii cu Dumnezeu a lui Neale D. 
Walsch - percep frica drept alternativă a iubirii. Dacă am ceva, în mod 
constant, pe toată durata vieţii, aceasta e iubirea. Şi, de fapt, nici nu o 
am ci o trăiesc, o experimentez. Am “descoperit” - în aceşti ani - şi m- 
am străduit să transmit aceasta în însemnările mele că Iubirea este o 
energie, este ENERGIA PRIMARĂ care susţine Lumea. Dacă 
Dumnezeu probabil că nu este Atoatecreator, cu siguranţă este 
ATOATEȚŢIITOR şi acesta o face prin intermediul acestei energii a 
Iubirii, din care toate formele de energie provin, se extrag. Interesant 
mi se pare să înţelegem că frica, pe care am definit-o drept alternativă 
a iubirii, este blocarea acestei energii şi iată cum explic eu o 
chestiune îndeobşte cunoscută şi anume că “frica paralizează” !. 
Revenind la căutarea şi, mai ales, găsirea lui Dumnezeu, trebuie 
să recunosc că, mai degrabă, El m-a căutat pe mine, El este Cel care 
“a bătut la geamul meu”, aşa cum, de altfel, Noul Testament ne face 
cunoscut !. Ajungînd aici, trebuie - deasemenea - să-ţi mărturisesc că 
am dobîndit obişnuinţa, de o bună bucată de timp, de a citi zilnic, 
sistematic - pe baza recomandărilor Calendarului liturgic - din Biblie, 
această CARTE A CĂRŢILOR, care este o sursă inepuizabilă de 
cunoaştere şi, mai ales, de înţelegere a ceea ce experimentez zi de zi, 
a ceea ce sunt eu, a ceea ce trăiesc. lată de ce am început, din 
ianuarie, să consemnez în scris aceste “citiri”, pe care intenţionez să 
le pun la dispoziţia tuturor, pe calea SITE-ului meu de pe Internet, 
care - la nivelul posibilităţilor şi a nivelului meu - se ocupă de 
Armonizarea umană, pentru că, dacă tot experimentăm - conştient 

sau inconştient, intenţionat sau nu - cred că este bine să armonizăm 
aceste experimente, în final să ne armonizăm cu toţii şi, atunci, vor 
dispare...beţivul, excrocul, criminalul. Apostolul Pavel spune că “toate 
sunt pentru om, dar nu toate îi sunt folositoare”. In acest sens înţeleg 
necesitatea “desființării” experienţelor acestor, totuşi, fraţi ai noştri. 

În mod direct şi tranşant îţi răspund: Da, L-am căutat şi L-am 
găsit pe Dumnezeu, realmente “în toate cele ce sunt”, începînd cu 
mine şi continuînd cu toate cele din jur, pentru că de “încheiere” NU 
poate fi vorba !. El este minunat, este imens, este de necuprins şi 
atunci ştiu că am găsit doar o mică parte din El, ceea ce mă îndeamnă 
să caut în continuare !. Acest ultim îndemn l-am întîlnit în multe părţi, 
la mulţi autori, dar nu cantitatea şi acurateţea informaţiilor mă 
determină în demersul meu. Suntem subiectivi, ceea ce pentru mine 
este un izvor de bucurie, apreciind atît unicitatea mea, cît şi a - 
tuturor - celorlalţi. lată de ce “aflarea” mea nu rezolvă nici căutarea 
ta şi nici a celorlalţi ! Ceea ce, însă, vă pot transmite, asemenea unuia 
dintre patronii mei spirituali -Apostolul Andrei-: “l-am aflat pe Domnul 
!”. Ceea ce, sper, vă va fi de folos, ţie - în primul rînd !. 


Laudă ţie - boala, prietenă ! 


Poate vă sună ciudat, dar sper că-mi veţi da dreptate, după 
ce-mi veţi asculta argumentele ! 

Boala - în accepțiunea pe care vi-o propun - este un semnal; 
semnalul că ceva anume determină proasta funcţionare a 
organismului (trupului) nostru. Formele de manifestare se întind de la 
simpla indis-poziţie - de orice fel -, oboseala de toate felurile şi pînă la 
bolile grave - care ne imobilizează la pat ,pe perioade mai scurte sau 
mai lungi de timp. Gravitatea şi respectiv periculozitatea acestor 
forme -care, la majoritatea bolilor sunt graduale, cu evoluţie în timp - 
vă propun să nu le legaţi nici de amploarea facto-rului “răspunzător” 
de boală (gravitatea accidentului; întîrzierea în prezentarea la medic; 
agresivitatea “microbului”,etc. ) , nici de robusteţea propriului corp şi 
nici de talentul şi inspiraţia medicului - tămă-duitorului. Pentru că, 
totuşi, trebuie să le legăm de “ceva”, vă sugerez să vă gîndiţi la boală 
ca la un semnal (vezi mai sus !), ceea ce ne conduce la o altă 
interpretare a gradelor diferite de gravitate-pericu-lozitate; şi anume 
în funcţie de gravitatea pericolului pe care semnalul vrea să-l prevină 
şi de iminenta acestuia, în timp şi în spaţiu ! 

Să abordăm acum cauzele bolilor, sursa lor reală, precum şi 
pericolele- riscurile care trebuiesc înlăturate pentru a redobîndi 
starea de sănătate, pentru a ne vindeca. 

Cauze spirituale. Sunt cele mai profunde, cele mai ample, cu o 
manifestare în plan material în termen de pînă la 20 de ani; ele 
vizează o greşită înţelegere a condiţiei umane, respectiv o greşită 
atitudine faţă de Creator şi faţă de creaţia sa. Pericolul este mare - 
acela de a rata această viaţă şi - ca atare - neînlăturarea cauzei poate 
conduce chiar la moarte, la trecerea într-un alt plan, deîndată ce 
acesta este ratat !; 

Cauze sufleteşti. Sunt mai puţin profunde şi se manifestă în 
plan material într-un interval de circa 20 de luni; ele vizează o greşită 
percepţie, abordare şi atitudine în plan sentimental, în planul 
caracterului (astralului) nostru. Pericolul este mai mic, el vizind o 
greşită utilizare a “tandemului” corp-suflet, ceea ce tot ratare este, 
deci...! 

Cauze materiale. Sunt cauze superficiale, uşor detectabile şi 
care vizează un greşit tratament aplicat organismului - în ceea ce 
priveşte respiraţia, alimentaţia sau “programul” său (odihnă, 
sexualitate, vicii etc). Pericolul este mai mic; caracterul (sufletul) şi 
chiar spiritul se pot dezvolta pe un fond trupesc labil, care uneori este 
chiar preferat-căutat, ceea ce poate conduce la ideea unei justificări 
(carmice?!) a comportamentelor inadecvate de respiraţie, alimentaţie, 
regim de viaţă. Sigur că evoluţia spiritual-sufletească a individului sau 
liberul său arbitru îi permit să-şi dorească o stare de sănătate şi astfel 
el va înlătura aceste cauze - care, într-o anumită etapă, iau fost de 
ajutor în drumul evoluţiei. 

Ceea ce doresc să reținem din enumerarea acestor cauze 
este independenţa lor de factorii de risc de îmbolnăvire, care sunt 
studiaţi de medicină şi care se referă la factori genetici, factori 
patogeni şi acci-dente. Aceşti factori, din păcate, sunt confundați cu 
cauzele bolii, astfel încît, pe lingă tratarea efectelor (de cele mai 
multe ori), avem tratarea falselor (aparentelor) cauze ale bolilor. lată 
CAUZA pentru care marea majoritate a tratamentelor- fie alopate, fie 
alternative- nu vindecă în adevăratul sens al cuvîntului ! De multe ori 
se obţin aşa-zise vindecări, manifestate prin dispariţia totală a 
simptomelor prezentate iniţial de bolnav; dar, vai, după un timp 
relativ scurt , boala (avînd cauzele prezentate la punctele 1-3) 
reapare, uneori în altă parte, dar de cele mai multe ori mult mai 
virulentă-agresivă. 

lată un motiv serios de reflecţie pentru toţi medicii, pentru 
toţi tămăduitorii şi, în fond, pentru toţi oamenii ! Deontologia 

spirituală, din care diversele variante (inclusiv Hipocrate) se inspiră, 
cere ca - în numele Iubirii, al iubirii de aproape - să nu-i faci nici un 
rău semenului tău.Ori ignorarea cauzei reale a bolii, abordarea 
factorilor de risc drept cauze ale bolilor duc la tratamente superficiale 
(ale efectelor)- cu consecinţe negative multiple, dintre care enumăr: 
ratarea ocaziei de autocunoaştere; acordarea încrederii proprii unor 
“mijloace ilegale”, respectiv medicamentelor, doctorilor, 
tămăduitorilor; prelungirea sufe-rinţelor prin neînlăturarea în sine a 
cauzei; pierderea încrederii şi a speranţei, odată cu reapariţia bolii. 

Dacă bolnavul înţelege cauza reală a bolilor sale, a 
problemelor lui - în general - şi doreşte îmbunătăţirea stării sale, nu 
are altceva de făcut decît de înlăturat CAUZA, ceea ce s-ar traduce 
printr-o schimbare generală de atitudine, cu efect rapid şi uneori 
miraculos, fără mari cheltuieli. Evident că, în măsura în care boala s-a 
manifestat pe o perioadă mai lungă de timp şi a atras modificări 
morfologice sau energetice, acestea vor trebui înlăturate, cu ajutorul 
factorilor competenți (medici de specialitate,  nutriţionişti, 
energeticieni). 

Şansa mare pe care am întilnit-o pe drumul cunoaşterii şi 
desăvirşirii de sine, de a afla mai multe despre CINE ŞI CUM SUNT 
mi-a dat-o Boala, drept pentru care îi mulţumesc prietenei mele, ca şi 
tuturor celorlalţi mulţi prieteni care m-au ajutat pe acest greu, dar 
superb drum ! Vă îndemn şi pe voi, prieteni necunoscuţi, să-mi 
cunoaşteţi prietena şi - de-o fi s-o întilniţi - să vă bucurati de prietenia 
ei, de sfatul ei. N-o ignorati şi n-o dispreţuiţi, Vă rog! 


O VIZIUNE ASUPRA BOLII* 


Noi, oamenii, apărem ca entităţi materiale, din carne şi sînge, 
dar suntem atomi !. Energie pură !. Ştiinţa a dovedit acest lucru. Cu 
cît privim mai atent atomul, observăm particulele, iar la nivel şi mai 
fin, particulele dispar în nişte încrengături energetice ordonate, care 
vibrează la nivele foarte înalte [quarci - nota mea]. Dacă te gîndeşti la 
hrană, din această perspectivă, ceea ce introduci în sistemul tău 
afectează starea de vibraţie. Unele alimente ridică nivelul energetic, 
altele îl scad. Adevărul este foarte simplu. Boala este rezultatul 
scăderii vibraţiei energetice. Cînd energia scade sub un anumit nivel, 
forţele naturale ale naturii îşi asumă sarcina de a dezintegra corpul 
nostru. Atunci cînd un om moare, celulele corpului îşi pierd imediat 
vibrația şi, chimic, devin foarte acide. Această stare acidă este 
semnalul pentru microbi, viruşi, bacterii şi ciuperci că este momentul 

să se apuce să descompună aceste ţesuturi. În universul fizic, acesasta 
este treaba lor. Întorc corpul înapoi în pămînt. 

Atunci cînd energia din trup scade din cauza hranei pe care o 
consumăm, suntem predispuşi la boală. Priviţi ce se întîmplă: cînd 
măniînci, hrana este metabolizată şi lasă în trup un fel de cenuşă. 
Această cenuşă poate avea natură acidă sau alcalină, depinde de 
hrană. Dacă este alcalină, va fi uşor extrasă din corp, cu puţină 
energie. Dacă este acidă, este foarte greu ca sistemul circulator şi 
sistemul limfatic să o elimine şi rămîne în organe şi ţesuturi ca 
materie solidă - forme cristalizate de joasă vibraţie, care crează 
blocaje sau disfuncţii la nivelul celulelor. Cu cît mai multe produse 
secundare acide se adună, cu atit mai acide vor deveni țesuturile în 
sine şi un microb sau un virus care tocmai trece pe acolo îşi va spune: 
"Iată un ţesut pe care trebuie să îl descopmpun". 

Noi, oamenii, suntem într-o stare energetică alcalină, adică 
înaltă, sau acidă, în care microbii există în noi sau vin din afară şi 
încep să ne descopună. Boala este literalmente o putrezire specifică 
unei părţi din corpul nostru, din cauza microbilor pe care noi înşine i- 
am atras, dindu-le semnalul că suntem morţi. 

Mîncarea hotăreşte aproape în întregime starea în care ne aflăm. 
În general, alimentele care lasă resturi acide în corp sunt grele, prea 
prelucrate, prea sintetizate şi dulci: carnea de tot felul, pîinea, 
patiseria, alcoolul, cafeaua, fructele zaharisite. Alimentele alcaline 
[hrana vie - nota mea] sunt verzi, proaspete şi vii: zarzavaturile şi 
sucurile lor, legumele, fructele, cum ar fi avocado, roşiile, grapefruit, 
lamîi,etc. 

* Material preluat integral din James Redfield - Secretul 
SHAMBALEI, editura MIX Braşov, 2002, pag. 70-72 


O VIZIUNE ASUPRA VINDECĂRII 


Un prieten, să-i spunem James, pleacă în căutarea unei prietene 
de-a lui, Charlene, dispărută în condiţii misterioase, care a lăsat, 
totuşi - ca reper - o hartă, care-l ajută pe James să localizeze zona în 
care ar putea-o găsi. Zona respectivă, o Vale, la rîndul ei misterioasă, 

este populată de personaje şi întîmplări ciudate. La un moment dat, 
James suferă un accident - o luxaţie a gleznei - un bun “prilej” de a o 
întîni şi cunoaşte pe Maya, un medic [terapeut] care-l îndrumă pe 
James pe Calea vindecării. 

În primul rînd, Maya îl îndeamnă pe James să se oprească şi să 
facă o analiză privind gravitatea accidentării, pentru că “perioada de 
refacere depinde de ceea ce crezi tu [pacient] şi nu de ceea ce îţi voi 
spune eu [medic, terapeut]. 

În al doilea rînd, vine o întrebare cu care noi, bolnavii, nu 
suntem obişnuiţi: “Ai idee de ce ţi s-a întîmplat acest accident ?”, iar, 
la nedumerirea lui James asupra importanţei acestui aspect, vine 
clarificarea: “atitudinea legată de cauza unui accident sau a unei boli 
va afecta perioada de recuperare”. Şi pentru că James nu înţelege 
felul acesta de tratament, vine explicaţia: “Dă-mi voie să-ţi povestesc 
despre medicina pe care o practic, a spus ea [Maya]. Medicina este pe 
cale de a se schimba şi acest lucru se petrece cu rapiditate. Nu mai 
privim corpul omenesc doar ca pe un mecanism, ale cărui piese se 
uzează şi trebuie reparate sau înlocuite. Am început să înţelegem că 
sănătatea trupului este determinată în mare măsură de procesele 
mentale, de ceea ce credem despre viaţă şi mai ales despre noi înşine, 
atit la nivel conştient, cît şi în subconştient. Acest lucru reprezintă o 
schimbare fundamentală. Inainte, doctorul era expertul şi 
vindecătorul, iar pacientul era un receptor pasiv, care spera că 
medicul are răspuns la toate. Acum însă, este cunoscut că atitudinea 
interioară a pacientului e de o importanţă crucială. Un factor cheie îl 
reprezintă modul cum tratăm teama şi stresul. Cîteodată 
conştientizăm frica, însă, de cele mai multe ori, ea se află reprimată în 
interiorul nostru. O atitudinea vitează este aceea prin care problemele 
sunt negate, date la o parte, sub pretextul că avem de îndeplinit nişte 
planuri măreţe. Dacă vom adopta această poziţie, atunci frica va 
continua să ne macine, fără ca noi să ne dăm seama. Adoptarea unui 
punct de vedere pozitiv este foarte importantă în menţinerea 
sănătăţii, însă pentru ca această atitudine să fie eficientă, trebuie să 
fim pe deplin conştienţi, să acţionăm cu iubire, fără teribilisme. 
Părerea mea este că frica nemărturisită dă naştere unor blocaje în 
fluxul nostru energetic, blocaje care, în cele din urmă, cauzează 
probleme. Frica se va manifesta din ce în ce mai puternic, dacă nu ne 
hotărim să o înfruntăm. Problemele de ordin fizic reprezintă de fapt 
nişte consecinţe. Ideal ar fi ca blocajele să fie tratate din timp, 
preventiv, înainte ca boala să se declanșeze”. 

După această punere În temă şi după ce James primeşte 

confirmarea că şi “efectele unor accidente...sunt tot o boală”, urmează 
tratamentul. 
Prima etapă este “să-ţi aminteşti ce anume a provocat problema ta de 
sănătate. ... Pentru a putea primi aceste informaţii, va trebui să-ţi 
calmezi mintea”. Informaţiile vor parveni “cu ajutorul intuiţiei, al 
rugăciunii”, după caz. Vindecarea noastră este posibilă pentru că 
“suntem dotați cu abilitatea - neştiută încă - de a ne influenţa viitorul, 
inclusiv starea sănătăţii;...puterea se află în mîinile fiecărui individ;... 
Corpul nostru are posibilităţi miraculoase de regenerare. Părţile 
trupului - văzute în trecut ca simple forme - sunt privite acum ca fiind 
sisteme energetice în transformare (sublinierea mea - AS). Ai citit 
despre ultimele cercetări referitoare la rugăciune ?. Dovedirea 
ştiinţifică a faptului că acest gen de vizualizare spirituală dă rezultate 
a compromis total vechea concepţie materialistă despre vindecare”. 

A doua etapă începe cu ...“primul pas pe care va trebui să-l 
facem în acest proces, constă în a identifica, a ajunge la acea teamă, 
care este întotdeauna legată de problemele medicale. În felul ăsta am 
debloca în mod conştient energia corpului, făcînd posibilă vindecarea. 
Următorul pas ar fi să adunăm cît mai multă energie şi să o 
direcţionăm spre locul care a suferit blocajul”. 

James ne împărtăşeşte: “Lăsîndu-mă condus de ea, am început să 
observ frumuseţea din jurul meu şi să mă conectez spiritual la ea. Am 
simţit cum creşte în mine un sentiment de iubire. Culorile deveneau 
din ce în ce mai vii şi eram tot mai conştient de ce se petrece în jur. 
Puteam spune că şi energia Mayei crescuse odată cu a mea. Cînd am 
simţit că atinsesem cea mai înaltă vibraţie, m-am uitat la ea: îmi 
zimbea. 

- Foarte bine. Acum concentrează-ţi energia în zona afectată de blocaj. 
- Cum să fac asta ? am întrebat 

- Foloseşte-te de senzaţia de durere. Ea există tocmai pentru a te ajuta 
să te concentrezi asupra ei... 

În afară de faptul că ne avertizează despre ceva care nu este în 
regulă, durerea mai are şi un alt rol: ne arată cu exactitate locul unde 
sunt problemele, astfel încît să putem merge în interiorul corpului, pe 
urmele acestui semnal şi să ne concentrăm atenţia şi energia chiar în 
acel loc... Desigur că pentru a potoli durerile severe - în cazul în care 
concentrarea nu mai dă rezultate - se vor folosi anestezicele, deşi eu 
cred că e mai bine ca durerea să nu fie îndepărtată cu totul, pentru a 
mai avea totuşi un semnal ce ar putea fi folosit la nevoie... 

Mai departe, cu ajutorul durerii, va trebui ca, în mod conştient, 
să canalizăm energia divină superioară spre locul identificat şi, 

folosindu-ne de iubire, să repunem celulele de acolo într-o perfectă 
stare de funcţionare... 

„„.„imaginează-ţi cum energia plină de iubire se îndreaptă spre 
locul critic, făcînd ca atomii din acel loc să aibă o vibraţie înaltă. 
Observă cum particulele fac salturi şi pătrund pe acest nivel energetic 
superior, pur, care reprezintă modul optim de existenţă. Pe măsură ce 
vibrația lor creşte, vei simţi furnicături în acel loc... 

Acum rămiîi mai departe concentrat pe locul dureros şi începe să 
simţi cum energia, furnicătura, se ridică spre picioare...spre şolduri... 
pătrunde în abdomen şi în piept... şi, în cele din urmă, se îndreaptă 
spre ceafă şi spre cap. Simte cum fiecare organ funcţionează cu 
maximum de eficienţă”. 


Împărtăşindu-vă că această Viziune a fost preluată integral din 
cartea A zecea viziune a lui James Redfield, apărută în editura MIX 
din Braşov, în anul 2001, vă îndemn să vi-o însuşiţi cu iubire şi 
încredere, în corelaţie cu celelalte însemnări ale acestei cărţi. 


O LECŢIE DE VIAŢĂ 


O femeie iese din casă şi vede 3 moşnegi cu barba alba stînd în 
faţa casei. 

Nu-i cunoştea dar vazindu-i supăraţi îi invită în casa sa mănînce 
ceva. 

- “Soţul tău este acasă?” - întreabă ei. 

- “Nu , este ieşit”. 

- “Atunci nu putem intra” - replică ei. 
Seara, cînd soţul se întoarce acasă, ea îi povesteşte despre cei trei 
moşnegi.. 

- “Du-te şi spune-le că am venit şi pofteşte-i înauntru “ Femeia 

se duce si îi invită. 

- “Nu putem intra toţi în casă” replică ei. 

- “Cum asa?” întreabă ea. g 
Unul dintre mopşnegi îi explică. Eu sunt BUNASTARE , el este 
SUCCES iar celălalt este IUBIRE. Acum du-te şi întreabă-l pe soţul tău 
care dintre noi să vină în casă. Femeia intră în casă şi îi spune 
soţului,care se bucură. . 

- “Ce bine!, în acest caz invită-l pe BUNASTARE să ne umple 
casa cu bunăstare!” 
Soţia nu a fost de acord. 

- “De ce să nu-l invităm pe SUCCES?” 

Nora îi asculta dintr-un colţ al casei. 

- “N-ar fi mai bine să-l invităm pe IUBIRE? Casa noastra ar fi 
atunci plină de iubire!” - a sugerat nora. 
- “Hai sa ne ghidăm după sfatul norei” îi zice soţul soţiei. “Du-te 
afara si invita-l pe IUBIRE să ne fie oaspete.” 
Femeia iese afară şi întreabă: 
- “Care dintre voi este IUBIRE? Pe el îl invităm să ne fie oaspete” 
IUBIRE porneşte înspre casă. Odată cu el, se pornesc în urma lui 
şi ceilalţi doi. Surprinsă, femeia întreabă : 
- “L-am invitat doar pe IUBIRE. Cum de veniţi şi voi cu el?” 
Cei trei moşnegi replicară: 
- “Dacă l-ai fi invitat pe BUNĂSTARE sau pe SUCCES, ceilalţi ar 
fi rămas pe loc, dar de vreme ce l-ai invitat pe IUBIRE, unde 
merge el, mergem şi noi. Unde este IUBIRE este şi 


Dorinţa mea pentru tine.... 

Unde este durere, îţi doresc pace şi fericire. Unde sunt îndoieli 
personale, îţi doresc reînnoirea încrederii în abilitatea ta de-a trece 
peste greutăţi. Unde este oboseală sau blazare, îţi doresc întelegere, 
răbdare şi puteri reînnoite. Unde este frică , îţi doresc iubire şi curaj. 

Ai de ales din două variante: 1. Să citeşti acest mesaj. 2. Să inviţi 
la iubire împartăşind acest mesaj cu toţi cei care îţi sunt dragi Sper că 
vei alege varianta doua. Eu am facut-o !. 

[mesaj preluat de pe Internet] 


Scrisoare către fiul meu Alec 


Dragule, 

Mult mă bucur şi-l mulţumesc lui Dumnezeu că exişti ! 

Multe sunt cele ce le aflu în tine cu bucurie, îndeobşte dintre cele 
ce mie-mi lipsesc. Nu le înşir aici, dar menţionez doza mare de 
stabilitate, de echilibru, venite - desigur - dintr-o maturitate spirituală 
superioară. 

Sunt, însă, unele care mă întristează şi despre acestea vreau să-ţi 
scriu. 

Ar fi, în primul rînd catastrofismul (dacă îngădui) reacţiilor tale, 
în faţa diverselor încercări prin care treci, încercări pe care ar trebui 
să le percepi drept modalităţi de perfecţionare, de elevare spirituală, 
emoţională şi intelectuală (de cunoaştere), încercări prin care trecem 
toţi şi pentru care e bine să-l mulţumim lui Dumnezeu. Spre deosebire 

de o viaţă liniară, fără evenimente relevante, o viaţă presărată cu 
încercări ne asigură dezvoltarea de care avem atîta nevoie !. 
Modalitatea de percepere şi abordare a acestor încercări este cea 
care face diferenţa. Iată de ce, înţelegerea lor, corecta lor abordare şi 
rezolvare este calea cea bună, iar nu descurajarea şi tratarea lor 
catastrofică. Ele (încercările) trebuiesc luate în piept, analizate şi 
rezolvate, prin parcurgerea lor senină, prin desprinderea 
învăţămintelor - evident necesare în viitor. Aceasta este cheia 
rezolvării lor, cea care ne fereşte de repetarea lor, repetare menită să 
ne înveţe - totuşi - lecţia !. 

Ar fi, în al doilea rînd, lipsa accidentală a încrederii în sine, lipsă 
care, deasemenea, te privează de buna depăşire a aceloraşi încercări 
(sau altora...). Increderea în sine, despre care se vorbeşte în anexă, e 
o chestiune de opţiune. Depinde de tine şi numai de tine, dacă o ai sau 
nu !. Optează pentru ea şi-o vei avea !. Cu o singură precizare: este 
vorba de încredere şi nu “prea mare încredere”, care NU e bună !. 

În cel de-al treilea rînd, legat de precedentul, este aparenta 
absenţă a controlului asupra propriilor fapte, senzaţia că te laşi 
condus de forţe exterioare, pe care nu le aprobi, dar nici nu le poţi 
evita. Şi asta depinde tot numai de tine; aceste forţe, tentaţii, 
provocări există, dar TU eşti singurul care decizi, ele neputînd să-ţi 
forţeze decizia. Ignoră-le şi înţelege că tu şi numai tu eşti cel care 
conduce propria maşină pe drumurile vieţii. Tu şi numai tu hotărăşti 
pe care drum mergi, tu şi numai tu ai volanul şi toate celelalte 
comenzi. Trebuie să recunoşti că e foarte plăcut să conduci, că ştii 
bine să conduci, aşa că “drum bun!”, pe traseele pe care le doreşti, cu 
încrederea că posezi o maşină trăznet, care-ţi permite aproape orice, 
cu condiţia să-ţi cunoşti şi respecţi interesul. Eu îţi sugerez doar 
importanţa atingerii, în bune condiţii, a țintei, a ţelului - care ne 
aşteaptă pe toţi, la finalul călătoriei. Ai, anexat, o prezentare succintă 
a performanţelor maşinii pe care o conducem, pe drumul vieţii, cu 
intenţia de a-ţi spori încrederea în sine ! 

Cu speranţa că-ţi vor fi utile aceste rînduri, te îmbrăţişez cu 
dragoste ! 

Tata. 


SCURI EXIRAS DIN CODUL DEONIOLOGIC 
SPIRITUAL 

Omul este încununarea creaţiei lui Dumnezeu. El a creat întregul 
Univers din lubire, cu lubire şi pentru lubire. lubirea este sursa, 
sensul şi țelul (destinaţia) creaţiei. 

Umanitatea este o UNITATE în diversitate. „Noi toţi UNA 
suntem”. 

Fiecare OM are rolul şi locul său în Univers; nimeni nu lipseşte, 
nimeni nu prisoseşte. 

Corpul fizic (pămîntean) al omului este doar o componentă a sa. 
Acest corp se subordonează legilor fizice (ale materiei), evoluînd într-o 
lume spaţio-temporală cu 4 dimensiuni. 

Acest corp dispune de o conştienţă (o minte) adecvată, care 
funcţionează (raţionează) în conformitate cu legile materiei qatro- 
dimensionale şi, deci, limitat la acestea.. „Acum cunoaştem în parte” 
(parţial). 

Componentele superioare ale omului - sufletul şi spiritul - 
aparţin unei lumi superioare, cu n dimensiuni, cu alte legi. 

Cunoaşterea superioară (spirituală) - de fapt adevărata 
CUNOAŞTERE este infinită şi include cunoaşterea „pămînteană”.. 

Accesul omului, în întruparea sa pămînteană, la CUNOAŞTERE 
este limitat, în măsura în care conştienţa (mintea) lui operează în doar 
4 dimensiuni, din cele n. Insăşi metoda sa de acces, prin ‘cercetare’ 
nu-l permite accesul. Dictonul „crede şi nu cerceta” este o cheie 
pentru înţelegerea problemei. Prin aceasta nu ni se interzice 
cercetarea (în general NU ni se interzice nimic, cel puţin nu din 
partea  Divinităţii); ni se sugerează, însă, calea accesului la 
CUNOAŞTERE, respectiv credinţa. Credinţa - aici, dar nu numai - 
este atitudinea omului de „a se încredința” , de a se deschide către 
ceva sau cineva fără rezerve (fără frică, frica fiind după cum bine se 
ştie un inhibitor, o blocare - opusul deschiderii!). Odată canalul 
deschis este de aşteptat un aflux de informaţii (de cunoaştere), cu 
menţiunea că factorul timp - acum, peste o oră, o zi, etc - nu are nici 
o relevanţă în plan spiritual, ceea ce înseamnă că afluxul vine ATUNCI 
cînd trebuie (un trebuie tot spiritual, deci - deasemenea - greu de 
asimilat în plan pămîntean, în 4 dimensiuni - cele cu care operăm 
firesc , cu mintea noastră). 

CUNOASTEREA , fiind infinită, este evident atemporală şi nu 
suferă evoluţii, modificări. Ceea ce oamenii „descoperă”, „inventează” 
„ în principal pe calea cercetării, îmbogăţeşte DOAR „cunoaşterea 
păminteană”, fiind în fond un transfer de informaţii (de cunoaştere) 
dinspre CUNOAŞTERE - „ATUNCI cînd trebuie”. 

Deontologia ‘cunoaşterii pămîntene' impune o serie de reguli, 
dintre care enumăr: 

-cunoaşterea mea nu o exclude-contrazice pe a ta; ele sunt 
complementare: 

-cunoaşterea mea este a noastră, a tuturor, pentru că „UNA suntem”; 
-cunoaşterea noastră este doar o parte infimă a CUNOAŞTERII; 
-cunoaşterea noastră e bine să sporească, deci şi a mea şia ta; 
-cunoaşterea noastră sporeşte pe calea cercetării, dar accesul la 
CUNOAŞTERE se face pe calea credinţei; nu ignora şi nu împiedica 
aceasta !; 

-nu uita că IUBIREA este sursa şi țelul vieţii; cunoaşterea fără Iubire 
nu are sens ! 

O serie de factori înconjurători, dar şi cunoaşterea „noastră” ne 
informează că lumea noastră pămînteană (şi nu numai) are o serie de 
legi, reguli de alcătuire, valabile atît în micro cît şi în macro-univers. 
Există, pentru cine vrea să vadă, o serie de „modele”, arhetipuri - a 
căror cunoaştere (înţelegere) poate să ajute mult la creşterea 
înţelepciunii (nivelul elevat al cunoaşterii); dintre acestea se cunosc 
ramificaţia, oul, spirala ş.a., - dar evident nu toate, pentru că „doar în 
parte cunoaştem”. Aceste arhetipuri  riînduiesc alcătuirea şi 
funcţionarea materiei (şi nu numai!); e foarte bine să cunoaştem cît 
mai multe dintre ele, să ne bucurăm cînd descoperim altele, dar să 
înţelegem că ele TOATE acţionează, cu sau fără cunoaşterea noastră 
(limitată); arhetipul descoperit de mine nu este mai bun decit al tău, 
nu-l înlocuieşte ci ele coexistă şi acţionează împreună. Spune-mi ce ai 
descoperit şi-ţi spun şi eu şi să fim convinşi că este MEREU ceva în 
plus de descoperit; împreună ne va fi mai uşor şi mai bine ! 

Extrasul este realizat de mine, de-a lungul anilor de studiu în 
domeniu. 


Contribuţii la gîndirea arhetipală 


Motto: “Toate sunt pentru om, dar nu 
toate îi sunt folositioare” 
Apostolul 
Pavel 
De folos îi este omului cunoaşterea ! Aceasta îl ajută să înţeleagă 

cine este şi cum este. O contribuţie importantă la deschiderea 
orizontului cunoaşterii o aduce gindirea arhetipală, adică cunoaşterea 
arhetipurilor, a tiparelor alcătuirii universului - a macro şi a micro- 
universului. 

Un prim domeniu abordat, de la Jung încoace este lumea 
arhetipurilor materiei, care studiază arhetipurilor din natură - cum ar 
fi ramificaţia, linia şi cercul, oul, crucea şi altele. Introducere în 
gîndirea arhetipală a doamnei arh.Elena Iliescu, carte apărută în 
Editura Mirabilis este o cale minunată de “intrare in tematică”. 

Continuînd pe acest drum, către esenţă, vom descoperi 
arhetipuri, încă mai minuna- 
te - arhetipurile energetice. Ştiind că materia este - în fond - energie 
condensată sau, altfel spus, o formă de manifestare a energiei, vom 
înţelege că arhetipurile materiale - mai sus enumerate, dar şi toate 
celelalte - sunt “condensări” sau forme de manifestare ale 
arhetipurilor energetice. lată deci că vom putea cunoaşte arhetipul 
ramificaţiei, dar şi arhetipul energiei de ramificare; la fel arhetipul 
energiei pozitive (masculine) şi respectiv negative (feminine) [nu sunt 
misogin !-nota mea], arhetipul energiei de multiplicare (reproducere) 
şi aşa mai departe. Această abordare ne va permite un avans 
considerabil pe drumul cunoaşterii şi înţelegerii universului şi a 
noastră. 

O cărare minunată ni se deschide spre abordarea arhetipurilor 
energetice “necondensate”, nematerializate. Enumăr doar cîteva: 
arhetipul energiei de deschidere, de curgere, de primenire (omonime, 
dar cu “condensări” diferite)[blocarea acestei energiei duce la 
fenomenul de stagnare, la cloacă, cu tot ceea ce decurge de aici]; 
arhetipul energiei de creştere/evoluţie [ceea ce nu creşte - descreşte, 
ş.a.m.d.]; practic toate formele de manifestare ale energiei/forţei sunt 
arhetipale, avînd deci arhetipul magnetismului, al electricităţii, al 
vibraţiilor (la modul general şi particular), al gîndului. 

Iată cît de departe am ajuns şi nu ne mai mirăm că din acest loc 
se vede un lucru măreț: ARHETIPUL IUBIRII, adică al energiei 
originare, din care toate, dar absolut toate energiile provin sau, altfel 
spus, ale cărei forme sunt. 

Evident că vorbind de lubire, de Origine/Sursă am ajuns la 
Divinitate, la Dumnezeu care - iată - este şi Destinația oricărui 
demers. Şi iată că drumul nostru ni l-a scos în cale pe Isus Cristos, 
manifestarea iubirii divine (forma supremă de manifestare a iubirii 
este jertfa, sacrificiul !). Iar în acest domeniu, vă recomand din nou s- 
o cunoaşteţi şi s-o ascultați pe doamna Elena Iliescu, care - în cadrul 
expoziţiei de icoane MODELUL HRISTIC, de la Sala Radio - a 
susţinut, în seara de 7 octombrie a.c., o conferinţă cu tema “Arhetipul 
în icoană şi poezie”, în colaborare cu poeta dr. Elena Chiţimia- 
Armenescu. 

Noi contribuţii la gindirea arhetipală 


Motto: "Nu există practic nimic în Universul 
material care să încorporeze altceva decît 
cele 5 solide.” 
Cristina Nicoleta Sprinceană - Știința 
pierdută a lui Zalmoxis 


Pornind de la informaţia citată în motto, propun continuarea 
analizei privind arhetipurile care stau la baza lumii noastre materiale, 
cu scopul cunoaşterii formelor şi forţelor care ne determină existenţa, 
cel puţin în plan material. 

Dacă nu am reuşit încă să definim ştiinţific cele 5 elemente 
constitutive ale lumii materiale - focul, aerul, pămîntul, apa şi eterul 
(prana), avem, de la Platon încoace, cel puţin reprezentarea 
geometrică a acestor elemente. E foarte posibil ca, studiind 
comportamentul energetic al acestor corpuri să descoperim esenţa 
fenomenelor, dar mai ales efectele benefice, care ne pot schimba 
radical modul de viaţă, acum, cînd am intrat în noul ciclu planetar, în 
noua eră a Vărsătorului. 

Este evident că întreaga noastră existenţă materială este limitată 
de o serie de paradigme, pe care va trebui să le abandonăm, începînd 
cu accepțiunea actuală a legii valorii, cu modul de producţie 
consumatorist care, iată - ne conduc către stagnare, către o criză 
mondială ce pare fără ieşire ! Increderea în perfecțiunea Planului 
divin, care nu este catastrofic, mă face să întrevăd radicale răsturnări 
în percepţia şi abordarea Prezentului, a Realităţii într-o perspectivă 
foarte apropiată. Un rol important în acest sens îl are, după părerea 
mea, concentrarea cercetărilor ştiinţifice în domeniul energetic, al 
energiilor arhetipale, care stau la baza lumii noastre materiale. 

Cu ocazia celui de-al VIII-lea Simpozion naţional de terapii 
naturale alternative şi complementare, ţinut la Bucureşti, în zilele de 
15-17 noiembrie a.c, sub patronajul Academiei Dacoromâne şi a 
Fundaţiei Mirabilis, m-a bucurat foarte mult să iau cunoştinţă de 
cercetările care se fac la Iaşi, în domeniul biofotonicii şi la Bucureşti, 
în cadrul Centrului de studii complexe, alături de alte numeroase 
comunicări. Rezultatele prezentate în cadrul simpozionului sunt 
fascinante şi-mi întăresc încrederea în contribuţia Românească. 
Continuarea cercetărilor inter şi trans-disciplinare vor aduce, foarte 

curînd rezultate spectaculoase, care vor sta la baza schimbării de 
paradigmă, despre care am afirmat. 

Revenind la cele 5 corpuri (solide) ale lui Platon, studierea 
forţelor-energiilor care se manifestă în interiorul acestora va aduce 
informaţii uluitoare, mult mai ample şi mai folositoare umanităţii, în 
completarea celor obţinute de doamna prof.univ. Marioara Godeanu, 
părintele Piramidei de la Piteşti. Este vremea să cunoaştem şi să 
stăpînim forţele primare ale materiei; dar, de data aceasta, să fim 
nişte stăpîni adevăraţi, nişte buni stăpîni, aşa cum ne îndeamnă Biblia, 
pentru a nu repeta dramatica experienţă a strămoşilor atlanţi ! 
Natura, Universul are nişte forţe colosale, dar nu oarbe. Ea poate şi 
trebuie să fie stăpînită, dar cu iubire şi nu cu dispreţ, pentru a nu se 
întoarce împotriva stăpînului, ştiut fiind că orice opresiune naşte 
revoltă ! Privirea iubitoare a stăpiînului face să crească “recolta”. Este 
ceea ce ne dorim, este ceea ce căutăm, pentru a ieşi din criză. În criză 
se află mentalitatea noastră paradigmatică; nu există o criză a 
suprapopulării şi nici una a subproducţiei, a limitării mijloacelor de 
subzistență |! Aşezarea noastră corectă în ecuaţia Om - Univers - 
Divinitate, abordarea corectă a relaţiilor noastre cu Divinitatea şi cu 
Universul ne vor permite ieşirea din aşa-zisa criză. Ne stau la 
îndemînă mijloace de trai inepuizabile, în măsura în care ieşim din 
iluzia separării (căci noi toţi “Una suntem” !). Dezvoltarea durabilă, în 
respect față de Natură, ne permite o existenţă decentă, 
îndestulătoare, fără periclitarea urmaşilor ! Cunoaşterea şi folosirea 
forţelor arhetipale ale universului material ne vor permite o existenţă 
demnă, fără pericole şi fără crize, pentru că Pămînt, Apă, Aer. Foc şi 
Eter există din abundență, dintr-un izvor care nu seacă niciodată. 

Nimic nu este mai puţin şi nici mai mult decît a fi Om pe Pămînt, 
aici unde toate ne-au fost puse la dispoziţie, să le stăpînim, repet, ca 
nişte buni stăpîni. Fie binecuvîntat Dumnezeu ! 


Deschideţi ochii ! 


“Vă pomenesc în rugăciunile mele, ca 
Dumnezeul Domnului nostru Isus Cristos, 
Părintele măririi, să vă dea un spirit de 
înţelepciune, care să vă dezvăluie 
cunoaşterea Lui, ca, luminindu-vi-se ochii 
minţii, să ştiţi care este nădejdea chemării 
Sale, care este bogăţia de mărire a 


28 


moştenirii Sale printre cei sfinţi şi care este 
întinderea fără margini a puterii Sale faţă de 
noi, credincioşii.”. (Efeseni 1,17-18). 


Nu este - acesta - un îndemn repetat al celebrului “cască ochii, 
să vezi unde calci!”, deşi consider că nu este îndeajuns de respectat; 
şi aceasta... se vede !. 

Vă propun să vă deschideţi ochii minţii, cu care aveţi 

posibilitatea să vedeţi cît de frumoasă este lumea, în completarea 
celor ce le vedeţi cu privirea naturală. 
Am afirmat, de multe ori, că avem un corp minunat alcătuit, care 
include şi această minune - ochii. Ei sunt cei care ne permit să ne 
vedem, în primul rînd mama, apoi tata şi ceilalţi oameni şi - în sfîrşit - 
această minunată Natură, care ne încojoară. Cu toate cercetările 
realizate, savanții mai au multe de descoperit cu privire la 
perfecțiunea alcătuirii şi funcţionării ochilor. 

Din păcate, pozitivismul şi materialismul ştiinţific ne-au făcut un 
mare deserviciu. Ne-au incumbat ideea că (doar) ceea ce se vede 
există ! Cu toate acestea, (tot) oamenii de ştiinţă au descoperit şi ne- 
au transmis un lucru senzaţional: materia este energie condensată. 
Această descoperire - şi eu, prin descoperire înţeleg, la modul 
propriu, devoalare, adică “înlăturarea unui voal care ascunde ceva” - 
ar fi trebuit să genereze, la nivel general, înţelegerea faptului că - de 
fapt - vederea noastră naturală este iluzorie, părelnică, parţială. Noi, 
efectiv, vedem doar formele condensate de energie, care sunt doar o 
parte a “cîmpului energetic” ce ne înconjoară, fără a realiza că 
suntem noi înşine o entitate energetică, din care trupul nostru 
reprezintă doar partea condensată - cea care ne dă o identitate, dar 
numai parţială. 

Dacă afirmam că ochiul nostru este o minune, trebuie să 
recunosc că-mi lipsesc mijloacele pentru a defini mintea noastră, o 
entitate energetico-informaţională mult superioară (chiar) ochiului. Cu 
ajutorul ei, cu ajutorul “ochilor minţii”, pe care vă propun să-i 
deschideţi, putem înţelege, putem chiar “vedea”, această structură 
uluitoare, care este Universul. Atunci şi numai atunci, cînd ne vom 
folosi ochii minţii, vom înţelege că Acesta este mult mai mult decît 
ceea ce percepem cu ochii, urechile şi celelalte organe de simţ - 
minunate, de altfel -, dar care, vai, percep doar o parte a Realităţii. 
Atunci şi numai atunci, vom înţelege că, aşa cum credem că există 
curentul electric - pentru că îi vedem (simţim) efectele - va trebui (nu 
în sens de constringere !) să credem că există multe alte forme de 

energie, care produc efecte, unele sesizate şi unele, din păcate, 
nesesizate. 

Vă propun, pentru începutul acestui drum - al înţelegerii 
superioare a realităţii - să luaţi contact cu “gîndirea arhetipală”, un 
domeniu care identifică - în întraga natură înconjurătoare - 
arhetipurile, tiparele, care stau la baza alcătuirii (a arhitecturii) 
universului vizibil. Veţi înţelege atunci Ordinea care domneşte în 
această alcătuire şi veţi înţelege, mai presus de orice, că există un 
Creator - care, din haosul primordial a alcătuit o lume atît de 
perfectă. Veţi înţelege şi vă veţi bucura că nu suntem singuri, că 
aparţinem unei Lumi minunate, din care universul vizibil (perceptibil) 
este doar o parte. Veţi înţelege şi veţi respecta Toate Legile care 
guvernează această lume, dintre care Legea Iubirii este cea dintii, 
este cea care stă la baza Creaţiei şi nu este ceea ce - îndeobşte - 
definim prin iubire, adică un sentiment (frumos şi nobil, dealtfel !) ci O 
ENERGIE, O FORŢĂ, din care toate celelalte energii provin, atît cele 
condensate, pe care le percepem, cît şi cele subtile, formînd UN 
ÎNTREG ! 

Atunci şi numai atunci - cînd veţi deschide ochii minţii şi veţi 
vedea toate acestea - veţi fi fericiţi, pentru că veţi ÎNŢELEGE ! 
Aceasta vă va conduce paşii spre (re)citirea Bibliei - o CARTE A 
CARŢILOR, aşa cum a fost numită -, ceea ce vă va permite o 
“deschidere a orizontului <<vizibil>>” ce nici nu poate fi descrisă. De 
aceea, vă rog, DESCHIDEŢI OCHII ! Vă mulţumesc ! 


Deschideţi inima |! 


Vă îndemnam, mai înainte, să vă deschideţi ochii - şi mă 
refeream la “ochii minţii”. Acum şi aici, vă fac un alt îndemn, sigur, 
mai însemnat: deschideţi-vă inima, fraţi ai mei !. Dacă, aşa cum 
spuneam, deschiderea ochilor minţii vă va permite perceperea 
Realităţii, deschiderea inimii vă va aduce un beneficiu şi mai 
însemnat: vă va racorda la Sursa primară energetică - care este 
IUBIREA !. Ori acest lucru, spuneam - este şi mai însemnat - pentru 
că, odată “energizaţi”, veţi putea Totul, inclusiv să vă deschideţi ochii 
minţii, ceea ce - pentru unii dintre noi - nu este aşa de simplu. 

Cînd vă îndemn să vă deschideţi inima, mă refer la toate aspectele, 
la toate modalităţile. Nu vă fie teamă: inima voastră nu vă va conduce 
la nimic rău, la nimic riscant, atîta timp cît din ea va izvori Iubire: 

iubire pentru părinţi, iubire pentru partener, iubire pentru prieteni, 
iubire pentru natură, iubire pentru Dumnezeu, care este deasupra 
tuturor acestora, deasupra - nu ca amplasament, ca locaţie - ci ca 
importanţă, El fiind Cel care a creat Totul - pe părinţii, partenerii şi 
prietenii noştri şi întreaga natură. 

Dumnezeu le-a făcut pe toate din Iubire, cu Iubire şi pentru Iubire, 
adică: le-a făcut dintr-un imbold de Iubire pentru întreaga Sa creaţie; 
le-a făcut cu ajutorul energiei primare a Iubirii, din care provin Toate 
energiile; şi, în sfîrşit, le-a făcut pentru ca această energie a Iubirii “să 
curgă”, “să funcţioneze”, “să dea viaţă”, “să lege Totul Intruna”. 
Trebuie să recunoaşteţi că - astfel definită - Iubirea este mult mai 
mult decît credeaţi. Da, AŞA este Iubirea şi DE ACEEA este ea 
minunată !. Apropiaţi-vă, cu inima deschisă, de ea, îmbrăcaţi-vă cu ea 
şi veţi avea nişte trăiri minunate, care vor schimba radical modul 
vostru de a percepe Realitatea, Viaţa, ceea ce vă va apropia de 
Dumnezeu - Cel care este IUBIRE. 

Altfel (decît pînă acum) veţi înţelege Cuvîntul lui Dumnezeu, care “e 
scris” în Biblie (şi în celelalte Cărţi Sfinte), altfel veţi înţelege religia, 
oricare ar fi ea, altfel veţi “înţelege” filosofia şi toate celelalte. TOATE 
au un alt înţeles, dacă vă apropiaţi de ele cu Iubire, cu inima 
deschisă !. Veţi constata că oamenii au mai multe calităţi, decît 
defecte, viaţa voastră cuprinde multe întîmplări fericite, iar celelalte 
întîmplări au - totuşi - un rost, un scop, un înţeles, care probabil pînă 
acum vi-au scăpat !. Veţi înţelege că nu aveţi de aşteptat “un viitor 
mai luminos”, pentru că noi trăim în prezent, într-un prezent luminos, 
pentru că trăim cu Iubire, din Iubire şi pentru Iubire, iar Iubirea are 
două componente: Lumina cunoaşterii şi Căldura iubirii. Nu este nici o 
inadvertenţă, nici o contradicţie în cele afirmate: deschideţi-vă 
inima şi veţi înţelege ! Veţi înţelege de ce Lumina orbeşte şi de ce 
Căldura arde, de ce Gagarin “nu l-a văzut pe Dumnezeu în cosmos”; 
veţi înţelege “de ce iubim viaţa”, “de ce iubim libertatea” şi - de fapt - 
CUM e bine să le iubim !. Eu vă spun că e bine să înţelegem că Toate 
Una sunt, că nu există contradicții, decît într-o abordare unilaterală, 
dar doresc ca voi să înţelegeţi, cu propriile voastre fiinţe, cu inima 
deschisă, toate acestea şi Toate, în general. Nu e nici greu, nici 
complicat, nu aveţi nevoie de nimic, decît SĂ VĂ DESCHIDEŢI 
INIMA ! Sesizaţi, vă rog, că am spus - peste tot - inima şi nu inimile, 
pentru că - eu am înţeles - că “Toate Una sunt” !. 

După ce vă deschideţi inima şi ochii minţii veţi “vedea” cît de 
minunată este Lumea, cu tot ce conţine ea, veţi înţelege că nu mai 
aveţi nevoie de îndemnuri, nici măcar de acela de a iubi, pentru că 
Iubirea e totul; veţi înţelege că îndemnul creştinesc de a vă iubi 

duşmanii nu este ciudat: pur şi simplu altfel nu se poate !. Veţi 
înţelege de ce Isus Cristos a spus că în Iubire este cuprinsă toată 
Legea şi toţi Profeţii şi că în Iubire sunt cuprinse toate Poruncile lui 
Dumnezeu (Decalogul lui Moise). Veţi înţelege că “toate sunt pentru 
om, dar nu toate îi sunt de folos” (aşa cum se exprimă Apostolul Pavel) 
şi - atunci - veţi înţelege că Legile, Poruncile lui Dumnezeu nu sunt 
restricţii ci îndrumări, menite a ne călăuzi viaţa şi atunci veţi iubi 
Viaţa, aşa cum este, pentru că este frumoasă, este minunată şi merită 
a fi trăită. Veţi înţelege şi veţi aprecia de ce, Sfinta Fecioară, a 
adresat acele cuvinte minunate lui Dumnezeu: “Preamăreşte suflete al 
meu pe Domnul !”. Veţi înţelege Psalmii lui David şi toate Imnele de 
laudă. 

Cu speranţa că veţi trăi toate aceste revelații minunate, vă îndemn: 
deschideţi inima !. Şi nu uitaţi: Dumnezeu a creat Totul din Iubire, 
adică cu Inima deschisă |! 


Despre ascultare 


Motto: “Căci nu este discipol care 
să-şi depăşească maestrul...” 


După îndelunga răbdare, ascultarea este o altă virtute, care ne 
asigură evoluţia spirituală. Din păcate, ascultarea este foarte puţin 
cultivată de omul zilelor noastre. Nu-L. ascultăm pe Dumnezeu, nu ne 
ascultăm părinţii, nu ne ascultăm conducătorii şi şefii, dar ne mirăm 
că lucrurile NU merg bine... 

Cred că şi în cazul ascultării, eroarea provine dintr-o paradigmă 
greşită, dar aproape generalizată: Ne naştem şi trăim ca să învăţăm. 
De aici rezultă probleme de comunicare între indivizi: eu am învăţat 
mai mult, ştiu mai multe şi, atunci, cum să-mi ascult părinţii, şefii, 
semenii ?! Întrebare logică, dar o logică de circumstanţă, în cadrul 
paradigmei de care este vorba. 

Dacă ieşim din acestă paradigmă şi înţelegem că Ne naștem şi 
trăim ca să experimentăm, bazindu-ne pe o cunoaştere preexistentă, 
lucrurile se schimbă şi au o altă logică. Trăim într-o altfel de lume 
decit cea pe care ne-am închipuit-o, într-o lume reală, creată de 
DUMNEZEU, o lume perfectă, cu legi imuabile (fără excepții- care să 
întărească regula). DUMNEZEU este Omnipotent şi Omniscient şi nu 

are nevoie de cercetările noastre, care să descopere legi, teoreme, 
structuri, substanţe, etc. Ele, toate, există şi noi nu facem altceva 
decît să luăm cunoştinţă despre existenţa lor, să le redescoperim ... 
Da, este nevoie de cercetare, de învăţătură, de cunoaştere - dar toate 
acestea spre a redescoperi minunata lume, pe care Dumnezeu a creat- 
o pentru noi; această lume, cu legile sale perfecte, suntem chemaţi s-o 
experimentăm în plan material. Este bucuria şi aşteptarea lui 
DUMNEZEU ! EL ne-a acordat liberul arbitru, libertatea de a 
experimenta orice în cadrul acestei lumi. Dar, precum ne avertiza 
Apostolul Pavel, toate sunt pentru om, dar nu toate îi sunt de 
folosinţă. 

O primă lege a Lumii este cea a cauzalităţii, astfel încît orice 
cauză atrage un efect. Cunoscînd şi respectînd această lege, vom şti 
că toate evenimentele prin care trecem de-a lungul vieţii, pe care le 
experimentăm, au o cauză, deci nu sunt hazardate, haotice; ele sunt 
conjuncturale, dar o conjunctură logică, cauzală. Justa apreciere a 
tuturor acestor evenimente ţine de discernerea Cauzei. Pe de altă 
parte suntem “emiţători”, surse de multiple cauze - care produc 
efecte. Fiecare gînd, cuvînt, atitudine, sentiment, faptă a noastră este 
o Cauză, care va produce un efect, în consecinţă. De aici - 
responsabilitatea noastră pentru tot ceea ce “emitem”. 

Revenind la experimentare, trebuie să înţelegem că tot, absolut 
tot ceea ce trăim - de-a lungul vieţii este Experienţă şi nu doar marile 
evenimente, marile întilniri, marile revelații etc. Experimentăm cu 
toţii, împreună, această minunată lume. Experienţa mea nu este nici 
mai presus şi nici mai prejos de cea a apropiatului meu; ele sunt 
complementare şi sinergice pentru că “dacă doi dintre voi pe pămînt 
se vor uni să ceară orice lucru, le va fi dat de Tatăl meu, care este în 
ceruri”. Această lege, pe care este bine s-o cunoaştem şi s-o aplicăm 
are o interpretare interesantă, atunci cînd analizăm valoarea 
numerologică a capitolului şi versetului în care apare, la Matei 18,19: 
18 are valoarea 9, însemnînd însumarea, iar 19 are valoarea 1, 
însemnînd începutul. Strămoşii noştri ne-au lăsat multe vorbe de 
folosinţă, printre care şi aceea că unde-s doi puterea creşte !. 

Baza ascultării o constituie împărtăşirea experienţei, implicit a 
cunoaşterii pe care ea se bazează. Indiferent cine este persoana cu 
care venim în contact, orice vîrstă, sex, pregătire, nivel intelectual 
are, ea este purtătoarea unei experienţe, diferită de a noastră. 
Ascultarea ei ne permite însuşirea unor valoroase cunoştinţe, care au 
stat la baza experienţei sale de viaţă, indiferent de capacitatea 
persoanei de a discerne cauzele primare ale diverselor sale 
experienţe. Dacă persoana respectivă ne este favorabilă, ne 

simpatizează sau are nevoie de implicarea noastră, va fi cu atit mai 
mult dispusă să ne împărtăşească experienţa sa, cunoştinţele sale. 
Este cazul lui DUMNEZEU, care ne iubeşte, care ne-a creat din iubire, 
cu iubire şi pentru iubire şi care este Omniscient. Este cazul părinţilor 
care ne iubesc şi ne-au dat viaţă din iubire. Este şi cazul şefilor, care 
au nevoie de colaborarea noastră. Dacă înţelegem că toate întilnirile 
noastre NU sunt întîmplătoare, deci au o cauză, dar şi un rost, vom 
face efortul de a-i asculta pe interlocutorii noştri, pentru a ne 
îmbogăţi experienţa şi, implicit cunoaşterea, pe seama lor. Este în 
interesul nostru, al fiecăruia şi al tuturor. Să ascultăm! 


Despre dragoste şi iubire 


lată doi termeni sinonimi şi nu chiar !. Verbalizînd, se spune că 
"eşti îndrăgostit", "faci dragoste" şi respectiv "iubeşti", acţiuni - totuşi 
- diferite. 

Să le luăm pe rînd. A fi îndrăgostit este un lucru minunat, care 
te face să te simţi minunat, "de pe altă planetă", niţel cam "aerian". În 
general, eşti îndrăgostit de o persoană, de cele mai multe ori de sex 
opus. Subiectul dragostei are - din punctul tău de vedere - nişte 
calităţi potrivite gustului tău, iar defectele eşti dispus să nu le iei în 
seamă, fie ignorindu-le, fie - chiar - justificîndu-le. Se spune, de multe 
ori - deasemenea - că eşti îndrăgostit de natură (în general) sau de o 
componentă a ei - un peisaj, o floare, un animal etc. Firesc ar fi să spui 
că-ţi place natura, o floare, un animal. Oricum, a fi îndrăgostit este un 
sentiment înălţător şi totuşi doar un sentiment. El este o reacţie a 
fiinţei, o percepţie a "realităţii" care produce plăcere, bucurie, înălţare 
sufletească. 

A face dragoste este altceva. Este o acţiune, o exprimare, o 
transpunere a sentimentului de "a fi îndrăgostit". La rîndul său, 
această acţiune produce plăcere, bucurie, înălţare sufletească. 

A iubi este Altceva !. Iubirea este necondiționată - în primul rînd 
l. Ea este foarte bine descrisă în Biblie, în Scrisoarea Apostolului 
Pavel către Corinteni, capitolul 13, versetele 1-13, deşi în traduceri 
apare cu termenul "dragoste". E bine să (re)citiţi acest paragraf 
pentru a înţelege caracteristicile, virtuțile iubirii. Iubirea este treapta 
de sus a unei scări, care mai cuprinde nădejdea şi credinţa, pe care 
le incumbă. Nădejdea sau speranţa, despre care, de altfel, se spune că 
"moare ultima" se "naşte" prima !. Şi ea este necondiționată. Sperăm 
(nădăjduim) dincolo de orice "temeiuri". Credinţa sau încrederea este, 

la rîndul ei, necondiționată. "Fericit este cel ce crede fără să 
< <vadă>>" - îi spune Isus apostolului Toma. 

Intr-o lume duală, în care trăim, înţelegem toate lucrurile prin 
antiteze, antonime. Nu există - pentru noi - sus fără jos, bun fără rău 
şi aşa mai departe. Nici iubirea n-o vom înţelege fără antonimul ei - 
frica !. Da, opusul iubirii, absenţa ei este cel mai bine definită prin 
frică şi nu prin ură, aşa cum deseori se crede. Toate manifestările 
specifice absenței iubirii, cum sunt gelozia, dorinţa de posedare, 
dorinţa de control îşi au izvorul în frică. Frica este, la rîndul ei, 
necondiționată, neîndrituită, nefundamentată - decît pe absenţa iubirii 
| 

Iubirea lui Dumnezeu şi a aproapelui - baza Legilor divinității în 
aproape toate religiile lumii, este, pînă la urmă, acţiunea conştientă 
de racordare a individului la energia universală a iubirii, cea care 
"mută munţii" sau, mai complet, creează Universul. Un om care nu 
iubeşte, care se hrăneşte cu frică, în loc de iubire, moare - mai 
devreme sau mai tîrziu - pentru că se izolează de Sursa vieţii, 
Iubirea. 

Aceasta este iubirea necondiționată: cunoaşterea de sine, ca şi a 
"celorlalţi", a lui Dumnezeu Creatorul, dorinţa de bine, frumos, 
adevăr, cunoaştere, comunicare, părtăşie. Frica de a nu accede la 
toate acestea vine din izolarea noastră faţă de Sursă. leşirea din 
izolare, deschiderea către iubire este un act conştient, pe care 
putem şi e bine să-l facem spre folosul nostru. Avem libertatea să 
alegem !. Depinde numai de noi !. 


Despre rezonanţa 
Elemente de programare neurolingvistică 


Pornind de la informaţiile cuprinse în pliantul de prezentare 

a unui seminar ce se organizează în judeţul Cluj şi care are menirea 

de a-şi aduce aportul la dezvoltarea autocunoaşterii, încerc să prezint 

modul în care percep eu problematica propusă, urmînd să abordez, pe 

rind, subiectele abordate de organizatori, în materialul de prezentare 
a seminarului, după cum urmează: 

e înţelegerea modelelor de gîndire şi de exprimare ale celorlalţi; 

e utilizarea efectivă a modelelor lingvistice şi a tehnicii 

formulării întrebărilor 

e rezolvarea activă şi competentă a conflictelor 

e fixarea şi structurarea unor scopuri semnificative 

e conştientizarea strategiilor individuale 

e transformarea comportamentelor şi sentimentelor negative în 
unele pozitive 

e dezvoltarea flexibilităţii şi creativităţii comportamentale 

e îmbunătăţirea încrederii şi înţelegerii în relaţiile profesionale 
şi personale. 


1.Înţelegerea modelelor de gîndire şi de exprimare ale 
celorlalţi este foarte importantă atît pentru extinderea capacităţii 
noastre de gindire şi de exprimare, cît şi pentru asigurarea 
comunicării cu cei din jurul nostru - odată ce am înţeles necesitatea 
comunicării. Suntem o unitate în diversitate sau - altfel spus - suntem 
diferiți, dar împreună ceea ce impune să ne cunoaştem, pe noi înşine, 
dar şi pe cei din jurul nostru. Autocunoaşterea, ca mijloc de evoluţie, 
de armonizare, începe cu noi înşine şi continuă cu noi toţi, într-un 
proces continuu, succesiv şi alternativ, cu efect sinergic - cunoaşterea 
mea îmi permite cunoaşterea celor din jurul meu, iar cunoaşterea 
acestora îmi completează şi potenţează propria cunoaştere. 

Avem, fiecare dintre noi propriul model, propria schemă de 
gîndire şi de exprimare, rod al mai multor factori care ţin de 
moştenirea karmică şi genetică, de educaţia primită, de instruirea 
şcolară şi profesională, de experienţa de viaţă. Deşi există atit de 
mulţi factori, rezultatul este relativ unitar şi compact. El nu este 
imuabil, dar nici nu suferă vizibile transformări, ci suferă o serie de 
completări-modificări care - din păcate - de foarte puţine ori provoacă 
"schimbări de curs". Mai degrabă experienţele dramatice, la limită, cu 
consecinţe corporale sau sentimentale, sunt cele care marchează 
aceste modificări sesizabile, în ceea ce priveşte modelul de gîndire şi 
de exprimare. În ceea ce priveşte influenţele pe care contactul cu cei 
din jur l-ar putea provoca, acestea sunt minime - şi aceasta pentru că, 
în marea noastră majoritate, NU ştim să ascultăm, NU înţelegem şi 
NU credem că modelele de gindire şi de exprimare ale celorlalţi ar 
putea avea vreo relevanţă şi, cu atît mai puţin, vreo valoare sau 
influenţă asupra propriilor noastre modele. Se vorbeşte - de mult - de 
un "dialog al surzilor". Este - printre altele - una din cauzele alienării 
societăţii omeneşti, începînd cu cuplul şi continuind cu familia, 
colectivitatea, națiunea şi societatea, în ansamblu. Suntem - pe orice 
nivel - o sumă de entităţi, în loc să constituim o entitate integratoare. 
De aici iluzia "interesului propriu", diferit şi - de cele mai multe ori - 
diferit de "interesul general". Suma vectorilor intereselor proprii 

ESTE un vector al interesului general, dar care tinde către 0, atât timp 
cît interesele proprii sunt disjuncte. Redefinirea interesului propriu 
drept componentă şi rezultantă a Interesului general este singura cale 
de emancipare din stagnarea-blocajul actual, care - în dinamica vieţii - 
conduce la decădere, pentru că - nu-i aşa ? - Cine nu creşte - 
descreşte. 

Pentru cei ce înţeleg aceste lucruri şi îşi doresc evoluția- 
armonizarea este, deci, importantă cunoaşterea modelelor de gîndire 
şi exprimare ale celor cu care vin în contact. Întrucît suntem identități 
de o diversitate infinită NU este posibil să definim fiecare dintre 
aceste modele. Ceea ce este important atunci cînd intrăm în relaţii - 
de orice fel - cu cei din jur este să înţelegem şi să acceptăm că fiecare 
dintre aceştia are UN MODEL PROPRIU. Evident că vom întilni, de 
fiecare dată, componente comune, alături de unele diferite. Cheia 
succesului (comunicării) este acceptarea, îngăduinţa reciprocă, 
identificarea corespondenţelor şi realizarea unor "înţelegeri" - bazate 
pe acest fond comun, renunţind - prin reciprocitate - la impunerea 
unor clauze inacceptabile uneia dintre părţi. Evident că acest "fond 
comun" scade în măsura în care sunt implicaţi din ce în ce mai mulţi 
oameni, dar întotdeauna EL există !. Succesul asocierilor, de orice fel, 
este dat de identificarea fondului comun şi de ignorarea - cu bună 
ştiinţă - a "specificităţilor". Cîştigul este întotdeauna mai mare decît 
pierderea, în acest caz. lată ceea ce ar trebui să urmărim de fiecare 
dată. Din păcate orgoliul - care întunecă dreapta judecată - este cel 
care face ca această schemă să nu funcţioneze. lată efectul de 
bumerang !. Orgoliul, care se bazează pe dorinţa apărării propriului 
interes, conduce la lovirea acestui interes. Altfel spus fiecare pasăre 
pe limba ei piere !. 

Cu titlu de exemplu, la nivel minimal, unii oameni au o gîndire 
analitică, alţii sintetică, alţii - diferite combinaţii; unii sunt introvertiţi, 
alţii extrovertiţi; unii sunt profunzi, alţii superficiali; unii sunt rapizi, 
alţii lenți. Enumerarea ar putea continua pe multe pagini, iar dacă 
avem în vedere combinaţiile în care pot intra aceste componente, 
grevate şi de alte componente genetice, karmice, educaţionale şi mai 
ales conjuncturale, obţinem - aşa cum arătam - o diversitate infinită. 
Aceasta NU este însă un impediment în calea comunicării, dacă 
înţelegem UNITATEA căreia îi aparţinem şi care creează premisa 
fondului comun. 

Comunicarea este necesară şi este posibilă. Numai cine nu vrea 
nu poate !. lar cine vrea, va ţine cont de existenţa acestei infinităţi de 
modele de gîndire şi de comunicare. Contactul cu tot mai multe 
persoane, cu tot mai multe modele ne îmbogăţeşte cunoaşterea, dar şi 

şansele vieţii, pentru că - se ştie - numai împreună vom reuşi !. Doar o 
parte dintre noi au ca temă principală a vieţii cooperarea-colaborarea, 
dar - cu toţii - ştim că unde-s doi - puterea creşte /.Expresia în sine, 
dar şi experienţa noastră de viaţă, ne spun că este vorba despre doi, 
despre 1+1 şi nu despre 1 alături de 1 !. Aritmetica ne învaţă despre 
"cel mai mare divizor comun". Acesta este fondul comun - care există, 
pe care trebuie să-l găsim şi pe care trebuie să-l folosim. Spre binele 
nostru, al fiecărui 1 !. 

2. Utilizarea efectivă a modelelor lingvistice şi a tehnicii 

formulării întrebărilor. 

Aceasta este o temă tehnică, asupra căreia este bine de consultat 
specialiştii în domeniu. 

Din punctul meu de vedere, ca nespecialist, folosirea unor 
modele lingvistice adecvate, adaptate atît domeniului, cît, mai ales, 
auditoriului este deosebit de importantă, atunci cînd urmărim 
maximizarea efectelor demersului nostru. Pentru că - pe de altă parte 
- o supertehnicizare este, deasemenea, riscantă, sunt de părere că - la 
nivelul cunoştinţelor comune - este recomandabil să folosim modele 
lingvistice accesibile, clare, nesofisticate. Adecvarea acestor modele, 
dictată de bunul simţ, de buna măsură, ne va ajuta să ne exprimăm 
limpede ideile, aşteptările şi să obţinem, din partea colaboratorilor, 
măcar buna înţelegere a problematicii. 

În ceea ce priveşte tehnica formulării întrebărilor, este bine să 
înţelegem că răspunsurile de care avem nevoie depind - în acuratețe, 
precizie, calitate - de modul de formulare al întrebărilor. Iată de ce va 
trebui să acordăm o atenţie sporită modului de formulare, îmbinînd 
două aspecte - aparent contradictorii -: să lăsăm respondentului o 
totală libertate de analiză, dar să-i limităm, pe cît posibil, posibilităţile 
de divagaţie, care ne pot deruta, încurca, bloca. De accea, vom îmbina 
întrebările libere, deschise, cu răspunsuri multiple şi detailate, cu 
întrebările închise, cu răspuns alternativ (cu doar 2 variante). Vom 
face aceasta cu discreţie, cu delicateţe, fără să-i sugerăm vreo 
presiune, vreo închistare a dreptului său de exprimare. Evident că 
rezultatele vor creşte odată cu experienţa, cu abilităţile dobîindite, dar 
acestea vor apare - pur şi simplu - "făcînd", sau cum zice americanul 
"just do it". Fiecare experienţă de viaţă, de dialog, de convorbire va fi 
un prilej de exersare, de perfecţionare. Tot o problemă de dualism, de 
aparenţă contradicţie, este îmbinarea între a te aştepta şi a nu te 
aştepta la un anumit răspuns, la întrebarea pe care eşti gata s-o 
formulezi. Verificarea încrucişată a răspunsurilor, care se va face, 
deasemenea, cu discreţie, este menită să consolideze rezultatele 
obţinute, în vederea continuării demersului. 

Sporirea permanentă a bagajului de cunoştinţe, de informaţii, 
atît pe baza lecturii - de toate tipurile -, cît şi a celorlalte mijloace, 
este cheia succesului. lată de ce timpul, această mare comoară aflată 
la îndemiînă (la care însă NU e bine "să ne închinăm" !), va fi folosit 
pentru permanenta dobîndire de noi şi noi cunoştinţe, informaţii, 
abilităţi. Din acest punct de vedere şi nu numai, nu trebuie să existe 
timpi morţi !. Averea - zestrea - noastră se îmbogăţeşte sau nu, în 
funcţie de utilizarea timpului aflat la dispoziţie, care însumează, 
conform convenției general acceptate, 24 de ore pe zi, 7 zile pe 
săptămînă, 365 (uneori 366) de zile pe an. Exerciţiile, experimentările 
permanente, fie că suntem într-o companie, fie că suntem singuri sunt 
menite să ne perfecţioneze, aşa cum neamţul spune "uebung macht 
der meister" (exerciţiul te ajută să devii maestru), ceea ce este de 
dorit, pentru fiecare dintre noi. Abordarea diverselor modele 
lingvistice şi exersarea diverselor tehnici de formulare a întrebărilor, 
inclusiv într-o "autoconvorbire" au menirea de a ne perfecționa !. 

3. Rezolvarea activă şi competentă a conflictelor. 

Da, rezolvarea activă şi competentă a conflictelor este o cale 
sigură de succes !. 

Conflictele, confruntarea violentă a două sau mai multe părţi 
implicate au o parte bună, în sensul decelării diferenţelor existente, 
dar, vai !, mult mai multe părţi rele... De aceea, permanenta, activa şi 
competenta rezolvare a lor este o preocupare de bază a celui care-şi 
doreşte armonia, liniştea, pacea !. 

Rezolvarea oricărui conflict porneşte de la cît mai completa 
înţelegere a situaţiei, a premiselor şi conţinutului acestuia. 

În general, premisele unui conflict ţin de existenţa unor diferenţe 
şi divergențe de idei, opinii, atitudini, dar şi de incapacitatea (din 
păcate aproape generalizată) a acceptării existenţei acestor diferenţe. 
Da, deşi noi toţi una suntem, fiecare dintre noi este altfel. Nici n-ar 
avea sens şi nici n-ar fi plăcut să fim toţi la fel !. Diversitatea în 
unitate este o caracteristică de bază a Universului. De aici provin 
diferenţele de opinii, de percepții şi concepţii. In ceea ce priveşte 
diferenţele de interese, aici lucrurile stau însă altfel. NU avem, pînă la 
urmă, interese diferite, disjuncte, dacă înţelegem că "una suntem". 
Oricât de egoişti, egocentrici, am fi, însuşi propriul egoism ar trebui să 
ne spună că interesul propriu este parte a întregului şi, reciproc, că 
interesul general este parte a propriului interes. lată de ce 
divergenţele de interese nu-şi au locul şi nici rostul !. 

Conţinutul unui conflict este determinat de cauza şi scopul 
apariţiei sale. În general, cauza este menţionata incapacitate de 
acceptare a unor idei, păreri, atitudini diferite iar scopul este 

impunerea propriei viziuni, a uneia sau alteia sau tuturor părţilor 
implicate. 

Permanenta rezolvare a conflictelor se referă la atenţia pe care e 
bine s-o atribuim fiecărui şi tuturor conflictelor ce ne implică - direct 
sau indirect - indiferent în ce stadiu s-ar afla, cu atit mai bine şi mai 
eficient, cu cît ele s-ar afla în stadiu incipient. Ignorarea existenţei lor, 
negarea sau desxconsiderarea lor, nu are menirea a ne aduce foloase. 
Mai devreme sau mai tîrziu ele vor naşte consecinţe care, într-un fel 
sau altul, direct sau indirect ne vor afecta !. 

Rezolvarea conflictelor trebuie să fie activă, prin implicarea 
noastră în dezamorsarea, în soluţionarea lor. Activ nu înseamnă - nici 
aici ! - agresiv. Implicarea noastră are menirea înţelegerii cauzelor şi 
scopului conflictului şi, pe această cale a găsirii căilor de rezolvare. 

Competența noastră, atît de dorită în orice domeniu, se referă 
atît la abordarea conflictului, cît, mai ales, în soluţionarea lui. 
Competența, dobindită pe căile cunoscute ale cunoaşterii, ale 
experienţei de viaţă, ne va ajuta în corecta implicare, care să nu 
accentueze premisele, da,r mai ales, în oferirea soluţiei corecte. 

Soluţia corectă, calea de rezolvare a oricărui conflict este tocmai 
revelarea interesului comun, al tuturor părţilor implicate. Acest 
interes comun, care implică îmbogățirea propriului patrimoniu, ca 
parte a patrimoniului general, cu ideile, părerile, atitudinile celorlalţi, 
odată reliefat şi acceptat de părţi, dezamorsează conflictul, făcîndu-l 
caduc. Atunci cînd fiecare parte implicată îşi înţelege locul şi menirea, 
va fi, mai degrabă, interesată în colaborare şi nu în confruntare. 
Unirea face puterea, spun Inţelepţii... 

4. Fixarea şi structurarea unor scopuri semnificative. 

Este evident că succesul oricărui demers uman este determinat 
de subordanarea acestuia unui scop. Acţiunile aleatorii, hazardate, 
dezordonate, chiar încununate de succes, nu pot aduce beneficii reale, 
patrimoniale - în sensul larg al cuvîntului. Risipirea energiei pentru 
scopuri nesemnificative are menirea secătuirii de resurse, în măsura 
în care rezultatele unor astfel de acţiuni revendică noi consumuri 
energetice, pentru anihilarea sau neutralizarea lor. 

Scopurile semnificative ale omului, dacă vreţi Scopul, sunt legate 
de definirea menirii sale. Diversele sisteme filosofice şi religioase 
propun abordări diferite, multiple, dar, în general, acestea se 
încadrează în două paradigme: 

A. Omul se naşte şi trăieşte pentru a învăţa 
B. Omul se naşte şi trăieşte pentru a experimenta (existenţa 
în plan material) 

Pentru că, personal, sunt adeptul celei de-a doua paradigme, 
care presupune o cunoaştere preexistentă (naşterii), voi aborda tema 
din această perspectivă. 

Menirea omului fiind aceea de a experimenta, este evident că 
scopul său primordial, semnificativ, va fi să îşi îmbogăţească 
permanent experienţa de viaţă. Pornind de la recomandarea 
Apostolului Pavel, de a ne orienta către "cele folositoare", opţiunile - 
respectiv deciziile - noastre se vor îndrepta către aspectele, 
evenimentele, fenomenele utile ale vieţii. Forţind puţin lucrurile, vom 
fi de acord că - pe de-o parte, nu decelăm întotdeauna corect utilitatea 
unor opţiuni, iar, pe de altă parte, că acumulăm o experienţă utilă 
chiar şi din lucruri, evenimente, întîmplări inutile, dacă nu chiar 
păgubitoare, degradante. lată de ce, dincolo de orientarea opţiunilor 
şi, respectiv, deciziilor noastre către variantele utile, folositoare, 
fiecare împrejurare a vieţii, fiecare trăire îşi are rostul, utilitatea sa. 
Nu întîmplător se spune că "omul învaţă (mai bine) din greşeli", eu 
preferind totuşi să spun "experimentează" - în loc de învaţă, sau - 
apropiind puţin cele două paradigme - "îşi aminteşte". 

Acest aspect fiind - din punctul meu de vedere - lămurit, să 
trecem la alte scopuri semnificative. Evoluţia fiind o caracteristică 
evidentă a materiei, a naturii - chiar dacă ea nu fundamentează - în 
accepțiunea general spirituală - Existenţa materială, scopurile 
evolutive, pe toate planurile, sunt şi pot deveni scopuri semnificative 
ale devenirii umane. O evoluţie în plan material, în plan social, 
profesional, cultural, intelectual, religios, dar mai ales spiritual fiind 
de dorit şi fiind utilă - fixarea ei drept scop semnificativ sau, după caz, 
drept scopuri semnificative, este benefică, împlinind şi desăvîrşind 
fiinţa umană. Segmentarea acestor scopuri, împletirea, combinarea şi 
complementarea lor ţine de firea şi caracterul fiecărui individ, de 
zestrea sa complexă, spirituală, sufletească, genetică, culturală, 
educaţională, profesională şi de experienţa personală acumulată. 
Cunoaşterea de sine, introspecţia şi evaluarea permanentă a sinelui 
pot şi trebuie să stea la baza fixării acestor scopuri, în diversele etape 
ale vieţii, astfel încît bilanţul relativ - al oricărui moment - să aducă 
satisfacţii individului, fără - însă - a uita apartenenţa sa la Întreg, la 
Unitate, faţă de care are o dublă responsabilitate, individuală şi 
colectivă. 


5. Conştientizarea strategiilor individuale. 


Această conştientizare este inclusă tot de cunoaşterea de sine, 
cheie a devenirii de sine. 

Odată de am luat cunoştinţă şi ne-am însuşit scopurile noastre 
semnificative, este firesc să adoptăm nişte strategii adecvate, 
individuale - dar nu individualiste, în măsura în care am înţeles 
apartenenţa noastră la Întreg, la Unitate. 

Strategia - un termen preluat din arta militară - conform DEX- 
ului, "se ocupă de problemele pregătirii, planificării şi ducerii 
[desfăşurării] războiului şi operaţiilor militare". In cazul nostru, este 
vorba de pregătirea, planificarea şi desfăşurarea acţiunilor menite să 
ne îndeplinească scopurile, ţintele. 

O bună pregătire presupune cunoaşterea cît mai amănunţită a 
acestor scopuri şi ţinte, a modalităţilor de atingere a lor, precum şi a 
legilor şi mecanismelor de funcţionare a vieţii, în general. Această 
cunoaştere este un deziderat permanent, un scop în sine, o ţintă, care 
presupune o deschidere cît mai mare către tot ceea ce ne înconjoară. 
Este bine ca niciodată să nu considerăm încheiat acest proces, pentru 
că - aşa cum se zice - "omul cît trăieşte - învaţă". Simt nevoia să adaug 
"si aplică", în sensul că, doar odată cu experimentarea, cu aplicarea 
în viaţă a cunoştinţelor, a informaţiilor îşi împlineşte omul menirea, 
aşa cum am mai arătat. 

Planificarea oricărei acţiuni, care porneşte de la buna 
cunoaştere, este - în acelaşi timp - o tehnică, dar şi o artă. Este, în 
primul rînd, o tehnică pentru că presupune folosirea unor mijloace 
tehnice. Proiectul este - în general - o schiţă care anticipează 
"obiectul" ce urmează a fi realizat. Acesta trebuie "închipuit", 
"prefigurat" - în toate componentele şi detaliile sale, ceea ce ţine - în 
mare măsură - de pregătirea "tehnică" a proiectantului. Este, în al 
doilea rînd, o artă - pentru că presupune şi incumbă creativitate, 
inventivitate, talent, în general. Deşi convenţia spune că talentul este 
o caracteristică nativă, practica, experienţa umană arată că 
diferenţierile dintre indivizi - şi sub acest aspect - NU sunt absolute. O 
doză suficientă de cunoaştere şi încredere în sine pot surmonta 
relativul handicap. Ştiinţa spirituală afirmă că "dacă un om poate ceva 
- toţi oamenii pot acel ceva". Evident că este nevoie de o cantitate 
suplimentară de efort, de concentrare, dar...se poate !. Nici nu 
realizăm ce rezervor nesecat de inspiraţie ne aşteaptă !. Să îndrăznim 
doar !. 

Desfăşurarea acţiunilor este partea plăcută, în care avem doar să 
observăm concretizarea, materializarea proiectelor noastre, în măsura 
în care "ne-am făcut bine lecţiile". Nu doar pentru că 'viaţa-i 
complicată", dar este nevoie uneori de intervenţia noastră pentru 
corectarea, corijarea "defectelor de proiectare". Nu vă speriaţi şi nu 
dezarmaţi !. Perfecţiunea este doar un deziderat, un proces, care 

necesită numeroase intervenţii şi corecţii. Acestea au, însă, menirea 
de "a ne ţine în priză" şi "a ne face mîna", pentru că - nu-i aşa - 
"exerciţiul aduce desăvîrşirea". Fiţi, deci, pregătiţi pentru permanenta 
implicare în desfăşurarea acţiunilor voastre, oricît de bine le-aţi fi 
proiectat şi chiar cu atît mai mult !. Aceasta-i viaţa noastră - o 
transpunere, o materializare conştientă a "proiectelor" noastre !. 
Succes !. 


6. Transformarea comportamentelor şi sentimentelor 

negative în unele pozitive. 

Se pare că avem de-a face aici cu o banalitate, cu un panseu sau - 
dimpotrivă - cu o imposibilitate. In ambele cazuri, problema sună cam 
aşa: se pot transforma comportamentele şi sentimentele ?!. 

Inainte de a aborda această problemă, să analizăm cele două 
mari categorii umane - optimiştii şi pesimiştii - care, desigur, au 
răspunsuri opuse la întrebarea de mai sus. Deşi sunt un optimist 
incurabil, eu îi admir pe pesimişti. Din punctul meu de vedere ei 
dispun de două calităţi: capacitatea de analiză şi tenacitatea. 
Capacitatea lor de analiză le permite "să vadă partea goală a 
paharului". Din păcate, dezvoltarea acestei capacităţi de analiză îi 
privează de capacitatea de sinteză, de capacitatea de "a vedea 
întregul". Numai aşa se explică de ce ei nu sesizează că partea goală 
nu există şi nu are rost fără partea plină şi, cu atît mai puţin...fără 
pahar!. Cu adevărat pahare goale, în accepțiunea de mai sus, nu 
există !. Asta o ştiu şi optimiştii şi pesimiştii. Deosebirea dintre ei este 
că optimiştii, ştiu - conştient sau nu -, intuiesc că există o Sursă a apei. 
Dacă apă este şi a fost, ea va mai fi !. Şi atunci optimismul lor este 
întemeiat !. Şi pesimismul este, din păcate, întemeiat !. Oricînd şi 
oriunde vei putea găsi "partea goală a paharului", pentru că, nu-i 
aşa ?, într-o lume duală, cea în care trăim, nu există plin fără gol, bun 
fără rău, sus fără jos, etc. Depinde ce cauţi în această viaţă, ce-ţi 
doreşti. Şi optimiştii şi pesimiştii găsesc ceea ce caută !. Este o 
chestiune de opţiune, de alegere, iar noi - oamenii - avem deplinul 
liber arbitru !. Depinde, repet, ce alegem !. 

Odată lămurit acest aspect, e clar - pentru mine, cel puţin - că 
depinde doar de noi ca să ne schimbăm comportamentele şi 
sentimentele, dacă aceasta este dorinţa, alegerea noastră. Existenţa 
comportamentelor şi sentimentelor negative este chiar îndreptăţită, 
este un reper pentru alegere. Altfel, n-am avea ce alege !. Şi nici n-am 
şti de ce să ne ferim !. Pentru că sunt adeptul paradigmei folositor - 
nefolositor, alegerea mea se raportează la acest tip de ecuaţie, 
alegind, optind pentru ceea ce-mi este folositor. Printre altele, îmi 

este folositor să cunosc comportamentele şi sentimentele negative, 
pentru a alege, pentru mine ca şi pentru ceilalţi, comportamente şi 
sentimente pozitive. Transformarea primelor în celelalte vizează atit 
comportamentul meu cît şi al celorlalţi, cu care vin în contact. De 
îndată ce iau contact cu manifestări negative, mă străduiesc să mă 
conving şi să-i conving pe ceilalţi asupra caracterului lor dăunător, 
nefolositor. Nu este întotdeauna uşor să-i conving pe cei din jur, mai 
ales pentru că - în fond - fiecare are dreptul la propria viziune, la 
propria opţiune. Iată de ce, este necesar să aduc în discuţie interesul 
comun, care - odată cunoscut, înţeles şi acceptat - ne permite alegerea 
variantei optime. Cunoscînd aspectul subiectiv al tuturor percepţiilor 
şi, în consecinţă, al judecăților noastre, este posibil ca, uneori, ceea ce 
mie mi se părea nefolositor, negativ, să se transforme în contrariul 
său, în măsura în care argumentele noastre, ale mele şi ale celorlalţi - 
subsumate interesului comun - conduc către o asemenea concluzie. 
Acesta este sensul corect de abordare a comportamentelor şi 
sentimentelor noastre şi aşa trebuie să aibă loc transformarea lor din 
negative în pozitive. Ele sunt negative sau pozitive doar raportindu-le 
la întreg - la interesul comun - şi pot fi transformate ca rezultat al 
alegerii noastre. 


7. Dezvoltarea flexibilităţii şi creativității 
comportamentale. 

Comportamentul nostru, care reprezintă concretizarea 
atitudinilor față de cei din jur, are - ca orice altă acțiune - o dublă 
semnificație. În primul rînd, el are menirea de a transmite celor 
cărora ne adresăm, celor cu care venim în contact, un mesaj - mai 
mult sau mai puțin clar - asupra ideilor şi concepţiilor noastre, precum 
şi asupra intenţiilor noastre. In al doilea rînd, el provoacă reacția 
celorlalţi, menită să ne aducă informaţii privind poziția lor faţă de 
ideile, concepţiile şi intenţiile noastre, precum şi privind ideile, 
concepţiile şi intenţiile lor. lată de ce avem tot interesul ca acest 
schimb de informaţii să fie cît mai clar, cît mai corect şi cît mai 
complet. 

Întrucît comportamentul - al nostru dar şi al celor din jur - este 
influenţat de personalitatea fiecăruia, personalitate atît de complexă 
şi atît de individualizată, este necesar să înţelegem că există o 
multitudine de factori şi aspecte, care influenţează percepţia 
individuală. De aceea, va trebui să ne concentrăm asupra a două 
aspecte. 

Primul vizează propriul comportament şi se referă la justa sa 
gestionare. Asigurarea unui grad înalt de flexibilitate şi crativitate, 

adecvat atît scopurilor noastre, cît - mai ales - persoanelor cărora ne 
adresăm, are menirea de a ne asigura succesul demersului. 
Flexibilitatea comportamentului nostru, care are menirea de a asigura 
un maximum de comunicativitate, trebuie să conducă la manifestarea 
şi transmiterea acelor componente ale personalităţii noastre care să 
rezoneze cu cele ale conlocutorilor noştri, pentru a obţine 
disponibilitatea maximă spre dialog, spre colaborare. Creativitatea 
vizează găsirea cît mai multor punți de legătură şi exprimarea lor în 
mod atractiv, invitind la dialog, la colaborare. 

Al doilea aspect vizează concentrarea asupra personalităţii 
celorlalţi, care va porni de la certitudinea existenţei unor componente 
valoroase şi valabile ale caracterului celorlalţi, consonante cu propriul 
nostru caracter, la identificarea şi promovarea acestor ca bază a 
dialogului şi colaborării. Şi în acest sens este nevoie de flexibilitate şi 
creativitate. 

Baza de la care va trebui să pornim este binecunoscuta afirmaţie 
că (întotdeauna) sunt mai numeroase aspectele care ne apropie, decît 
cele care ne despart. Dacă la aceasta adaugăm existenţa unui interes 
comun, parte a interesului general, vom fi în măsură să intrăm "în 
relaţie" cu (aproape) oricine. 

O componentă importantă a comportamentului nostru este 
sinceritatea, chiar dacă uneori aceasta pare a ne atrage neplăceri. 
Este bine să înţelegem că un comportament sincer are menirea să ne 
asigure succesul pe termen lung. Afirmațiile "minciuna are picioare 
scurte" şi "s-ar putea ca 99 de minciuni să te ajute, dar a suta te va 
înfunda" sunt pline de conţinut şi ne îndeamnă spre un comportament 
corect !. Adevărul iese întotdeauna la iveală !. De aceea, nici măcar "o 
mică minciună folositoare" n-ar trebui să facă parte din arsenalul 
nostru !. 

8. Îmbunătăţirea încrederii şi înţelegerii în relaţiile 
profesionale şi personale 

Aceste două aspecte ale relaţiilor interumane, încrederea şi 
înţelegerea, acţionează complementar, sinergic. 

Încrederea este în general greşit înţeleasă. Ea este - de cele mai 
multe ori - confundată cu certitudinea. Se spune "acesta este un om 
de încredere", în sensul că respectivul a confirmat că "se poate avea 
încredere în el'. A avea încredere în cineva înseamnă - totuşi, mai 
degrabă - a te încredința fără rezerve cuiva. Este evident că te poţi 
încredința, fără rezerve, unei persoane care a confirmat, dar 
încrederea nu se rezumă la aceasta. Nu e bine şi nu putem să avem 
relaţii doar cu persoanele care au confirmat, care s-au arătat a fi de 
încredere, care - să fim sinceri - sunt puţini !. Pentru a înţelege 

mecanismul încrederii, este interesant de studiat comportamentul 
cîinilor. Astfel, o persoană care intră în teritoriul unui cîine fără a 
avea frică nu va fi atacată de acesta !. Dacă vreţi, acea persoană a 
avut încredere, s-a încredinţat fără rezerve (fără frică). Cîinii percep 
foarte bine frica - care, potrivit cercetărilor, produce modificări 
chimice în organism (ştiinţa spirituală se referă la vibrații joase, 
"negative"). Aceste modificări sunt un semnal de alarmă privind 
intenţiile respectivei persoane, ceea ce pune în gardă animalul. Un om 
echilibrat, lipsit de resentimente, nu are modificări chimice (respectiv 
vibrații joase) şi nu reprezintă nici un pericol. De aceea, el este 
agreat, acceptat de animal. 

Înțelegerea este o deschidere a circuitului de relații 
interpersonale, stabilirea unei punți de legătură între indivizi. Ea se 
bazează pe acceptarea de sine, ca şi a celorlalţi - aşa cum fiecare este 
(cu bune şi rele), ca şi a necesităţii intercomunicării, interrelaţionării. 

Stabilirea şi desfăşurarea unor bune relaţii profesionale şi 
personale este condiţionată de îmbunătăţirea încrederii şi a înţelegerii 
- bazată pe cunoaştere şi recunoaştere, a sinelui şi a celorlalţi, a 
apartenenţei comune. 

Iubirea, această energie primordială creatoare, avînd 
caracteristicile atît de bine prezentate de Apostolul Pavel, în Prima 
scrisoare către Corinteni - capitolul 13, versetele 1-13, stā la baza 
oricăror raporturi fireşti interumane. Succesul acestor relații este 
asigurat de prezența iubirii, care este opusul fricii - în sensul sãu 
general. Un om care iubeşte, în sensul cel mai larg, este nu doar 
disponibil, deschis relațiilor interumane, ci chiar interesat de 
stabilirea unor astfel de relații, menite să asigure implicarea sa în 
binele celorlalți, pentru că acesta este sensul esențial al iubirii - binele 
celorlalți !. De aici provine caracterul complementar şi sinergic, 
fiecare dintre noi fiind o componentă a întregului, care funcționează 
sinergic, prin colaborarea componentelor. 


În finalul acestei prezentări vreau să atrag atenția asupra riscului 
programării umane. Este adevărat că interesul nostru comun (acel 
interes general) - la care am făcut referire - este ca fiecare 
componentă să "funcționeze" cît mai bine. Aceasta presupune - 
evident - cunoaşterea de sine, care implică apartenența la Unitate, la 
Întreg, ca şi a modului de funcţionare a acestui întreg. Perfecţionarea 
permanentă a acestei cunoaşteri are menirea de a asigura 
perfecţionarea sistemului. Programarea acestei permanente 
perfecţionări pare - de accea - perfect îndreptăţită. Cu toate acestea, 
consider că ea - programarea - este periculoasă şi neavenită. Suntem, 

fiecare dintre noi, o entitate unică, complexă şi avem un drept 
inalienabil - liberul arbitru, libertatea totală a deciziilor noastre. 
Intervenţia din afară, chiar dacă este dictată de buna intenţie a 
perfecţionării individului şi a contribuţiei sale la interesul general, NU 
este de acceptat, în măsura în care afectează propria voinţă, propria 
libertate. Oricât de bine intenţionaţi ar fi profesorii, maeştrii, ei nu fac 
altceva decît să caute impunerea propriei viziuni, concepţii, asupra 
diferitelor componente ale vieţii. Dacă se rezumă la prezentarea 
acestor viziuni şi concepţii, lăsînd elevilor libertatea de decizie, ei fac 
o muncă utilă, de perfecţionare a cunoaşterii. Însă impunerea acestor 
viziuni şi concepţii, prin metode mai mult sau mai puţin subtile, este 
un atentat la libertatea individului - care este un drept inalienabil, 
cum arătam mai devreme. 

În concluzie, autocunoaşterea este un deziderat valabil pentru 
fiecare dintre noi. Ea presupune o atenţie sporită acordată tuturor 
oportunităţilor întilnite de-a lungul vieţii. Rezonanţa - o caracteristică 
a relaţiilor interumane şi care face obiectul de studiu al seminarului 
menţionat este bine a fi cunoscută şi folosită. lată motivul prezentei 
abordări, cu menţiunea de mai sus, de a lăsa fiecărui om libertatea de 
a alege preferinţele sale, modul său de abordare şi de comportament - 
în relaţiile cu ceilalţi. 


Din înţelepciunea chinezească 


Poţi cumpăra o casă..., dar nu un cămin !. 

Poţi cumpăra un pat..., dar nu şi somnul !. 

Poţi cumpăra un ceas..., dar nu şi timpul !. 

Poţi cumpăra o carte..., dar nu şi cunoaşterea !. 
Poţi cumpăra un post..., dar nu şi respectul !. 
Poţi cumpăra un doctor..., dar nu şi sănătatea !. 


Poţi cumpăra sufletul..., dar nu şi viaţa !. 

Poţi cumpăra sexul..., dar nu şi iubirea !. 


[culese de pe Internet] 


Draga mea ! 


Am avut, azi dimineaţă, o destul de lungă “interpelare la Şefu”, la 
Doamne, Doamne - în care mă plingeam că nu înţeleg de ce “se 
întîmplă” ca 95% dintre oameni să fie “aşa ca tine”, după cum afirmi, 
în sensul de a nu-i prea interesa componenta lor spirituală, ceea ce - 
evident -, din punctul meu de vedere, duce la ratarea vieţii. Accept că 
înţelegerea mea poate să fie parţială, deci greşită, şi, pînă la urmă, 
“schema generală” sau Planul lui Dumnezeu, cum se mai spune, să fie 
altfel. Pînă voi înţelege mai mult, mai bine, îţi transmit aşa cum văd 
eu. Şi asta pentru că am primit un fel de răspuns, care zicea “de ce te 
interesează ceilalţi, de ce vrei să te ocupi de ceilalţi, dacă nu eşti în 
stare să te ocupi de cei de lîngă tine ?!”. Trebuie să recunosc că 
întrebarea aceasta am rostit-o “împreună”, pentru că şi eu constat că 
“nu sunt în stare” !. Problema mea, dilema mea, este cum s-o fac, 
totuşi, pentru că, vei fi de acord, nu doar odată am încercat... Ştiu 
foarte bine că nu-i poţi spune unui “nebun” că e nebun, iar, în cazul 
tău, nu-i poţi spune unui adormit că doarme...Bine, bine şi atunci 
CUM să fac ?!. Pentru că altfel nu-mi vine nici o idee, nici o soluţie, 
am să-ţi scriu... 

Am să-ţi scriu...despre mine şi, sper că asta nu te deranjează ! 
Ştii foarte bine şi, chiar, îţi place s-o afirmi, de cîte ori ai ocazia, că 
întotdeauna am făcut ce-am vrut. Accept, evident, că ai dreptate, dar 
tu - şi voi toţi, ceilalţi - nu faceţi ce vreți ?!. Ba da, dar - mai mult ca 
sigur - nu vă daţi seama !. lată un prim aspect pe care vreau să-l 
lămuresc, pentru tine, pentru toţi !. Avem sau nu liberul arbitru, 
putem face ce vrem, ce putem - de fapt - să facem ?. Aşa cum, sunt 
sigur, ai reţinut din însemnările mele, existenţa liberului arbitru este o 

Realitate. Sunt de acord că nu toţi o “observă”, nu toţi o “cred”, dar, 
dă-mi voie să-ţi spun, asta nu depinde decît de tine, de fiecare în 
parte. Nici Dumnezeu, nici eu, nici oricine altcineva nu poate “să te 
convingă”. Dacă ai să faci efortul - da de asta e nevoie, de un efort de 
înţelegere - de a-ţi analiza propria viaţă, propriile experienţe, mai 
apropiate sau mai îndepărtate, ai să constaţi că de foarte multe ori ai 
făcut ce ai vrut, cum ai vrut. Ceea ce - desigur - te derutează, te face 
să nu înţelegi, de fapt, este că (tot) de foarte multe ori ai fost 
împiedicată, într-un fel sau altul, să faci ce vrei, după cum, tot de 
foarte multe ori nu ai reuşit să faci ce vrei . Asta te conduce, pe tine şi 
pe mulţi alţii, să conchideţi că “nu prea poţi face ce vrei”. Hai să 
vorbim puţin despre libertate, căci libertatea o percepem drept 
manifestarea “liberă” a propriei voințe. Ne-au învăţat la şcoală că 
“libertatea este necesitatea înţeleasă”, aşa după cum afirma un 
cunoscut filosof (de care nu-mi amintesc şi-mi cer scuze - lui, 
profesorilor, dar şi ţie); bineînţeles că asta suna bine în urechile 
comuniştilor, care vegheau să “învăţăm ce trebuie”!. Dacă, însă, am să 
completez “formula”, spunînd că LIBERATATEA ESTE NECESITATEA 
ÎNŢELEASĂ A RESPECTĂRII LEGILOR, completare care nu-mi 
aparţine neapărat, o să ajungem la ceva despre care am mai scris: 
LUMEA ESTE GUVERNATĂ DE LEGE, cu tot ceea ce decurge de aici. 
Şi atunci, nici eu, nici tu, nici ceilalţi, nu avem a ne plânge că “nu 
avem deplină libertate”, în măsura în care nu avem voie să facem 
anumite lucruri !. În fond, la drept vorbind, voie avem - dar Legea, 
odată încălcată prin acţiunile noastre contrare, îşi va manifesta, la 
rindul ei, acţiunea, sau - dacă vrei - reacţiunea. Şi asta pentru că 
Legea cuprinde şi “legea cauzalităţii” - care “spune” că orice cauză 
produce un efect sau, după cum spuneau strămoşii, după faptă şi 
răsplată. Nu am, nu ai, nu avem de ce să ne plîngem !. O lume fără 
Lege este un haos şi, cred eu şi nu numai eu, NU asta trebuie să ne 
dorim. Sper să fi fost destul de clar în exprimare pentru a fi transmis 
un prim mesaj: SUNTEM LIBERI !. Ne rămîne doar “să înţelegem pe 
ce lume trăim”, ori - pentru asta - trebuie să ne trezim, în primul 
rind !. Odată treziţi - în sensul de mai sus - vom face paşii următori: 
vom fi curioşi să cunoaştem şi să înţelegem tot mai bine această lume, 
în care trăim, să ne cunoaştem pe noi, pe ceilalţi, din jurul nostru. Ori, 
dacă ne vom cunoaşte, cel puţin pe noi înşine, "vom stăpîni lumea”, 
aşa cum - pe drept cuvînt - ne asigură Oracolul de la Delphi !. 

Un alt aspect, foarte pe scurt, se referă la “ce ne dorim ?”. Din 
nou am să mă refer la mine. Eu îmi doresc fericire, pentru că - în 
momentele de fericire - am avut nişte trăiri superbe, pe care le doresc 
multiplicate, prelungite, generalizate. Eu îmi doresc pace, pentru că 

războiul, confruntarea de orice fel, îmi strică echilibrul şi dacă n-am 
echilibru, dacă nu sunt echilibrat NU SUNT. Eu îmi doresc voie bună, 
pentru că nu pot comunica cu “morocâănoşii”, nu se poate comunica cu 
ei şi dacă comunicare nu e... Eu îmi doresc bună înţelegere pentru că, 
dacă nu ne înţelegem nu suntem împreună şi dacă nu suntem 
împreună NU SUNTEM, pentru că NOI TOŢI UNA SUNTEM, aşa cum 
am învăţat de la Isus Cristos. Eu îmi doresc multe altele, dar, ca să 
rezum, îmi doresc LUMINĂ ŞI IUBIRE şi, pentru că una o implică pe 
cealată, îmi doresc IUBIRE, pentru că DACĂ IUBIRE NU E, NIMIC NU 
E, după cum spunea (şi) Marin Preda, Dumnezeu să-l odihnească !. 

Aşa că, hai să ne iubim, cu toţii, şi atunci vom fi şi liberi şi 
fericiţi şi oricum altfel şi altceva ne vom dori ! 

Cu iubire, Adrian. 


Dumnezeu este Iubire 


Iată o afirmaţie în general cunoscută şi acceptată, dar prea puţin 
înţeleasă !. 

Am făcut de mai multe ori trimitere la descierea pe care 
Apostolul Pavel o face în Întiia scrisoare către Corinteni cap.13, 
versetele 1-13, Iubirii, Dragostei, categorii perfect sinonime în acest 
context. Este o bună cale de a înţelege CUM este Dumnezeu. 

Din păcate, o bună parte a celor care cred în Dumnezeu se 
bazează pe o altă percepţie şi concepţie, personală, dar profund 
greşită !. Cu deosebirile inerente, de la individ la individ, această 
concepţie proiectează un Dumnezeu de tipul Super-om, cu calităţile şi 
defectele Sale. Calitățile Sale sunt îndeobşte cele super-umane, 
amplificate şi sublimate. Defectele, în schimb, ar fi că îngăduie răul, 
nedreptatea, inechitatea şi nu pedepseşte pe cei "vizibil" incorecţi, 
motiv pentru care apar şi reţinerile, îndoielile şi, uneori, chiar 
revolta !. Această categorie de oameni, destul de numeroasă, are o 
caracteristică comună: sunt închişi, izolaţi faţă de Lume şi, implicit, 
faţă de Dumnezeu, Creatorul ei. In forumul lor, aceşti oameni, bine 
intenţionaţi - de altfel -, analizează lumea înconjurătoare pe baza 
propriilor criterii, constatind existenţa a numeroase "defecte" ale 
Creaţiei, îndeosebi ale semenilor lor. Criteriul lor principal de analiză 
separă oamenii şi evenimentele în două categorii - "bun" şi "rău", 
înregistrînd, pe de-o parte, predominanţa răului iar, pe de altă parte, 
inechitatea consecinţelor - respectiv lipsa de noroc a celor buni şi 

inexistenţa sau insuficienţa "pedepselor" pentru faptele rele, respectiv 
pentru oamenii răi. In mod firesc aceste constatări îi tulbură, îi 
derutează, îi uimeşte. Așa este normal să arate Creaţia lui 
Dumnezeu ?, se întreabă ei - pe bun temei. Rațiunea lor le spune că 
ceva nu este în regulă, dar nu reuşesc să desluşească ce anume. 

Cu totul altfel analizează şi raţionează un om care se deschide 
către Lume şi către Dumnezeu !. Această deschidere, care - în fond - 
semnifică racordarea la fluxul general de energie, de iubire, le 
permite să cunoască şi să înţeleagă altfel lucrurile, lumea. Dumnezeu 
a creat Lumea din iubire, cu iubire şi pentru iubire, ceea ce 
exclude - din start - posibilitatea unor "rateuri". Această creaţie 
înseamnă transformarea Haosului în Lege (în Organizare). Ceea ce 
este minunat, dar şi dificil, este că El a înzestrat Omul cu liberul 
arbitru, ceea ce înseamnă capacitatea de a alege orice, oricum, fără 
ca aceasta să anihileze funcţionarea Legii. Una din principalele legi 
este cea a cauzalităţii (a karmei - în accepțiunea orientală) - care 
produce efecte, consecinţe. Odată instaurată Legea în Univers, nu mai 
este nevoie de intervenţia lui Dumnezeu, pentru a judeca, a răsplăti, a 
pedepsi sau a premia. Funcționarea integrală şi permanentă a legii 
cauzalităţii asigură echitatea, corectitudinea. Doar judecata noastră 
strimtă, parţială, deci incorectă, ne poate face să credem că există 
inechitate, nedreptate - şi aceasta în principal din cauza factorului 
timp, care pentru noi are atît de multă relevanţă, dar care, vai, nu 
este decît o convenţie, o iluzie !. Aşa cum tot iluzie este faptul că 
Dumnezeu aşteaptă ceva de la noi, că are nevoie de ceva de la noi (de 
exemplu recunoştinţă), că se supără pe noi, că ne pedepseşte şi multe 
altele, din păcate... 

NU !. Dumnezeu este (doar?!) Iubire !. El - pur şi simplu - ne iubeşte !. 
Nu pentru că suntem buni, nu pentru că suntem ascultători, nu pentru 
că suntem recunoscători, nu pentru că suntem corecţi, perfecţi sau 
oricum altfel. El ne iubeşte aşa cum suntem, aşa cum El ne-a creat. 
Avem totala libertate de a ne trăi aşa cum vrem propria noastră viaţă, 
dar e bine - folositor - pentru noi să înţelegem CUM funcţionează 
Lumea şi, în primul rînd, că aceasta este reglementată de Lege, 
inclusiv de legea cauzalităţii. "După faptă şi răsplată" şi "Cum îţi 
aşterni aşa dormi" - ne învaţă înţelepciunea populară. Dacă ţinem cont 
de aceasta nu avem a ne mira, nici a ne teme. Putem însă să ne bazăm 
pe Iubirea lui Dumnezeu !. El revarsă continuu asupra noastră Iubirea 
Sa, Harul Său. Aceasta este sursa - unica Sursă - a existenţei noastre, 
dar şi a vindecării noastre, oricare ar fi "boala" noastră, trupească, 
sufletească, spirituală. Dacă acum ne dorim Sănătatea, Binele, 
Frumosul, Curatul, Adevărul nu avem altceva de făcut decit să ne 

deschidem către Iubire, către Dumnezeu. Indiferent cît de bolnavi am 
fi, Vindecarea se va revărsa asupra noastră, pentru că "Dragostea 
este răbdătoare; dragostea este binevoitoare; nu invidiază, nu este 
lăudăroasă, nu se umflă în pene; nu este necuviincioasă, nu umblă 
după ale sale, nu se supără, nu ţine socoteală de rău; nu se bucură de 
nedreptate, ci se desfată de adevăr. Ea toate le acoperă, toate le 
crede; toate le nădăjduieşte, toate le îndură" - aşa cum scrie Apostolul 
Pavel, în pasajul citat anterior. 

Odată vindecat, omul se înţelege pe sine şi pe cel de alături, nu 
mai doreşte să judece, nu mai caută pedeapsa, ci “toate le acoperă". 
El îl va înţelege altfel şi pe Dumnezeu, care nu este un Super-om, ci 
mult mai mult, infinit mai mult !. Într-un cuvînt, Dumnezeu este 
Iubire, ceea ce nu poate fi descris de om decit parţial. 

Incununarea Creaţiei - Omul - este perfect, dar nu în accepțiunea 
noastră curentă !. El este şi poate fi sfint, în acestă viaţă, în măsura în 
care se dechide către Sfinţenie, către Dumnezeu. Este ceea ce 
"aşteaptă" Dumnezeu de la noi. Am pus ghilimelele pentru că - în fod - 
Dumnezeu nu aşteaptă, nu speră, nu vrea nimic. El doar oferă, 
creează !. Noi suntem cei care decidem ce dorim: să fim sfinţi sau nu, 
cu consecinţele de rigoare, pe care Legea le atrage. 

Atunci şi numai atunci cînd facem alegerea potrivită - folositoare 
nouă - avem a aştepta consecinţele potrivite, folositoare. Dacă alegem 
Iubirea, atunci vom trăi în iubire, cu tot ceea ce iubirea incumbă. 
Dacă nu, atunci - e bine să înţelegem - am ales frica, opusul iubirii, cu 
tot ceea ce aceasta, la rîndul său, atrage după sine. E posibil ca uneori 
să fi făcut o alegere greşită - pentru noi. Nu ne rămîne decit să 
corectăm această alegere !. Iubirea - sursa vindecării, cum spuneam - 
este disponibilă, oricînd, oriunde, pentru oricine. Viaţa noastră este o 
succesiune de alegeri, de decizii - care definesc Cine suntem şi Cine 
vrem, cu adevărat, să fim !. Important este ce decidem, ce alegem 
acum. Dacă decidem să fim sfinţi - adică deschişi către lubire, către 
Dumnezeu - suntem sfinţi, indiferent ce alegeri am făcut în trecut. 
Asta nu înseamnă nici că suntem perfecţi, în accepțiunea noastră 
curentă, şi nici că alegerile noastre trecute greşite nu mai produc 
consecinţe. Ceea ce atrage decizia noastră de a fi sfinţi este 
"scăldarea" noastră în Iubire, ceea ce conduce la purificarea noastră, 
astfel încît tentaţiile, ispitele (despre care vorbeşte religia) să nu mai 
aibă putere asupra noastră. Astfel, alegerile noastre viitoare nu vor 
mai fi amenințate de tendinţe dăunătoare nouă !. 

Să ne deschidem spre Iubire, spre Dumnezeu, să optăm pentru 
sfinţenie !. Iată singura cale de a atrage Fericirea mult dorită şi 
căutată !. E la îndemîna noastră !. 

Cu înţelegere, despre lene 


“Dacă ar şti omul ce-l aşteaptă...”. Da, aşa se spune !. Pe de altă 
parte, să fim sinceri, într-o formă sau alta, ni se spune mereu... 
Problema noastră NU este că nu ştim, deşi - cu siguranţă - nu prea 
ştim, ci că nu credem, indiferent CE ni se spune |. Şi totuşi, eu afirm 
că nu asta e problema. Problema, din punctul meu de vedere (şi nu 
numai al meu) este LENEA. Despre lene ni se spune că “este mare 
cucuoană” şi că “este izvorul tuturor păcatelor”, ceea ce bine ar fi să 
credem !. Înainte de orice aş vrea să fiţi de acord să definim păcatul 
drept “sincopă energetică” sau, altfel spus, întreruperea comunicării 
cu Divinitatea - comunicarea fiind, evident, “închiderea unui circuit 
energetic”. Definiţia am adaptat-o după Swedenborg, căruia îi datorez 
multe !. Este evident că orice entitate, orice structură, orice fiinţă, în 
absenţa energiei... moare. Păcatul, în accepţiune religioasă, este 
“întreruperea comunicării cu Dumnezeu”, datorită nerespectării 
poruncilor (legilor) Lui. E bine să înţelegem că aceste porunci, aceste 
legi - care, vezi Doamne, ne provoacă atitea probleme - NU sunt 
capricii, nu sunt piedici, nu sunt capcane. Legile sunt cele care 
“orînduiesc” Lumea. Fără legi, totul ar fi un haos. De altfel, Cărţile 
sfinte ale tuturor religiilor şi culturilor afirmă, într-o formă sau alta, că 
Lumea este creată din nimic, din haos şi că Divinitatea a impus Legea 
în locul haosului. Această Lege are multe componente, multe forme de 
manifestare, dar putem s-o percepem - prin reducere - ca o “energie 
formatoare”. Revenind, abaterea de la Lege, care este o separare faţă 
de Sistem, atrage moartea, excluderea din sistem. Aici intervine o 
chestiune de opţiune: LIBERUL ARBITRU !. Da, omul are liberul 
arbitru, el poate să hotărască, complet liber, dacă vrea “să facă parte 
din sistem”. Numai că, să fie foarte clar, în afara sistemului e haos, e 
nimic şi nu altceva, nu un alt sistem. Avem deplina libertate a 
opţiunilor noastre, care se subsumează UNEI opţiuni cardinale, dar e 
bine să înţelegem clar CE ALEGEM ?!?. Iar, dacă am ales să facem 
parte din sistem, e la fel de bine să înţelegem CUM funcţionează 
acesta. Ni se spune şi trebuie să înţelegem că aici domneşte LEGEA. 
lată singura constrîngere. Dacă, cumva, vă imaginaţi un alt fel de 
sistem vă asumaţi riscul opțiunii pentru...nimic, pentru haos. E 
dreptul vostru, e liberul vostru arbitru !. Pentru cei care “acceptă 

constrîngerea” de a face parte din sistem, e bine să cunoască Legea, 
pentru că - nu-i aşa ? - “necunoaşterea legii nu te absolvă de 
obligativitatea respectării ei”. Iar, dacă înţegem şi credem ceea ce a 
afirmat ISUS CRISTOS că “toată Legea şi toţi Profeţii se cuprind în 
LEGEA IUBIRII” ne va fi mult mai uşor să ne gestionăm apartenenţa 
la sistem. Vă recomand “cel mai frumos poem de iubire al tuturor 
timpurilor”, scris de Apostolul Pavel, în Prima scrisoare către 
Corinteni, capitolul 13, versetele 1-13. Repet, dacă aţi ales să faceţi 
parte din sistem şi înţelegeţi că este necesar să cunoaşteţi Legea, 
citiţi, vă rog, cît mai des, acest poem !. Veţi înţelege, ca Şi mine, că - 
totuşi - nu este atît de greu, că VIAŢA ESTE FRUMOASA ŞI MERITA 
A FI TRĂITĂ !. Şi atunci veţi înţelege ce mare păcat e Lenea, pentru 
că ea ne privează de energia necesară trăirii, bucuriei, fericirii ! Hai 
să nu mai fim leneşi !. 


Luarea deciziilor 


Pentru că eficiența vieţii noastre este strins legată de valoarea 
deciziilor noastre şi pentru că - nu-i aşa ? - viaţa noastră este o 
succesiune continuă de procese decizionale am să vă împărtăşesc cum 
iau eu deciziile, învăţat fiind de un prieten american, al cărui nume l- 
am uitat (fapt pentru care îi cer iertare !) şi care a scris o carte 
numită Calea leneşului de a se îmbogăți. 

Nu cred că este nevoie să vă spun de ce am ajuns să citesc 
această carte... Ba da, am să vă spun: ştiu că sunt leneş şi - atunci - 
mă interesează căile de “gestionare” a vieţii, recomandate acestei 
categorii; pe de altă parte, vreau să mă îmbogăţesc, dar NU în 
accepțiunea pur materialistă... De la început vă mărturisesc că (şi) 
această carte... m-a îmbogăţit !. 

lată deci ce m-a învăţat acest prieten: luarea unei bune decizii, 
care - evident - va atrage consecinţe benefice asupra mersului 
evenimentelor vieții, presupune trei paliere, respectiv etape 
succesive. 

Prima etapă constă în definirea corectă a problemei pe care 
vrem s-o soluţionăm, printr-o bună decizie. Chiar dacă pare formal şi 
formalist, aceasta înseamnă s-o scriem, pur şi simplu, pe hărtie. Acest 
“proces” ne permite, în foarte multe cazuri (prietenul meu crede că 
ponderea acestora se apropie de 80%), să găsim soluţia, respectiv 
varianta optimă decizională. Se întîmplă, realmente, să abordăm 

superficial şi fugitiv problemele care ne apar în faţă şi, de aceea, 
definirea lor (pe calea redactării) ne ajută să pătrundem esenţa lor şi, 
astfel, să le găsim soluţionarea. 

A doua etapă este una a analizei comparative a variantelor de 
soluţionare şi se referă doar la acele probleme a căror rezolvare nu 
am găsit-o în prima etapă. Şi aceasta o vom face “în scris”, adică 
înşirind pe coloane avantajele şi dezavantajele fiecărei variante. 
Interesul nostru de a lua o decizie optimă, aferentă variantei optime, 
trebuie să ne determine la o concentrare asupra problematicii şi la o 
sinceritate totală, care nu înseamnă “o obiectivare” a avantajelor şi 
dezavantajelor, ci la identificarea tuturor consecinţelor viitoarei 
decizii. Dacă o consecinţă este “obiectiv” un avantaj, dar “subiectiv” 
un dezavantaj, o vom înscrie la categoria dezavantaje, pentru că este 
importantă poziţia noastră faţă de respectiva consecinţă. Sigur că 
interesul nostru este ca actele noastre să nu ne atragă “pedepse” şi 
atunci avantajos este să luăm decizii corecte, ceea ce, pentru mulţi 
înseamnă “obiectiv”. În acest sens se impune justa definire a 
avantajelor şi  dezavantajelor viitoarei decizii sau, dacă vreţi, 
obiectivarea lor. Această analiză comparativă, spune prietenul meu, 
va ajuta la desprinderea variantei optime, a celei care aduce cele mai 
multe avantaje şi cele mai puţine dezavantaje, pentru cele mai multe 
dintre problemele noastre (din nou, după părerea lui, cca 80%). 

A treia etapă, menită să ne ajute (doar) în cazurile dificile, în 
care analiza comparativă NU poate evidenția varianta optimă, vizează 
o tehnică ceva mai greu de abordat, apelarea la “serviciile” unui 
computer superperformant, pe care prietenul meu îl denumeşte 
computerul inconştient, referindu-se la inconştientul sau - dacă 
vreţi - subconştientul nostru. Eu, făcînd parte din categoria celor uşor 
de lămurit şi de convins, am să vă descriu “tehnologia” acestei 
operaţiuni, cu speranţa ca (măcar) unii dintre voi să apeleze la ea. Şi 
am s-o fac în mod simplu şi direct, precum o face şi prietenul meu, în 
cartea de care vi-am amintit, pentru că nici unul, nici celălalt NU 
suntem specialişti în domeniu. NOI am constatat că această 
tehnologie funcţionează, pur şi simplu. Ştim şi preţuim faptul că 
suntem “dotați” cu un instrument de mare valoare, o adevărată 
comoară, pe care, vai, o folosim aşa de puţin... Este vorba de acest 
inconştient sau - dacă vreţi - de un creer ultraperformant, care 
depăşeşte cu mult TOATE computerele “realizate” vreodată de om. 
Ceea ce noi vă propunem, este să apelaţi la el, pentru fundamentarea 
deciziilor, repet, atunci cînd aţi epuizat - fără succes, adică fără 
desprinderea variantei optime de decizie - cele două etape 
preliminare. “Tehnologia”, simplă şi directă, după cum spuneam, 

constă în transmiterea “sarcinii” de rezolvare a problemei, respectiv 
de identificare a variantei optime de decizie, către creerul vostru. 
Aceasta se poate face într-o stare adecvată de relaxare, pe care o 
obţineţi prin izolarea de toţi factorii perturbatori exteriori şi regresul 
stării de “conştienţă” către nivelul de 20%, care poate fi obţinută prin 
numărătoarea inversă de la 100 spre 20 (sau prin oricare alte mijloace 
proprii fiecărui individ). Odată ajunşi în această stare de detaşare, veţi 
transmite - mental sau oral - “sarcina”: “Trebuie [am nevoie] ca pînă... 
[atunci] dimineaţă să decid care este varianta optimă de decizie în ... 
lproblema]”. Fiind un domeniu sensibil se recomandă (doar) 
încredere, corectitudine şi sinceritate, în sensul de nu apela la această 
“tehnică” cu scepticism, “de probă”, cu termene de soluţionare prea 
scurte (atunci cînd aceasta nu se impune, realmente). 

Pentru că, bănuiesc, vor fi unii dintre voi, cel puţin sceptici, ţin 
să repet: Noi ştim că această tehnică funcţionează şi vi-am prezentat-o 
din dorinţa sinceră de a vă pune la dispoziţie un instrument 
complementar pentru luarea deciziilor. Ştim, la fel de bine, că fiecare 
om este o individualitate, că Nu suntem toţi la fel, dar avem 
convingerea că metoda funcţionează în TOATE cazurile, în forme 
diferite, de la individ la individ. Aceasta înseamnă (şi) că răspunsul la 
problemă va parveni pe căi diferite, în moduri diferite. Principial, 
“soluţia” va fi percepută drept “o inspiraţie”, fie la trezirea din 
dimineaţa “sorocului”, fie printr-o sugestie exterioară. Bine ar fi să 
credeţi că tehnica funcţionează, că soluţia este valabilă şi, atunci, 
precis că va deveni o obişnuinţă să apelaţi la... această mare 
comoară, la subconştientul, la inconştientul, la creerul vostru, pentru 
soluţionarea TUTUROR problemelor voastre, pentru luarea TUTUROR 
deciziilor voastre. Atunci, veţi fi făcut un mare pas în CUNOAŞTEREA 
DE SINE şi - pe această cale - în CUCERIREA LUMII, aşa cum 
“promite” Oracolul de la Delphi. 


Şapte moduri de a căpăta mai multă încredere în tine, 
de a te optimiza * 


Toţi căutăm succesul. Toţi vrem recunoaştere - de la oamenii cu 
care lucrăm şi trăim şi, cel mai important, de la noi înşine. Psihologul 
Amy I. Flowers este de părere că “încrederea în sine vine din două 
surse: îndeplinirea ţelurilor propuse - chiar şi a celor minore - şi 

feedback pozitiv de la ceilalţi”. lată 7 moduri care conduc tocmai la 
asta.: 

Cunoaşte-te cît mai mult şi, implicit, cît mai bine. Foloseşte 
toate prilejurile, căile şi modurile de a dobîndi şi înţelege Cine şi cum 
eşti. Citeşte, ascultă, priveşte ! Toate prilejurile sunt bune pentru a 
dobîndi (noi) informaţii asupra “universului uman”. Nu dispreţui şi nu 
ignora ! Din orice “întîmplare”, eveniment, întîlnire poţi desprinde noi 
aspecte asupra personalităţii umane, a celor din jur şi, implicit - da, 
implicit - a ta, pentru că, într-o măsură mai mică sau mai mare, toţi 
suntem la fel, dar nu în acelaşi fel !. Optează pentru cunoaştere şi nu 
pentru judecată (“vai, dar cum poate să fie aşa...?!” sau “eu nu sunt 
aşa...!” etc.). Inţelege că ceea ce “este” un om, ceea ce poate un om, 
este şi poate fi oricare altul, chiar şi tu !. Ceea ce ne diferenţează sunt 
“dozajele”, dar - mai ales - utilizarea componentelor caracterului 
nostru. Dacă “vedem” ceva inacceptabil la un om - trebuie să 
înţelegem că acel “ceva” e şi în noi; dacă, în loc să negăm, acceptăm - 
avem puterea (venită din cunoaştere) de a-l face “să stea acolo”, să nu 
se manifeste şi atunci vom fi îndreptăţiţi să spunem “eu nu sunt 
aşa...!”. Invers, dacă “vedem” ceva acceptabil, ceva ce ne dorim şi nu 
ne credem în stare, e bine să înţelegem că - pur şi simplu - putem şi 
noi !. Asta ţine de cunoaştere, încredere şi stăruinţă, muncă, efort ... 
Succes ! 

Fa-ţi un dosar cu victoriile tale. Umple o cutie sau un album 
cu dovezi ale realizărilor tale: scrisori, bileţele sau vederi de la 
prieteni, o apreciere de la şeful tău, chitanţa de la prima chestie 
serioasă pe care ţi-ai cumpărat-o din banii tăi, o fotografie a copilului 
tău cînd era mic, etc. Toate acestea te vor ajuta să-ţi aminteşti că eşti 
iubit şi respectat şi îţi vor ridica moralul cînd eşti deprimat. 

Spală-ţi creierul. “De cîte ori mă simt deprimat, încerc să 
vorbesc cu mine şi să mă încurajez singur”. Foarte bine, spune 
psihologul. Dialogul cu sine chiar are efecte asupra felului cum te 
simţi. Dacă ai obiceiul să-ţi spui lucruri urîte (cum ar fi: “De ce am 
mîncat toată îngheţata aia ? Sunt o scroafă grasă”), înlocuieşte-le cu 
încurajări, care să nu fie însă exagerate, pe care să le poţi crede. 

Stabileşte-ţi țeluri provocatoare. Fă-ţi zilnic lista cu ceea ce ai 
de făcut şi liste mult mai ample, cu țeluri pe termen lung. Asigură-te 
că nu tot ceea ce îţi propui să faci este foarte dificil sau neplăcut. 
Propune-ţi însă şi sarcini care implică asumarea unor riscuri, de genul 
să-i ceri şefului tău responsabilităţi noi sau chiar o mărire de salariu. 
Un om nu poate evolua fără să-şi asume anumite riscuri. 

Petrece-ţi cît mai mult timp cu oameni evoluaţi. Găseşte 
oameni optimişti şi care să te sprijine şi petrece-ţi timpul liber cu ei, 

mai degrabă decît cu nefericiţi, plini de complexe şi care te trag după 
ei. 

Prefă-te. Dacă te porţi ca şi cum ti-ar plăcea persoana ta - te uiţi 
în ochii oamenilor, ai o atitudine dreaptă şi mîndră şi te comporţi ca 
un învingător - în cele din urmă, vei începe să te crezi şi tu şi toţi 
ceilalţi. “Şmecheria este să exersezi mental faptul de a fi mîndru de 
tine pînă cînd aceasta devine o realitate”- spune Flowers. De fapt nici 
nu este o şmecherie; împăcarea cu sine, venită din cunoaştere şi 
acceptare este singura cale de progres uman. 

Asumaă-ţi responsabilitatea acţiunilor tale. Trebuie să ai tot 
timpul în minte că ceea ce se întîmplă în jurul tău, împreună cu 
răspunsul tău, determină rezultatul final al unei situaţii. “Sunt lucruri 
pe care nu le putem schimba în viaţă, dar suntem întotdeauna 
responsabili de felul cum reacţionăm la ele” - spune psihologul. Odată 
ce începi să-ţi dai seama cît de mult poţi influenţa viaţa, începi să te 
simţi mai puternic. Marele talent, care atrage succesul, este să 
transformi neîmplinirile în împliniri, defectele în calităţi; asta se 
realizează în primul rînd prin înţelegerea “mecanismelor de 
funcţionare” şi în al doilea, prin folosirea lor sau -altfel spus - 
înţelegerea greşelilor şi evitarea lor. Încă odată - succes ! 


* Preluat şi completat, după Libertatea din 30 ianuarie 2003, 
pag 8-9. 


Trăieşte ca şi cînd Paradisul ar fi pe pămînt ! 


Dacă populaţia din întreaga lume ar putea să se reducă la un sat 
de 100 de persoane, menţinînd proporţiile tuturor popoarelor 
existente pe pămînt, acest sat ar fi compus în felul următor: 

57 de asiatici 

21 de europeni 

14 americani (din nord, centru şi sud) 
8 africani 

52 ar fi femei 

48 bărbaţi 

70 alte rase 

30 albi 

70 alte religii şi credinţe 

30 creştini 

89 heterosexuali 

11 homosexuali 

6 persoane din Statele Unite ar deţine 59% din bogăţiile lumii 

80 ar sta în case de nelocuit 
70 ar fi analfabeți 

50 ar suferi de malnutriție 

1 ar fi pe moarte 

1 ar fi pe punctul de a se naşte 
1 ar avea computer 

1 ar avea diplomă de studii 

Şi mai gîndeşte-te la următoarele: 

Dacă te-ai trezit azi dimineaţă mai mult sănătos decît bolnav, 
înseamnă că ai mai mult noroc decît milioane de persoane care nu vor 
apuca să trăiască. 

Dacă nu ai trăi pericolul unei lupte, singurătatea unei închisori, 
agonia torturii sau chinurile foamei - eşti înaintea altor 500 de 
milioane de oameni de pe lume. 

Dacă poţi să intri în biserică fără teama că vei fi ameninţat, 
arestat, torturat sau omorit - eşti mai norocos decît 3 miliarde de 
oameni. 

Dacă ai mîncare în frigider, haine cu care să te îmbraci, un loc 
unde să dormi şi o casă în care să stai - eşti mai bogat decît 75% din 
populaţia lumii. 

Dacă ai bani în bancă, în portofel şi cîteva monede într-o 
puşculiţă - eşti printre cele 8 procente ale persoanelor care trăiesc 
bine. 

Dacă părinţii tăi sunt încă în viaţă şi încă împreună - eşti, într- 
adevăr, o persoană rară, chiar şi în Statele Unite şi Canada. 

Dacă poţi să citeşti acest mesaj, eşti de două ori binecuvîntat: 
pentru că cineva s-a gîndit la tine şi pentru că nu te numeri printre 
cele 2 miliarde de analfabeți. 

Cineva a zis odată: 
Munceşte ca şi cum nu ai avea nevoie de bani; 
lubeşte ca şi cînd nimeni nu te-a făcut vreodată să suferi; 
Dansează ca şi cînd nimeni nu te vede; 
Cîntă de parcă nu te-ar auzi nimeni; 
Trăieşte ca şi cînd Paradisul ar fi pe pămînt !!!(după Sorela- 
Adelina Erwin). 


Psalmul 91 *, tilcuit pentru Ionel, prietenul meu 

Cel ce stă sub ocrotirea Domnului Cel Prea Înalt 
Și s-a aşezat la masa Celui Mare Impărat, 

Zice despre Domnul firii: “El este scăparea mea, 
Dumnezeul meu în care mă încred, mă va salva” 

Aceasta este ţinta noastră, scopul “demersurilor” noastre 
pămiîntene, ceea ce ne aşteaptă la capătul drumului. De-am şti asta cu 
toţii, de-am fi siguri, Toate ni s-ar părea mult mai simple... Din păcate, 
însă, de cele mai multe ori, noi alegem calea mai grea, a căutărilor 
“fără ţintă”, a frămîntărilor zadarnice, a poticnirilor, a căderilor, a 
renunţărilor. Şansa noastră, karma noastră, destinul nostru nu ţine 
cont - spre fericirea noastră - de greşitele noastre orientări, opţiuni, 
decizii... şi ne pregăteşte O ÎNTÎLNIRE - cînd, în sfîrşit, Ioane, şi tu şi 
eu şi fratele nostru VOM VEDEA că “El este scăparea mea... ”. 


Da, El este-acela care te fereşte de-orice boală 
Și de răâii care-ntr-una către tine dau năvală. 
Sub aripile-l te-ascunde căci e scut şi apărare 

Și a Lui credincioşie ţine-n vremi de strimtorare. 

lată cine conduce “sistemul nostru imunitar”, la propriu şi la 
figurat ! Dacă înţelegem asta, dacă ne pătrundem de “credincioşia Lui 
ce ţine-n vremi de strimtorare” lucrurile se simplifică mult, chiar se 
schematizează - un motiv de bucurie şi desfătare pentru mintea 
noastră raţională, care operează cu scheme. 

*schema 1. Dumnezeu e credincios întotdeauna 
*schema 2. Dumnezeu are puterea să ne apere de orice 
boală, de orice atac 
*schema 3. Dacă totuşi intervine vreo boală, vreun atac, 
vreo cădere se 
recitesc schemele 1 şi 2 şi se trece la schema 4 
*schema 4. Care este raportul meu cu Dumnezeu ? 

BUN - atunci voi înţelege că boala, atacul, căderea sunt spre 
binele meu, pe care-l voi înţelege, mai repede sau mai tîrziu; mai mult 
de atit, prin detaşarea, încrederea şi lubirea mea, provenite din 
schemele 1 şi 2, boala, atacul, căderea vor dispare de la sine, fără 
efortul meu conştient. 

Rău. (tot ce nu e BUN - e rău !) - atunci voi înţelege că boala, 
atacul, căderea au apărut ca un semnal de slăbiciune a mea, care se 
înlătură prin dobîndirea unor forţe suplimentare, capabile să blocheze 
boala şi celelalte ameninţări. Schemele 1 şi 2 îmi vorbesc limpede de 
singura forţă capabilă să-mi asigure apărarea, DUMNEZEU !!! 

Urmează prezentarea “capabilităţilor” forţei de care ne vom 
bucura şi a beneficiilor de care ne vom bucura, alegînd varianta a. din 
schema 4 de mai sus: 


Nu va trebui să tremuri de a nopții mare groază, 

Nici de-acea săgeată care zboară-n plină zi de-amiază. 
Nici de hoţul ce pindeşte la potecă pe-nserate, 

Nici de molima ce-atacă pe tot omul: mic şi mare. 


Dacă-ar fi să cadă-n gloată zece mii la dreapta ta, 
De tine nu s-o atinge nici o boală ori dambla, 
Căci tu vei vedea cu ochii pedepsirea celor răi, 
Care mişună prin lume, rătăcind pe strimbe căi. 


Fiindcă tu imi spui într-una: “Domnul este-a mea scăpare” 
Si-ti faci din Cel Prea Inalt - turnul tău de apărare, 
Peste-al tău sălaş ori casă în veci nu se va abate 

Nici urgia, nici dezmăţul, nici un fel de râutate. 


Prezentarea “schemei de apărare”, a “tehnologiei apărării” şi a 
“beneficiilor apelării la Dumnezeu, ca protector” continuă: 


Căci atunci porunci va da îngerilor, spre-aţi veni 
Grabnic în ajutorare, care te vor sprijini, 

Pe-a lor braţe te vor duce, ca să nu-ţi scrinteşti piciorul 
De vreun bolovan ori piatră şi la mers să ai tot sporul. 


Vei păşi peste balauri, peste şerpi şi peste lei, 

Fără a te-nspăimiînta, ori să ai teamă de ei. 

Domnul spune încă-odată: “Fiindcă mă iubeşte dinsul, 
Îl voi ajuta în toate, să nu mai cunoască plinsul. 


Cînd Mă va chema vreodată, grabnic Eu îi voi răspunde 
Și în toate-a lui necazuri îl voi ajuta oriunde. 

Îl voi sătura cu-o viață lungă şi îi voi mai da 

Tot belşugul, fericirea, dragostea, lubirea Mea !. Amin 


Închei, amintind că mulţi exegeţi afirmă că aceste ultime 3 strofe 
se referă la Isus Cristos. Eu spun că, fără doar şi poate, El fiind Cel 
dintiiul, a “beneficiat de ofertă”. Dar, să nu uităm, tocmai Isus ne 
spune “Îndrăzniţi ! Eu am învins...” - ceea ce înseamnă că şi noi 
putem învinge !. Schemele 1 - 4 de mai sus, dar mai ales acest 

Psalm ne spun CUM ! Eu am ales varianta a, din schema 4 şi, te 
asigur: funcţionează ! 


* traducerea aparţine Fr.loan Bălan, Editura Caritas 1998. 


RADIO RAI 


Deşi îmi place italiana, nu vă propun un post de radio italian, aşa 
cum pare... 

Dacă-i spun “pe lung” Radio din Rai, veţi înţelege la ce mă refer, 
dar - probabil - veţi fi şi mai derutaţi !. Am să încerc să vă fiu ghid, 
pentru că - nu-i aşa ? - multe lucruri devin clare, limpezi, atunci cînd 
avem un ghid. 

Radio RAI emite, din totdeauna şi pentru totdeauna, 24 de ore pe 
zi - sau, dacă vreţi - continuu. Este VOCEA LUI DUMNEZEU, despre 
care nu se poate să nu fi auzit !. 

“La început era Cuvintul” - spune Evanghelia după Ioan, chiar în 
deschidere; mai apoi, ne explică chiar că “toate prin El s-au făcut”, 
adică prin Cuvînt. lată ce putere are acest Cuvînt. Veţi fi, sper, de 
acord cu mine, că e bine să cunoaştem acest Cuviînt, să-l ascultăm, 
măcar din cînd în cînd. Este motivul pentru care încerc să vă ghidez 
către El. 

Aţi auzit, deasemenea, de “muzica sferelor” - care, vă asigur, 
este o componentă a “vocii lui Dumnezeu”, este una din “emisiunile” 
şi “emisiile” postului de radio despre care vă povestesc. 

In sfîrşit, ați auzit desigur despre “vocea interioară” - cea care 
“vorbeşte, dar numai atunci cînd noi tăcem !”. Recunosc că nu este 
uşor să taci, dar dacă reuşeşti...ai ocazia “să prinzi” RADIO RAI. 

Dacă am reuşit să vă lămuresc despre ce este vorba şi să vă fac 
să înţelegeţi cît de important este să ascultăm, măcar din cînd în cînd 
(cum spuneam) RADIO RAI, să mergem mai departe, la aspectele 
tehnice: 

Aparatul de radio - capabil să recepţioneze RADIO RAI - este 
“încorporat” în noi, deci nu va trebui să faceţi nici un efort pentru 
procurarea lui. Unde este el amplasat nu se prea ştie; sunt mai multe 
păreri, dar eu unul sunt mulţumit să ştiu că există şi funcţionează şi 
nu sunt curios să ştiu cu precizie dacă el este amplsat în cap, în 
subconştient, în inimă, în aură, dacă chiar este “amplasat” pe undeva. 
Se pare că unii, căutîndu-i o viaţă întreagă amplasamentul, nu au 
ajuns să-l asculte. Ceea ce eu nu vă recomand... 

Antena, pentru că - evident - e nevoie de una, nu este nici din ferită, 
nici din cupru, aluminiu, vanadiu sau altele asemenea; nu e nici dipol, 
nici lungă de nu ştiu cîţi metri. E mult mai simplă ! Unii îi spun 


62 


rugăciune, alţii meditaţie, alţii relaxare. Toţi au dreptate, dar eu îi 
spun TĂCERE. Da, tăcerea este cea care ne acordează şi ne 
racordează la acest post de radio. Spuneam, mai sus, că nu este uşor ! 
Dar merită !!!. 

Emisiunile sunt foarte diverse, infinit de diverse şi se adresează 
fiecăruia dintre noi. Noi suntem cei care alegem, pentru că TOATE 
emisiunile se difuzează “la cererea” ascultătorilor, a fiecăruia dintre 
noi. Evident că emisiunea mea preferată poate să nu fie şia ta; şi 
invers !. Aţi înţeles, sper, că fiecare dintre ascultători recepționează 
propria emisiune preferată. 


Recunoştinţă înaintaşilor 


Dacă ei nu erau... Dar, nu numai pentru aceasta le sunt 
recunoscător !. Ei fac parte din patrimoniul meu, cu TOT ceea ce au 
fost, cu TOT ceea ce au făcut - bune şi rele. Prin toate acestea, ei mi- 
au făcut un mare bine, pe care eu, cel puţin, îl conştientizez. Înţeleg, 
astfel, că NU sunt singur, că fac parte dintr-o comunitate. Înţeleg, 
deasemenea, că suntem - cu toţii - legaţi printr-o multitudine de fire, 
de relaţii. Mi-e uşor să înţeleg că “firul roşu” - de legătură - este 
IUBIREA. Dacă am înţeles că Iubirea există, sunt un om salvat! Salvat 
de la izolare, pentru că, dacă există o mare ameninţare, un mare risc 
al omului, acestea sunt reprezentate de izolare...Intruparea lui Isus 
Cristos, Salvatorul nostru, a avut menirea de a ne “trezi”, de a ne face 
să înţelegem că NU suntem singuri. Mai mult de atît, El ne transmite 
că TOŢI UNA SUNTEM. 

Înaintaşii mei, dar şi ai tăi, ai lui, ai ei, sunt minunaţi. Ei au trăit 
o bogată experienţă de viaţă, pe care - în mod direct, prin gene, dar şi 
indirect, prin cultură şi civilizaţie, prin educaţie, ne-au transmis-o, 
îmbogăţindu-ne. Le mulţumesc şi le sunt recunoscător, în numele 
meu, al tău, al lui, al ei... 

Pentru mine esenţial a fost momentul cînd am înţeles diferenţa 
dintre parte şi întreg, cînd am înţeles DE CE nu este bine să judecăm: 
pentru că NU cunoaştem Întregul şi, ca atare, judecata noastră este 
trunchiată. De mare folos, în acest sens, mi-a fost informaţia privind 
“patrimoniul” lui Ştefan cel Mare şi Sfint. De unde, pînă atunci, 
reţinusem că El fusese un mare conducător, un viteaz apărător, un 

mare ctitor de biserici şi mînăstiri, dar şi un “degrabă vărsătoriu de 
sînge nevinovat” şi un celebru aventurier sentimental. Informaţia - 
primită prin lecturarea cărţilor lui George Văsîii Cercetări în lumea 
nevăzută - m-a lămurit DE CE Ştefan este un mare sfint al poporului 
român: pentru că “patrimoniul” lui conţine TOATE gîndurile, cuvintele 
şi faptele sale, despre care eu, noi, avem doar parţial cunoştinţă, 
astfel încît “abaterile” lui, despre care ne cam face plăcere să ne 
amintim, reprezintă doar o parte a întregului, o parte de neşters, dar 
insignifiantă faţă de INTREG !. lartă-mă, Măria Ta, pentru ignoranţa 
cu care te judecam şi, în consecinţă, te apreciam !. 

Odată iniţiat în acest domeniu, NU mai fac greşeala de “a-mi da 
cu părerea” asupra fraţilor mei, oricare ar fi aceştia, ştiind că “nu ştiu 
nimic !”. Pe acest temei se bazează aprecierea şi recunoştinţa mea la 
adresa înaintaşilor. Un loc prioritar, un loc fundamental în această 
“galerie”, îl ocupă MAMA MEA, dar şi a ta, a lui, a ei, persoanele de 
contact cu toţi ceilalţi !. Sărut-mîna, Mamă !. Şi, te rog să mă ierţi 
pentru numeroasele ocazii în care am uitat acest lucru !. 

A fost o perioadă a vieţii în care, din teribilism, eram foarte 
mindru, împreună cu un bun prieten - Dumnezeu să te odihnească, 
Mircea ! - de liberalismul nostru în a ne critica părinţii... Şi, pentru că 
El nu mai este, dar - cu siguranţă ŞTIE ceea ce şi eu ştiu -cer eu 
iertare, în numele ambilor, dragilor, iubiţilor noştri părinţi !. Vă 
îndemn şi pe voi, iubiţi fraţi, să vă iubiţi ÎNAINTAŞII, începînd cu 
mamele voastre !. Ei sunt cei cărora le datorăm existenţa noastră, 
experienţa noastră şi conştinţa că NU SUNTEM SINGURI ! 


Hai să fim subiectivi ! 


Poate aţi sesizat, deja, din însemnările mele, o anumită aplecare 
spre nonconformism, spre provocări. De astă dată ... vă provoc să fim 
subiectivi, deşi - probabil - multă lume, multe scrieri, v-au îndemnat 
spre obiectivitate. Să mă şi să vă explic: obiectivitatea, din punctul 
meu de vedere aparţine, inclusiv semantic, obiectelor, lucrurilor. Un 
aparat, un instrument, creat de om spre a culege informaţii, 
înregistrează OBIECTIV ceea ce “observă”. El nu are sentimente, 
nervi sau alte “stări” care să-i influenţeze funcţionarea şi, atunci, ni se 
pare că el este obiectiv. La rigoare, însă, dacă avem în vedere modul 
lui de proiectare şi de realizare, el înregistrează şi redă ceea ce a fost 
programat să detecteze. Corect ar fi să spunem că el înregistrează 
corect şi nu obiectiv. Este tot mai evident pentru mulţi dintre noi că 
suntem înconjurați de o realitate complexă, multiplă, din care suntem 

apți să recepţionăm doar o anumită parte - să-i spunem perceptibilă. 
Bazat pe aceste aşteptări şi certitudini ale noastre asupra “realităţii” 
s-a proiectat şi realizat oricare dintre aparate. Iată de ce înregistrările 
lui se vor referi exclusiv la aceste aşteptări şi certitudini. Marea 
noastră greşeală este de a considera aceasta Realitatea, obiectiv 
reflectată şi comensurată de aparatele noastre “obiective”. 

Este de notorietate, pentru cei ce au aprofundat aspectele 
moderne ale ştiinţei că, dincolo de “unicitatea” oricărui lucru, oricărei 
entităţi, acestea vor fi percepute diferit de fiecare observator. NU 
există două percepții identice, aşa cum nu există doi indivizi identici. 
Sigur că necesitatea comunicării şi, mai ales, a înţelegerii între 
oameni, impune stabilirea unor repere şi criterii comune de apreciere. 
De aceea suntem învăţaţi, de mici, să distingem un măr de un ou, pe 
mama de tata şi toate celelalte. Acesta, însă, vă rog să mă credeţi, NU 
constituie un proces de obiectivare, ci de identificare, de 
individualizare, pentru că - sinceri să fim - nici măcar mama nu-i 
aceeaşi pentru toţi copiii săi şi asta nu pentru că îi tratează în mod 
distinct !. Pur şi simplu, aşa cum o “văd” eu pe mama nu o “vede” 
nimeni. lată de ce expresia “una-i mama” are un conţinut mai bogat 
decît socotim îndeobşte. Trecînd peste acest proces de individualizare, 
de identificare - necesar comunicării şi înţelegerii între oameni - 
obiectivarea, care presupune eliminarea  subiectivismului, ne 
anihilează personalitatea, cu rezultate dezastroase asupra dezvoltării 
individului, care este îndemnat să-şi cenzureze propriile percepții, 
ceea ce tinde spre alienare. 

lată de ce, vă invit să fiţi subiectivi, să înţelegeţi că nu este o 
ruşine să percepeţi realitatea “altfel” decît cei din jurul vostru. 
Dimpotrivă, este firesc să aveţi propriul vostru punct de vedere 
asupra a tot ce vă înconjoară. Ceea ce se impune este să fiţi de acord 
că acest drept, al propriei percepții, aparţine fiecărui individ, tuturor 
indivizilor şi, pînă la urmă, nici nu este un drept - ci este o realitate. 
De pe această poziţie, veţi înţelege stupiditatea impunerii unui punct 
“obiectiv” de vedere, veţi înţelege necesitatea comunicării şi 
înţelegerii dintre oameni subiectivi, care - cu toţii - aparţin unei 
realităţi complexe, percepute diferit de fiecare individ. 

Să fim subiectivi, respectind subiectivismul tuturor fraţilor 
noştri. De aici începe înţelegerea şi, mai ales, Iubirea, fără de care 
nimic nu are sens ! 


Să gîndim folositor 


"Toate sunt pentru om, dar nu toate îi sunt folositoare" 

Apostolul 
Pavel 


Doresc să vă împărtăşesc cîteva gînduri şi idei - folositoare, spun 
eu - privind posibilităţile nebănuite şi nefolosite ale omului. 

Se cunoaşte îndeobşte recomandarea "gîndirii pozitive", dar - ca 
să fim sinceri - ea este tratată fie cu indiferenţă, fie cu o oarecare 
îngăduinţă, ca să nu ne referim la cei de-a dreptul ostili. Ceea ce este 
ciudat este că dintre cei ce - de bine de rău - îi dau un oarecare credit, 
încadrînd-o de cele mai multe ori în autosugestie, sunt foarte puţini 
care o folosesc. Aceasta se încadrează în tema generală "Ce vrea - de 
fapt - omul ?", pe care am s-o abordez cu altă ocazie. 

Pentru că sunt adeptul relativităţii termenilor de "bun" şi "rău" 
prefer folosirea paradigmei "folositor - nefolositor" în locul celei "bun 
- rău" şi atunci, la îndemnul Apostolului Pavel, mă interesează ceea ce 
îmi şi ne este folositor. Îmi doresc - pentru mine şi toţi ai mei - o 
experienţă de viaţă utilă, folositoare. Înţeleg - în mare - mecanismele 
de funcţionare ale acestei lumi şi ştiu că ea este guvernată de Lege. 
Am învăţat despre Legea cauzalităţii - legea "acţiunii şi reacţiunii" în 
dinamică, respectiv în fizică şi "a karmei" în domeniul spiritual -, ştiu 
că ea funcţionează şi, deci, produce efecte şi atunci nu mai sunt chiar 
atît de mirat de unele componente, evenimente, ale vieţii mele şi a 
altora. Am învăţat şi ştiu că orice gînd este o energie, o vibraţie - care, 
odată emis, "intră în ecuaţie". Desigur nu sunt perfect, îmi "scapă" şi 
mie gînduri nefolositoare, necontrolate - care ştiu că vor genera efecte 
nefolositoare, nepotrivite, care mă vor afecta şi, tocmai de aceea, le 
evit cît pot !.Sunt însă şi alte ginduri care mă afectează, ale celor din 
jururl meu. Pe acestea nu le pot nici controla şi nici evita. De aceea 
încerc să-i conştientizez pe apropiații mei asupra responsabilităţii lor 
în acest domeniu. Gîindirea folositoare sau nefolositoare, respectiv 
"pozitivă sau negativă", în accepțiunea psihologilor, ne afectează pe 
fiecare în parte şi pe toţi în general. Nimeni nu rămîne "în afara 
schemei", chiar dacă cei mai afectaţi sunt emitentul şi adresantul. 
Dacă despre imoralitatea giîndurilor "rele" (nefolositoare le consider 
eu) la adresa celor din jur - şi pentru care NU există nici o justificare, 
nici o motivare - nu este nevoie de nici un comentariu, în ceea ce 
priveşte "gindirea pentru sine" de tip sceptic, realist - aceasta este o 
mare problemă, cu consecinţe vizibile. Ceea ce mă intrigă este 
mulţumirea de sine a celor sceptici, pesimisti, realisti - care, într-o 
împrejurare sau alta, constată împlinirea prognozei lor sceptice, 
pesimiste, realiste. Dacă aceştia ar fi realişti întradevăr, ar realiza 

valabilitatea expresiei cum îţi aşterni aşa dormi . Dacă înţelegem 
"puterea gîndului" - care se referă la capacitatea sa de materializare - 
n-ar mai trebui să ne apreciem puterea de anticipare, de evaluare, a 
unor evenimente, bazată pe aşa-zisul realism, ci pe aceea de 
fundamentare a acestor evenimente care "au ieşit aşa cum le-am 
gîndit". Concret, pesimiştii întîlnesc evenimente "pesimiste", iar 
optimiştii "optimiste". E absolut aceeaşi ecuaţie !. Desigur că 
evenimentele vieţii fiecăruia NU sunt doar rodul gîndirii proprii, ele 
fiind influențate de o serie de alţi factori "exteriori", dar orice gînd stă 
"la baza" unui evenimet - cele optimiste la baza evenimentelor 
"optimiste", iar cele pesimiste la baza celor "pesimiste". lată de ce 
este importantă "gîndirea folositoare", pentru sine şi pentru cei din jur 
l. E banal să afirmăm că "orice om îşi doreşte binele" şi, cu toate 
acestea, experienţa ne arată că există atit de mulţi realiști...Efectul 
dezastruos, la nivel global, este că realismul lor naşte consecinţe, 
pentru ei şi pentru ceilalţi !. Cu cît mai repede, şi cu cît mai mulţi vom 
înţelege puterea gîndurilor noastre, necesitatea "îndreptării" lor către 
ceea ce este folositor, nouă şi altora, cu atît mai repede şi mai mult 
Realitatea ne va fi mai folositoare. Fie şi dacă considerăm "gîndirea 
pozitivă" doar ca o  autosugestie, este de dorit să ne 
"autosugestionăm" către ceva plăcut, folositor !. 

Mulţi dintre oameni se consideră slabi, firavi, labili în faţa 
evenimentelor vieţii, neînţelegînd trei lucruri esenţiale: 1. Viaţa NU 
este creată pentru suferinţă; 2. Suferinţa Nu este "un dat", o 
întîmplare obiectivă, de neevitat, ci este o consecinţă, un efect al unei 
cauze; 3. Viaţa este o combinaţie de cauze şi efecte, dintre care foarte 
multe NE aparţin !. Gîndirea noastră folositoare NU este şi nu trebuie 
să fie un efect al unei cauze, cum ar fi starea de bine, ci este şi trebuie 
să fie cauza unui efect folositor, cum este starea de bine !. 
Transformarea gîndirii noastre din efect în cauză este calea prin care 
putem transforma Viaţa noastră şi pe noi înşine. De fapt, nici Nu este 
vorba despre o transformare !. Gîndirea noastră ESTE cauză şi nu 
efect !. O cauză folositoare va produce un efect folositor sau, dacă 
vreţi, o gîndire pozitivă va crea efecte pozitive, chiar dacă e vorba 
doar de autosugestie !. Să gîndim "pozitiv", să gîndim folositor - 
pentru noi şi ceilalţi - şi atunci vom avea experienţe de viaţă 
folositoare. Dacă considerăm plăcutul ca fiind folositor, să gindim 
plăcut şi vom avea experienţe de viaţă plăcute !. Dacă nu, atunci să nu 
ne mirăm şi - mai ales - să nu dăm vina pe alţii, pe soartă, pe ghinion 


"Ti-e uşor să vorbeşti, dar să te văd în locul meu..." vor spune, 
probabil, unii dintre voi şi - cu toate acestea - vă asigur că ecuaţia 


67 


funcţionează AŞA, în toate cazurile. Cu cît mai mult experienţele 
noastre de viaţă sunt mai descurajante, cu atit mai mult suntem 
îndreptăţiţi "să schimbăm ceva". Dacă vom continua să "ne bazăm" pe 
realismul nostru, care ne spune că "nimic nu e de făcut !", 
evenimentele vieţii ne vor da "dreptate", ne vor confirma că "nu e prea 
grizav !", dar - dacă vom înţelege că o gîndire folositoare stă la baza 
unor evenimente folositoare - viaţa noastră va lua un alt curs, pe care 
noi înşine l-am ales. Pînă la urmă, la fel cu toate împrejurările de 
viaţă, este vorba despre o alegere, o opţiune. Liberul nostru arbitru, 
libertatea noastră de a alege ORICE, stă la baza trăirilor noastre, a 
evenimentelor (în sens general) pe care le trăim. O bună alegere, o 
bună gîndire, o gindire folositoare va determina o viaţă 
folositoare, utilă, placută !. 

Să învăţăm să alegem, să învăţăm să gîndim, pentru noi şi pentru 
TOŢI ai noştri şi atunci ne va fi bine, plăcut, folositor - nouă şi alor 
noştri !. IUBIREA - cauza primară a vieţii - care înseamnă că ne pasă 
de noi şi de ceilalţi, ne îndeamnă s-o facem !. Să gindim folositor !. 


Să ne iertăm ! 


Vă invit - acum - la iertare, dar nu la iertarea aproapelui -foarte 
importantă (şi) ea- ci la iertarea de sine. Aceasta nu înseamnă 
indiferenţă sau, mai rău, îngăduinţă faţă de propriile greşeli !. 

Greşelile, abaterile noastre, deşi fireşti - prin firea noastră 
omenească - ne pot conduce, vai, pe căi nedorite, neplăcute şi, de 
aceea, ele trebuiesc corijate, îndreptate - în propriul interes. Aceasta 
presupune cunoaşterea, identificarea lor, printr-o frecventă 
autoanaliză. lată rostul „introspecţiei de seară” care ne este 
recomandată de religie şi nu numai de ea. Analiza tuturor acţiunilor, 
atitudinilor, deciziilor luate în cursul zilei pe care tocmai am încheiat- 


o are menirea de a desprinde - cu detaşarea dobîndită prin 
îndepărtarea de momentele şi, mai ales, de stările emoţionale în care 
respectivele decizii au fost luate - a plusurilor şi minusurilor 


respectivelor decizii, într-o manieră evident subiectivă, dar lipsită de 
presiunea conjuncturală respectivă. Suntem relativ aceeaşi - în cursul 
zilei, atunci şi acolo unde luăm deciziile, şi seara, atunci cînd 
rememorăm parcursul - şi totuşi diferiţi. Acum şi aici - seara, înainte 
de culcare - ne-am îndepărtat, în timp şi spaţiu, două repere relevante 

ale experienţei noastre, de „tumultul” vieţii. Suntem - probabil - mult 
mai obosiţi, dar nu mai suntem presaţi de „împrejurări”, ceea ce ne 
conferă capacitatea de analiză „la rece”. Să folosim aceste momente 
pentru a derula filmul zilei, cu detaşarea spectatorului care vizionează 
un film „de gata”, asupra căruia are propria viziune regizorală, pe 
care el l-ar face altfel, începînd cu scenariul, cu rolurile actorilor, cu 
interpretarea lor şi, totuşi, el rămîne un simplu spectator. Poate miine 
va face şi el un film - aproximativ la fel -, poate va fi chemat să joace 
un anumit rol. Desigur, va putea să fie mult mai bun !. Pînă atunci 
însă, este chemat să vizioneze acest film, să facă o critică 
„constructivă”, să desprindă învăţămintele care-l vor face mai bun, 
mai competitiv, mai mulţumit. Oricum, a doua zi, va fi actorul 
principal al unui nou episod al acestui serial perpetuu, atita timp cît 
este distribuit în rolul vieţii sale. 

Să revenim, însă, la iertare !. Odată vizionat filmul, care poate 
cuprinde şi episoade mai vechi, avem în faţă două alternative: să ne 
iertăm sau nu greşelile făcute !. Prima alternativă - pe care vi-o 
recomand - presupune „încheierea procesului”, respectiv sentinţa. Da, 
am greşit, sunt conştient de aceasta şi înţeleg consecinţele. Dacă aş 
mai fi pus în faţa respectivei conjuncturi aş decide altfel, dar, pentru 
că timpul nu poate fi dat înapoi, singurul lucru pe care-l pot face este 
să mă iert. Aceasta mă ajută să rup firele care mă leagă de respectiva 
decizie, pentru a redeveni liber. Evident că, atunci cînd aceasta este 
posibil, voi îndrepta greşala, pentru a anula consecinţele ei, dar voi 
face aceasta din poziţia de om liber, eliberat (achitat) de greşelile 
comise. A doua alternativă - de a nu putea sau a nu dori să ne iertăm - 
deşi pare a aparţine unui om corect, intransigent cu propriile greşeli, 
nu face altceva decît să ne menţină sclavii propriilor greşeli, iar un 
sclav nu este şi nu poate fi răspunzător de actele şi faptele sale. 

lată sensul real al iertării - acela de a ne elibera, de a ne face 
liberi !. Acelaşi lucru este valabil în ceea ce priveşte raporturile 
noastre cu cei din jur. A-i ţine sclavii greşelilor pe cei care ni le-au 
făcut nu este în interesul nostru pentru că „un sclav nu este şi nu 
poate fi răspunzător de actele şi faptele sale”, ceea ce-l va împiedica 
inclusiv în acţiunea de a îndrepta greşala pe care a comis-o faţă de 
noi. Să ne iertâm şi să iertăm |. 


Siagnarea 

Motto: Cine nu creşte, descreşte, decade ! 


Îmi propusesem, deja, să scriu despre stagnare, dar am primit un 
imbold suplimentar din partea vărului meu, Doru, care-mi recomandă 
o carte deosebită, din care el a înţeles că trebuie (suntem, într-un fel, 
nevoiţi) “să cădem”, înainte de a începe “urcuşul spiritual”. Pentru că 
ASTA nu-mi sună bine - revin asupra temei stagnării. 

Spuneam în motto că “cine nu creşte, descreşte, decade” şi 
aceasta pentru că mi se pare o bună definiţie a stagnării. Pentru 
generalizare, putem folosi şi alţi termeni - “a curge”, “a trăi”, “a 
exista”. Da, o apă care nu curge - bălteşte, stagnează... Lipsa 
primenirii, întreruperea contactului “cu mediul”, conduce la formarea 
unei bălți, care - în timp - se transformă în cloacă. Aici, după cum 
ştim, “se dezvoltă” un mediu specific, cu o floră şi o faună specifică, 
sulfuroasă, murdară, “împuţită”, respingătoare. Cam acelaşi lucru se 
întîmplă cu toate “mediile stagnante”. 

În ceea ce ne priveşte pe noi, oamenii, lipsa preocupărilor pentru 
evoluţia noastră spirituală, pretextată de lipsa de timp, de alte 
preocupări (prioritare) care ne acaparează, conduce la acelaşi 
fenomen al stagnării. Această stagnare nu este, însă, o simplă oprire, 
o aşteptare a unui timp prielnic, ci conduce spre ...decădere. lată de 
ce, de multe ori, ni se pare că este foarte dificil, aproape imposibil, “să 
creştem”, să evoluăm pe plan spiritual. A amina “momentul 
adevărului”, din păcate, conduce la o amînare sine die, pentru că, 
dacă astăzi îmi este greu “să încep”, cu atît mai greu îmi va fi miine !. 
Şi aceasta din două motive: în primul rînd pentru că “miine va fi 
întotdeauna miine”- adică niciodată, iar, în al doilea rînd, pentru că 
astăzi, neîncepînd “lucrul cu sinele”, m-am îndepărtat şi mai mult, m- 
am “afundat” şi mai mult, ceea ce mă face să fiu şi mai descurajat, şi 
mai incapabil...Nu mai lipseşte decît “un prieten”, care să-mi spună că 
“ASTA E, n-ai ce-i face, toţi trebuie să cădem, ca să putem creşte, 
ulterior...”. Observaţi un nou termen, o nouă amiînare sine die: 
ulterior !. 

Nu, eu nu cred că sunt predestinat...căderii !. Sunt pur şi simplu 
leneş, căci - nu-i aşa ? - din lene se trag toate... Tot din lene amin, tot 
din lene mi se par altele mai importante, mai stringente !. Şi, atunci, 
există o singură soluţie: să mă apuc ACUM !!! (de altfel oricare 
acţiune a noastră se desfăşoară doar în prezent !). Orice amînare, 
orice scuză găsită nu fac decît să-mi pericliteze grav propria evoluţie 
spirituală, scopul scopului vieţii, dacă-mi permiteţi şi acceptaţi. Nu 
este uşor, dar CE am obţinut vreodată, cu adevărat valoros, uşor ?!?. 

lată de ce mă şi vă previn: să începem acum !. Altădată NU se poate, 
altădată NU EXISTA !. 


SĂ-I IUBIM PE HANDICAPAŢI ! 


Din experienţa trăită sesizăm două categorii pregnante de 
“nenorociţi” (deci oameni fără noroc): handicapaţii, de toate felurile, 
şi “decăzuţii” (deci oameni căzuţi din statul de om). Percepția noastră 
- superficială - este că ambele categorii ar reprezenta cam acelaşi 
lucru. Fals !. Handicapaţii experimentează - de cele mai multe ori, 
fără să aibă o vină clară, cunoscută şi recunoscută ! - forme de viaţă 
specifice, îngrădite, “nelibere”. Fără să dispunem de suficiente 
informaţii asupra “sursei” handicapului, care, însă, poate fi definită 
drept karmă (plată), este bine să înţelegem că “nu sunt toţi la fel” !. Şi 
aici, ca şi în toate celelalte forme de “vieţuire”, mai importantă este 
atitudinea faţă de Viaţă, ceea ce generează două tipuri distincte, din 
nou general valabile, unii care “se îmbogăţesc”, care cresc, care 
evoluează şi alţi care “sărăcesc”, care descresc, care involuează - 
pentru că stagnare nu există: CINE NU CREŞTE - DESCREŞIE !!!. 
Evident că nu e o fericire să fii handicapat şi, cu toate acestea, NU 
handicapul este cel care blochează evoluţia general umană, ci 
ATITUDINEA. Din acest punct de vedere HANDICAPUL REAL este cel 
al involuţiei, ceea ce mă face să afirm că...alţii sunt handicapaţii şi că, 
de fapt, NU există un handicap absolut, extern, care să marcheze 
insolubil viaţa unui om. În ceea ce îi priveşte pe decăzuţi, care - într- 
un fel sau altul - sunt nişte... handicapaţi, handicapul referindu-se la 
incapacitatea de a se desprinde de “condiţia umană” dobîndită, ei au o 
situaţie mult mai dificilă decît ceilalţi, pentru gradul lor de libertate - 
în ceea priveşte ATITUDINEA - este mult restrîns, chiar blocat de 
multe ori, de un factor - sau chiar o multitudine de factori - externi, 
cum ar fi dependenţa (de alcool, sau de oricare alt drog), 
inadaptabilitatea socială, căderea psihică. In aceste cazuri, 
capacitatea personală de desprindere, de evadare din starea 
dobîndită, este minimală, revenindu-i societăţii rolul de “salvator”, un 
lucru în general greu înţeles şi, mai ales, greu asumat. 
Superficialitatea percepţiilor noastre, atitudinile de judecare şi 
condamnare, sunt cele care blochează acest demers. Iluzia separării 

ne face să nu înţelegem responsabilitatea pe care o avem faţă de 
fiecare membru al societăţii, cu atit mai mare cu cît acesta este mai 
lipsit, mai handicapat; iar un decăzut este, cu adevărat, - aşa cum am 
arătat - un handicapat !. Necunoaşterea Legii Iubirii, care guvernează 
Lumea noastră, necunoaştere care nu ne absolvă de vină, ne face să 
nu percepem nici modalitatea de a ne achita de această 
responsabilitate. Nu vom putea, cu toţii, să ne ocupăm de handicapati, 
în accepțiunea largă, de mai sus; pentru aceasta s-au înfiinţat fundaţii, 
asociaţii, autorităţi naţionale - care, din păcate, nu-şi prea îndeplinesc 
misiunea. Rămine, însă, de datoria noastră să contribuim la 
“recuperarea” acestor fraţi şi aceasta o putem face chiar dacă “nu 
avem bani, nu avem timp, nu suntem în stare”, aşa cum ni se pare 
(iată alte, multe, iluzii !). Pentru că ceea ce întradevăr îi poate face 
recuperabili este IUBIREA. lată ceva, care avem “în cantităţi 
nelimitate”. Iubirea noastră, compasiunea, gîndul cel bun poate 
recupera oricare handicapat. lar “handicapaţi de iubire” suntem cu 
toţii, inclusiv eu - Adrian -, care vă chem la “recuperare”, la IUBIRE !. 


Scrisoare deschisă către fratele meu 


Dragă frate, 

Vreau să-ţi vorbesc despre păcat, aşa cum înţeleg eu*. 

Mă îndeamnă Apostolul Petru ca, dacă sesizez că tu eşti în păcat, 
să-ţi atrag atenţia !. 
Aşadar, am să-ţi spun cum înţeleg eu păcatul, după cele dobîndite - 
cel puţin pînă acum. 
Inţeleg, din scrierile lui E.Swedenborg şi nu numai, că păcatul - în 
esenţă - este o întrerupere a comunicării cu Dumnezeu, o întoarcere 
cu spatele la divinitate - care conduce la o răsturnare a raportului 
dintre cunoaştere şi manifestare (voinţă); respectiv, în loc a folosi 
cunoaşterea ce-mi parvine de la Divinitate, deîndată ce mă aflu în 
comunicare (comuniune cu Ea) - pentru a-mi fundamenta deciziile, 
respectiv manifestarea-voinţa , păcatul, în sensul întreruperii 
legăturii, mă determină să iau decizii şi să mă manifest în absenţa 
unicei Surse a justei cunoaşteri şi, pe cale de consecinţă, într-un mod 
eronat. Înţeleg, deasemenea, că aceasta îmi dăunează mie, interesului 
meu - iară nu Divinităţii, care este intangibilă, imuabilă. Interesul 
meu, evident, este să iau în fiecare caz cea mai bună decizie, ca 
manifestare a liberului meu arbitru - ori aceasta are loc doar în 

situaţia în care îmi voi fundamenta decizia pe toate informaţiile, ceea 
ce se va întîmpla doar în cazul în care NU blochez accesul acestora ! 

Înţeleg, totodată, că, tot spre interesul meu, este să cunosc toate 
“reglementările” care mă privesc şi care au menirea să-mi fie de 
ajutor, astfel percepînd eu “poruncile” pe care Dumnezeu mi le 
transmite, de-a lungul vremii şi nu ca limitări ale liberului meu 
arbitru, pretenţii sau solicitări ale Divinităţii, Care, repet nu aşteaptă 
şi nu necesită nimic din parte-mi ! Dacă folosesc “metoda” gîndirii 
arhetipale, înţeleg chiar rostul acestor “reglementări”, modul lor de 
funcţionare şi consecinţele. 

Prin această prismă, apreciez îndemnul susţinut al Apostolului 
Pavel de a ne împăca cu Dumnezeu (IlCorinteni 5,20) şi ţi-l adresez, 
cu dragoste ! 

Vreau să-ţi mai spun că înţeleg, deasemenea, că această 
întrerupere a comunicării- comuniunii cu Dumnezeu conduce la 
intrarea într-o lume a iluziilor, despre care îţi voi vorbi pe larg 
altădată. Acum mă refer doar la una dintre iluzii, iluzia separării, care 
naşte, vai !, atîtea probleme în ziua de azi ! Mă doare mult dacă tu, ca 
şi mulţi alţi fraţi de-ai noştri te laşi sedus de această iluzie ! Nu, frate, 
noi nu suntem separați, noi toţi “una suntem”; iată de ce nu trebuie să 
te mire preocuparea mea de a te şti “împăcat cu Dumnezeu”. Iată de 
ce te îndemn să fii cu băgare de seamă cînd foloseşti verbele aşa-zis 
personale a fi, a face, a avea - pentru că Împreună suntem, Împreună 
facem, Împreună avem ! Nu suntem separați ! Aşa înţeleg de ce 
libertatea mea, la care ţin foarte mult, nu trebuie să afecteze 
libertatea ta sau a celorlalţi. Tot aşa înţeleg de ce nu pot să te iubesc 
pe tine, fără să-i iubesc pe toţi ceilalţi. Tare mult m-aş bucura să 
înţelegem toţi aşa, pentru că cei care gîndesc altfel sunt dintr-o altă 
lume, a iluziei. Evident că le respect dreptul de a gîndi altfel, de a se 
manifesta altfel, ştiut fiind că suntem o unitate în diversitate, dar dacă 
acest altfel înseamnă separați nu mai aparţinem aceleiaşi lumi şi asta 
îţi spuneam că mă doare ! Sper ca tu să nu fii dintre aceia ! 

În rest, te asigur de dragostea mea, pe care te rog să contezi ! 


* Înţeleg şi accept că poţi avea un alt punct de vedere, pe care vreau 
să-l cunosc ! 


Tilcuirea Psalmului 36 (fragmente) 

Tu încrede-te în Domnul [în ceea ce El este cu adevărat], binele 
să-l săvirşeşti, ca în tihnă, fără grijă, pe pămînt să vieţuieşti. 

-Legea cauzalităţii, a karmei - care, ca toate legile din Univers 
funcţionează, produce efecte - “răsplăteşte” faptele tale, faptele bune 
- cu urmări bune, cum e tihna-pacea, lipsa de griji, iar faptele rele - 
cu urmări rele, în consecinţă. 


Desfătarea ta să fie Domnul şi-a Lui Sfîntă Lege, căci, rugindu-L, 
va dispune să ai tot ce-ţi vei alege. 

-Respectarea tuturor legilor ne fereşte de “probleme”. Deşi 
Dumnezeu este “Atotţiitorul”, El nu este deasupra legilor, în afara 
legilor; El este Cel dintîi care le respectă. Speranţele şi “intervenţiile” 
noastre în sensul anulării legilor, inclusiv a consecinţelor lor sunt 
naive, lipsite de respect - pentru Lege şi pentru Dumnezeu, Cel care 
este primul care le respectă -, lipsite de “şansă”. Adevăratele legi NU 
au excepţii, nu au favorizați, pile, nepoți... şi nici chiar “credincioşi” - 
cel ce are credinţă în Dumnezeu, are credinţă în Ordine, în Lege, în 
Ierarhie. 

-A-L ruga pe Dumnezeu pentru “oarece” este destul de riscant, în 
măsura în care, încă, nu ne-am lămurit “cum stau lucrurile”. 
Psalmistul ne atrage atenția că “vei avea tot ce-ţi alegi”, dar ştim noi, 
cu adevărat, ce ne alegem ?. Şi mai ceva: ştim noi ce consecinţe 
atrage alegerea noastră ?. Conform “principiului al 4-lea” - prezentat 
de N.D.Walsch în cartea CEI CE ADUC LUMINA - rezultă că “imediat 
ce tu decizi cine şi ce eşti, tot ceea ce nu eşti va apare în viaţa ta”, 
principiu pe care eu îl înţeleg şi-l confirm, dar ştiu, la fel de bine, că 
foarte puţini dintre voi îl cunoaşteţi şi, mai ales, “îl gestionaţi”, ceea 
ce atrage - de foarte multe ori - probleme în înţelegerea vieţii, a 
raporturilor cu Dumnezeu. De aceea, vă recomand, citiţi cartea 
citată !. 


Domnul Sfînt [respectiv ordinea lucrurilor, legile care acţionează 
în Univers] le dăruieşte celor drepți zile senine şi-a lor mare 
moştenire numai de la Dinsul vine. Chiar şi-n zile de restrişte, nu 
rămin ei de ruşine, iar în ţară - cînd e foame - ei nu duc lipsă de piine. 

-Consecvent celor afirmate mai sus, respectiv absenței 
favoritismelor în aplicarea tuturor legilor, atrag atenţia că “vremurile 
de restrişte”, ca şi “foamea (foametea)” NU sunt consecinţe ale unor 
legi globale, la nivel global şi sunt, în orice caz, nişte aspecte relative, 
la nivel de individ. Ceea ce “îi favorizează” pe aleşi este percepţia lor 
asupra vieţii, asupra aşa-zisei realităţi. Cunoaşterea Realităţii, de 
către “cel drept”, îl face să nu perceapă la modul dramatic şi definitiv 

nici măcar “nevoile biologice”, detaşare care îl face să supravieţuiască 
cu “un coltuc de piine” - ceea ce pentru un altul este insuficient şi 
produce chiar moartea !. Cunoaşterea Realităţii - spuneam -, care 
poate să fie conştientă sau, doar intuitivă, lămureşte lucrurile: corpul 
nostru fizic “se alimentează” cu informaţii, în general 70% provenind 
pe calea alimentelor, dar “nu se moare aşa uşor de foame”. Dacă 
avem în vedere că “cel drept”, cel care “respectă dreptatea”, cel care 
“respectă Legea”, cel care “Il respectă pe Dumnezeu - Izvorul a 
Toate”, are raporturi - în special pe calea rugăciunii - cu Dumnezeu, 
ceea ce îi aduce un aport însemnat de informaţii, atunci înţelegem că 
el NU este la fel de flămînd şi, deasemenea, înţelegem de ce 
supravieţuieşte cu “un coltuc de pîine”. Nu e nimic magic, misterios - 
dar, dacă nu cunoaştem Realitatea, supraviețuirea “celui drept”, ca şi 
“cuvintele psalmistului” ne pot apare drept “basme de adormit 
copiii”... 


Depărtează-te de rele şi fă binele cit poți şi-ţi vor merge toate 
bine, ţie şi-a lor tâi nepoți ! 

-Acestea nu sunt porunci; Dumnezeu NU ne-a transmis, în 
general, porunci ci sfaturi, recomandări - provenite din cunoaşterea 
“funcţionării” Legilor, din Iubirea ce ne-o poartă, din dorinţa de a ne 
feri de consecinţele negative ale încălcării legilor, care - negreşit - 
vor apare |. Şi aici apare o iluzie, în care - din păcate - “ne scăldăm”. 
Pentru noi oamenii, care suntem foarte legaţi de factorul timp, este 
destul de dificil să percepem, să înţelegem şi “să credem” în Legea 
cauzalităţii, a karmei, cea care “funcţionează” negreşit, dar nu 
neapărat în “termenii” noştri de timp. Se ştie, se spune, că “păcatele 
părinţilor atrag pedeapsa copiilor”, dar nu se prea înţelege că aceasta 
este, din punctul nostru de vedere, o “defazare” temporală, care - 
tocmai - confirmă valabilitatea legii, imuabilitatea ei, respectiv a 
consecinţelor ei, într-un sens sau altul (“în bine” sau “în rău”) 


Căci Domnul nu părăseşte pe cei credincioşi ai Săi, însă El îi 
nimiceşte pe cei mincinoşi şi răi. Nimiciţi, cu mic cu mare, vor fi cei 
fărădelege, căci de-osîndă şi pierzare nimeni nu o să-i dezlege. 

-Este vorba despre aceeaşi aplicare a Legii cauzalităţii, după 
caz !. Aici nu 
apare o intervenţie Divină, nici într-un sens, nici în celălalt, ci este 
doar Legea - care acţionează, care funcţionează, pur şi simplu. 
Dumnezeu nu intervine, nu a intervenit şi nu va interveni !. Aceasta 
NU pentru că El “nu poate”, dintr-un motiv sau altul, ci pentru că El 
respectă Legea, respectă Ordinea, respectă Ierarhia şi ne îndeamnă şi 

pe noi s-o facem, tocmai pentru a nu “beneficia” de încălcările 
legilor... In ceea ce priveşte Ierarhia, vezi Evanghelia după Marcu 9, 
33-37, pentru a înţelege “ce spune Legea”, un fapt nerespectat de “fiii 
întunericului” şi “plătit” de aceştia, aşa cum “TOŢI PLATIM”. De 
altfel, psalmistul avertizează că “nimeni nu o să-i dezlege” ! 


Mintuirea celor drepți vine de la Dumnezeu, căci El li-i 
ocrotitorul, la necaz şi-n orice greu. 

-Evident că respectarea legilor atrage “mîntuirea” şi “ocrotirea” 
şi nu vreo “pilă”, vreun favoritism oarecare !. Şi-atunci, Oameni 
Dumnevoastră, vă îndemn, străduiţi-vă să cunoaşteţi şi să respectaţi 
toate legile; astfel, Il veţi cunoaşte, respecta şi iubi pe Dumnezeu şi - 
atunci - “vă veţi miîntui”, ca efect al strădaniei voastre şi nu - cum 
probabil aţi fost tentaţi - vreunei “intervenţii”, de orice fel !. 
Dumnezeu ne iubeşte enorm, ne doreşte enorm “în împărăţia Lui”, 
dar... pe calea strădaniei, a respectării Ordinii, a Legilor, a lerarhiei ! 
Deci, să ne străduim !. 


Versus Caragiale & Co. 
Sunt bogat ! 


M-am născut la volan... Probabil de aceea conduc destul de bine. 
Asta nu înseamnă că n-am avut şi accidente!. Dar, precum vă 
spuneam, conduc binişor. Şi, mai ales, sunt bogat ! Da, pentru că am 
maşină ! Şi nu orice fel de maşină, ci una grozavă, mai grozavă decît 
ultimele prototipuri prezentate la saloane. Are computer de bord, mai 
grozav decît oricare alt computer existent ! Nu e nici Mercedes, nici 
Ferari, nici B.M.W.... Nu vă chinuiţi ! Nu despre un autoturism, dintre 
cele cunoscute, vreau să vă povestesc ! Este vorba despre trupul 
meu |! Staţi uşor, nu despre masculul din mine e vorba ! 

Vreau să vă împărtăşesc revelaţia mea asupra a ceea ce, 
inconştient, posedăm şi, din păcate, nu preţuim... Avem, am primit, 
prin naştere, o mare avere. Acesta este trupul (corpul) nostru, o mare 
avere, pe care o cam ignorăm, dar - mai ales - n-o folosim, aşa cum 
trebuie. Ba, mai rău, îl batjocorim ! 

S-o luăm cu începutul. Trupul nostru este perfect, o perfecţiune 
pe care nici una din “maşinăriile” noastre n-o atinge. El este dotat cu 
toate accesoriile necesare bunei funcţionări. E adevărat că, faţă de 
autoturismele pe care le avem şi le conducem, NU are marşalier. El 

merge înainte sau ... stă! Nu poate şi nu trebuie să meargă înapoi, 
pentru că “înapoi” nu există !. Dacă suntem puţin receptivi, înţelegem 
că misiunea noastră este “să circulăm”, să experimentăm VIAŢA. Nu 
ne obligă nimeni să mergem, dar - stînd pe loc - consumăm oricum 
combustibil, fără a cunoaşte (noi) locuri, oameni, întîmplări - aşadar 
facem risipă. Să nu înţelegem că ar fi penurie de ... combustibil. Nu, 
nu este penurie, dar “ardem gazul de pomană”... De cît combustibil 
dispunem sau, altfel spus, “cîtă aţă avem pe mosor” nu ştim, nu ni se 
spune şi cred că e chiar mai bine aşa ! Problema este ce facem cu el: 
mergem sau stăm ?!. Este întradevăr problema noastră, nimeni nu ne 
forţează, într-un fel sau altul şi nici eu nu mă bag ! Eu însumi optez 
pentru “deplasare”. Imi plac locurile, oamenii, întimplările - mai 
vechi, dar, mai ales, mai noi ! Ştiu că dispun de o maşină grozavă, am 
aflat că Sursa de combustibil este inepuizabilă, dar mă gindesc că va 
trebui să dau - într-un fel - socoteală de modul cum am folosit, atît 
maşina, cît şi combustibilul. Asta mă face atent la modul cum conduc, 
ca să nu (prea) fac accidente. Vi-am mărturisit că am deja unele, la 
activ (sau, mă rog, la pasiv). Aşa că sunt mult mai atent. 

Am aflat cîteva lucruri şi despre “computerul de bord”: e 
nemaipomenit !. Pentru cei ce încă n-au aflat, el se numeşte 
subconştient (alţii îi spun altfel, dar asta este o altă poveste). Vă 
spuneam că e nemaipomenit. Am învăţat cîte ceva despre modul de a-l 
folosi conştient, că - de funcţionat, el oricum funcţionează: el este cel 
care dirijează toate procesele “dinăuntru” şi - ceea ce este şi mai 
spectaculos - ne cam pregăteşte traseul; astfel, nu e nimic întimplător 
din ceea ce ni se întîmplă, din ceea şi ce întîlnim pe traseul vieţii 
noastre. Eu simt deja că, în măsura în care sunt mult mai atent la 
volan şi evit să încalc “regulile de circulaţie”, luînd de bune indicaţiile 
computerului (unii îi spun “vocea interioară”), traseul pe care “mă 
plimb” în viaţă (da, pentru mine este o plimbare şi nu aveţi, niciunul 
dintre voi, motive s-o luaţi altfel) este mult mai plăcut, mult mai uşor, 
deşi, să nu credeţi că nu am (multe) trasee pe care mi le doresc şi la 
care nu ajung. Înţeleg, însă, că nu sunt pregătit pentru acele trasee 
sau - pur şi simplu - ele nu sunt bune pentru mine. Şi, pînă la urmă, 
tot mulţumit sunt, simţindu-mă protejat (ferit) de “trasee periculoase”. 
Nu e grozav ?!. Ceea ce am mai aflat şi vreau să vă împărtăşesc este 
modul de alimentare al acestui computer, precum şi sursa de 
alimentare. Mulţi îi spun rugăciune, alţii meditaţie, unii chiar 
relaxare; indiferent de denumire, ea constă în accesarea (dacă îmi 
permiteţi) Sursei. Eu, personal, o fac prin rugăciune şi, vă asigur, 
computerul meu de bord merge ZEISS. 

Vi-aş mai spune doar un lucru: “Codul rutier”, care 
reglementează circulaţia pe acest traseu este, deasemenea, minunat 
şi se numeşte Biblia; acolo găsim toate informaţiile de care avem 
nevoie, pentru ca întreaga călătorie să fie plăcută şi utilă, să nu 
rătăcim traseele, să nu ne întoarcem pe trasee “desfundate”, pentru 
ca viaţa noastră să fie o plăcută, perpetuă plimbare, cunoscînd locuri, 
oameni şi întîmplări minunate... 

Da, suntem bogaţi, avem maşini grozave, pentru a ne plimba pe 
trasee minunate şi pentru asta li mulţumim lui Dumnezeu. Cel puţin 
eu, unul, asta fac. Amin. 


VESTEA CEA BUNĂ 


Da, am o veste bună, chiar foarte bună pentru voi, dragi 
prieteni ! 

În atmosfera aceasta -atît de apăsătoare pentru cei mai mulţi 
dintre voi- am o veste minunată ! Nu sunt singurul care am aflat 
despre ea, dar mă grăbesc să vi-o împărtăşesc şi eu: Suntem salvaţi ! 
Oricare ar fi problemele care ne preocupă, care ne blochează, care ne 
fac să ne simţim descurajaţi avem soluţii care să ne ajute să le 
rezolvăm ! Cei mai optimişti, mai încrezători ştiu deja că “o problemă 
care nu se rezolvă de la sine NU poate fi rezolvată” ! Este îndeobşte 
“acoperirea” leneşilor, a pasivilor, dar ea acţionează, funcţionează ! 

Da, o problemă se defineşte ca fiind o “chestiune importantă care 
constituie o sarcină, o preocupare (majoră) şi care cere o soluţionare 
(imediată)” [DEX, definiţia 2]. Poate că abordînd astfel chestiunea o să 
înţelegem, cu toţii, că “ne cam facem probleme” - acolo unde, de fapt 
ele pur şi simplu nu există !. Spun aceasta referin- du-mă la 
“chestiunile importante” care sunt, într-adevăr sarcinile noastre şi 
care ar trebui să fie, de fapt, preo- cupările noastre majore şi nu 
acelea care, îndeobşte, ne creează aşa zisele noastre probleme 
cotidiene - care ne dau atita bătaie de cap ! Dacă ne vom studia şi 
cunoaşte bine rolul şi locul nostru în acestă viaţă, vom constata că - 
întradevăr - “ne cam facem probleme”. 

Să le luăm pe rînd ! Rolul nostru, ca oameni, nu poate fi bine 
înţeles înainte de a înţelege lumea, în ansamblul ei. Vă propun 
acceptarea paradigmei “trăim ca să experimentăm viața pe pămînt, 
viața în ma- terie”, viaţă care este o particularizare a Vieţii în 

ansamblu - care include şi alte forme de vieţuire, puţin stu- diate şi, 
deci, puţin cunoscute. Inserţia vieţii pămîntene într-un ansamblu mai 
amplu ne permite ieşirea de sub apăsarea dramatică a posibilităţii 
ratării, a eşecului, care - să fim cinstiţi - ne marchează de multe ori, 
iar pe unii în mod permanent. Dacă viaţa aceasta NU este singura, 
unica, definitiva viaţă a mea nu mai am motive de paralizie la simplul 
gînd că aş putea s-o ratez ! Şi nici nu-mi mai asum rolul fals de a face 
tot posibilul ca să evit acestă ratare ! Nu, nu acesta este rolul meu ! 
Mai degrabă ROLUL meu este să experimentez această viaţă şi să mă 
bucur de aceste experienţe, pe care le trăiesc, cu bune şi cu rele şi să 
încerc să le înţeleg, să înţeleg legităţile şi mecanismele care se 
manifestă de-a lungul acestor experienţe. Evident că voi fi călăuzit de 
un simţ moral (toţi îl avem !), a cărui “ascultare” îmi va permite 
evitarea unor experienţe neplăcute, rezul- tat al încălcărilor de norme 
- pentru că, spuneam mai devreme, există legităţi şi mecanisme, 
printre care - poate cea dintii - este Legea cauzalității, legea cauzei şi 
a efectului. La fel de evident este că am un rol propriu, unic, pentru 
că fiecare îşi are propriile experienţe, legate - prin fire văzute şi 
nevăzute - de ceilalţi oameni, de toţi oamenii. 

In ceea ce priveşte locul nostru, lucrurile par şi mai simple: locul 
propriu, al meu şi numai al meu, este chiar cel pe care îl ocup, acela 
de a fi “un om între oameni”, un om între toţi oamenii, legat - prin fire 
văzute şi nevăzute - de toţi oamenii, mai apropiaţi sau mai 
îndepărtați, mai simpatici sau mai antipatici, mai serviabili sau mai 
puţin, mai cooperanţi sau mai puţini, dar CU TOŢII UTILI - acolo unde 
le este locul! 

Fiecare dintre noi are aşadar rolul şi locul său, nimeni nu este în 
plus, nimeni nu lipseşte ! Nu avem nici a ne căuta un loc sau un rol şi 
nici a ni le apăra ! lată baza stupidităţii conflictelor de orice fel, care 
pro- vin din iluzia separării (Noi, de fapt suntem UNA, suntem legaţi 
“prin fire văzute şi nevăzute”), ca şi din alte 9 iluzii, pe care le voi 
aborda separat. 

Vestea bună, pe care sper că am reuşit să vi-o transmit şi pe care 
sper s-o folosiţi, în propriile voastre experienţe de viaţă, am dobîndit-o 
din Biblie, al cărui Nou Testament chiar aşa se mai numeşte - VESTEA 
CEA BUNA, pentru că suntem chemaţi la viaţă, prin Isus Cristos - Cel 
care a făcut posibil ca noi, fiecare om să aibă un rol şi un loc propriu 
în acestă viaţă, restaurată prin Viaţa şi Opera Sa. Vă îndemn s-o citiţi 
şi sunt convins că Ea va reuşi mult mai bine să vă lămurească ! Da, 
acolo veţi găsi rezolvări tuturor problemelor voastre, reale sau 
imaginare, tuturor căutărilor voastre, mai mult sau mai puţin 
importante sau interesante. Avînd propriul vostru rol şi loc în această 

lume, în care sunteţi chemaţi să experimentați tot ceea ce doriţi, a- 
vind liberul vostru arbitru, fără restricţii, dar cu atenţionare asupra 
legităţilor şi mecanismelor, aveţi deci dreptul de “a vă face orice 
probleme”, chiar de a vi le creea - cu menţiunea că vă stă doar vouă 
în putere să le soluţionaţi, ţinînd cont - din nou - de legităţi şi 
mecanisme, fără de care NU ar funcţiona nici o lume, nici asta, nici 
altele. 


Viaţa nu e complicată 
Motto: "Îţi mulţumesc, Doamne, că mă ajuţi să înţeleg că 
această problemă a fost deja rezolvată pentru mine" 


Nu, viaţa nu e complicată !. Din păcate, însă, noi suntem cei care 
o complicăm !. Este o formă de masochism, de care nu ne dăm seama, 
dar care, vai !, produce consecinţe!. Motto-ul, preluat din Intrebări şi 
răspunsuri la CONVERSAŢII CU DUMNEZEU de N.D.Walsch, este o 
cheie, o cale de ieşire din blocajul în care, de multe ori, fără să ştim, 
ne situăm. Blocajul acesta, de tipul "n-am ce face, asta e !", ne 
paralizează atît gîndirea, cît mai ales acţiunea !. Ni se pare, de foarte 
multe ori, că nu există soluţii la problemele pe care viaţa ni le scoate 
în cale. Ştim, ni se spune, că avem resurse nelimitate, că putem 
rezolva orice problemă, dar - de multe ori - nu suntem deloc convinşi 
de "funcţionarea" în practică a acestei "teorii". Ce, parcă noi n-am 
dori...?!. Este, dacă vreţi, o problemă care - la modul general - se 
referă la raportul nostru cu Divinitatea. Sigur, înţelegem, Dumnezeu 
există - într-o formă sau alta, ne spunem noi -, am vrea să credem, să 
avem încredere în El, dar...parcă ceva nu este în regulă !. Parcă ceva 
lipseşte, sau nu ştim noi, sau nu înţelegem, altfel - cum să ne explicăm 
anumite lucruri, anumite întîmplări, să le zicem ciudate, de neînțeles, 
de neexplicat şi, chiar, de neacceptat ?!. De ce mor copii nevinovaţi, 
de ce lichelele prosperă, de ce vinovaţii nu sunt pedepsiţi, de ce 
oamenii buni nu au noroc, etc. Iată întrebări la care nu găsim răspuns 
şi care ne pun pe gînduri, ne fac să avem îndoieli... Şi totuşi, iată un 
citat lămuritor: 

Ce n-ai putea accepta, dacă ai şti că tot ce se întîmplă, toate 
evenimentele, trecute, prezente şi viitoare, sunt plănuite cu blindeţe 
de către Unul al Cărui singur scop este binele tău ?. Poate că l-ai 

înțeles greşit planul, căci El nu ti-ar oferi niciodată durerea. Dar 
mecanismele tale defensive nu te-au lăsat să vezi binecuvintarea Sa 
iubitoare strălucind la fiecare pas pe care l-ai făcut vreodată. In timp 
ce făceai planuri pentru moarte, El te-a condus, cu gingăşie, către 
viața eternă. [Citatul este preluat din cartea Un curs în miracole de 
către B.Davis şi G.W.Davis în cartea lor Izvorul vindecării e Iubirea 
apărută la Editura For you]. 

Sigur că, doar astfel abordind problemele noastre, vom reuşi să 
ieşim din blocajul de care aminteam. Deschiderea noastră către 
Divinitate este o atitudine ce ne aparţine în totalitate, este parte a 
liberului nostru arbitru. Dar, înţelegind Care este Izvorul vindecării, al 
vieţii - în general - şi înţelegînd scopul şi modul Lui de acţiune, expus 
în citatul de mai sus, nu avem motive de ezitare, de reţinere, nu avem 
motive să nu ne încredinţăm unui astfel de Ghid. Ori, tocmai aceasta 
este credinţa - o încredințare totală, lipsită de temeri, de reţineri. lar 
dacă avem credinţă, măcar cît un grăunte de muştar...Odată cu 
credinţa, vine şi nădejdea, speranţa, astfel încît nimic nu ni se va 
părea imposibil, nici o problemă nu va fi de nerezolvat. lar după 
nădejde, vine iubirea - izvor al tuturor vindecărilor, izvor de rezolvare 
a tuturor problemelor noastre, rezolvări gata pregătite după cum ni se 
spune. Să îndrăznim, să credem, să sperăm, să iubim. lată CALEA, 
iată-L pe Isus Cristos, Cel care bate la geamul nostru, al fiecăruia, şi 
aşteaptă să fie primit !. Să-l deschidem, pentru că El ne aduce 
rezolvările problemelor noastre. Astfel, viaţa nu e complicată !. 


Adevarul doare ?!? 


Pornind de la această expresie (paradigmă ?) uzuală, despre 
care, personal, am o altă părere, îţi scriu - Ioane - pentru a încerca să- 
mi şi să-ţi explic cum văd eu lucrurile; este o viziune care aparţine 
Adevărului, fără a pretinde - sau măcar a crede - că este unicul 
adevăr. O fac din convingerea că Iubirea incumbă obligaţia de a pune 
în evidenţă eroarea, tocmai pentru ca aceasta să fie corectată, corijată 
- obligaţie pe care mi-o asum, la recomandarea unuia din mentorii mei 
- Sfîntul Francisc de Assisi. 

Aşadar, iată "cum văd eu lucrurile..." !. 

Te consider - Ioane - un frate care reprezintă un depozitar al 
unor valoroase concepţii şi - chiar - iniţiative. Rezumiînd, într-o 
îndelungată activitate de cercetare-conceptualizare, ţi-ai cristalizat o 
serie de modele sociale, economice, culturale chiar, vizînd direcţiile 

de dezvoltare ale societăţii umane, la nivel micro şi macro. În multe 
puncte, aceste modele se îngemînează, se intersectează cu ideile 
altora, mai celebri sau mai puţin..., influenţele fiind reciproce - direct 
sau indirect !. O mare eroare - "poate singura" - pe care o constat şi 
pe care mă simt obligat s-o subliniez, este separarea de Întreg, care 
transpare, cel puţin parţial, din gîndirea şi atitudinea multora din cei 
ce "ară acest ogor...", incluzîndu-te şi pe tine aici. Fără necesara, 
fireasca racordare la Întreg - toate modelele, toate iniţiativele, rămîn 
valabile doar la nivel virtual, pur teoretic. Ele îşi păstrează valoarea şi 
valabilitatea doar pe acest palier - pur intelectul, sau speculativ, dacă 
vrei - şi, ca atare, nu reprezintă realmente alternative, variante, 
programe sau proiecte care ar putea fi "luate în calcul", la modul 
pragmatic, practic. Ceea ce am întîlnit în lucrările lui Walsch şi 
consider că trebuie evidenţiat, este că "ceea ce este se defineşte în 
raport cu ceea ce nu este" (citat aproximativ). Pe de altă parte, am 
înţeles din Apocalipsă un lucru foarte interesant, aparent paradoxal, şi 
anume că se (auto)exclud din sistem nu forţele antagonice, potrivnice, 
negative, ci cele "indiferente", sau căldicele (nici fierbinţi, nici reci - 
vezi Apocalipsa 3,14-22) şi asta pentru că, spre deosebire de forţele 
negative - cu rol determinat în ansamblu, celelalte "nu-şi au rostul...". 
Subliniez, suplimentar, versetul 22 de mai sus, în speranţa că-i vei da 
curs !. 

În ceea ce mă priveşte, reiterez intenţia şi oferta mea (te rog să 
revezi, în acest sens, precedenta mea "scrisoare de intenţie" pe care 
ţi-am adresat anterior). Imi doresc să aparţin unei structuri care să 
promoveze toate iniţiativele tale valabile. Aşa cum ţi-am mai declarat- 
o, mă motivează lubirea pentru DUMNEZEU, pentru Creaţia Lui, 
căreia îi aparţinem şi pe care o percep ca fiind minunată şi care 
presupune, incumbă, implicarea noastră, a fiecăruia dintre cei care o 
doresc, în Evoluție. La această evoluţie eşti şi tu chemat să-ţi aduci 
aportul şi, chiar îţi aduci aportul. Ai şi tu, ca noi toţi, o misiune, eşti 
liber să ţi-o defineşti aşa cum doreşti, ţinînd însă cont de ceea ce este 
(Legea, Ordinea - prin care DUMNEZEU a transformat Haosul), în 
măsura în care optezi pentru ceea ce este şi nu pentru ceea ce nu 
este. 

În măsura în care structura despre care menţionam este reală şi 
nu virtuală, îmi ofer implicarea, contribuţia - fără să condiţionez 
aceasta de "pragmatismul" demersului...Pe mine nu mă interesează 
cui "aparţine" această structură, pentru că - simțind firele care ne 
leagă pe toţi - o consider ca fiind a noastră, în sens larg. În acest 
sens, sunt de acord că o finanţare modică, pentru început, te poate 
pune în situaţia de a deveni Preşedintele - îndreptăţit - al acestei 

structuri. Condiţia, însă - din punctul meu de vedere - este să 
depăşeşti actuala abordare 'sectorială", ruptă de Context, de 
Ansamblu, de Întreg. Cred, în acest sens, că succesul demersului tău 
de a obţine această finanţare ţine tocmai de “schimbarea paradigmei" 
(idee dragă ţie), în cazul acesta tocmai în ceea ce te priveşte. 
Continuînd în aceeaşi cheie - tocmai tu eşti cel chemat să te încrezi în 
valabilitatea iniţiativelor tale, odată ce le-ai subsumat Intregului, iar 
"celelalte" vor veni de la sine. Preluînd o altă "formulă" dragă ţie, 
primul duşman al Proiectelor tale eşti tu însuţi...Dacă - şi numai dacă - 
vei urma îndemnul lui ISUS, de a-ţi iubi duşmanii, am o mare şansă de 
mă integra unei structuri reale care urmează să promoveze multe din 
frumoasele şi valabilele tale iniţiative. Altfel.... 

Cu speranţa de a mă fi făcut înţeles, rămîn în aşteptare, cu 
bucuria de a şti că sunt foarte aproape de un om deosebit, cu iniţiative 
deosebite, multe - încă - de neînțeles, pentru unii dintre noi... Al tău, 
Adrian. 


Ce avem de făcut ?! 
- scurtă analiză pe texte franciscane - 


Două sunt poeziile Sfîntului Francisc de Assisi pe care le voi 
folosi, pentru a răspunde la problematica umană perpetuă. 

În prima dintre ele - "Rugăciune în faţa crucifixului" - Sfîntul 
Francisc cere, în nume propriu, dar şi al nostru, al fiecăruia, "o 
credinţă dreaptă, o speranţă neclintită şi o iubire desăvirşită", 
iar CHEIA SUCCESULUI este reprezentată de "priceperea şi 
înţelepciunea de a împlini poruncile sfinte şi drepte" ale lui 
DUMNEZEU. 

Dacă despre credinţă, speranţă şi iubire Apostolul Pavel, în 
Prima scrisoare câtre Corinteni cap.13, versetul 13, ne spune că 
sunt "cele trei care rămîn", la care aş adăuga că sunt aspecte legate 
de propria atitudine, despre pricepere și înțelepciune, ştiinţa 
spirituală afirmă că este vorba despre cele două simţuri umane 
estompate - pînă la anihilare -, prin cufundarea în materialitate şi care 
sunt coordonate de cele două glande superioare amplasate în cap - 
pineala şi pituitara sau, după ştiinţa medicală, hipofiza şi hiperfiza. 
Interesantă este, în context, abordarea lui Emanuel Swedenborg, 

care, referindu-se la creierul mare - ca un centru de prelucrare de 
informaţii (priceperea în cazul nostru), iar la creierul mic - ca la un 
centru de decizie (înțelepciunea), interpretează păcatul drept "o 
întoarcere cu spatele la DUMNEZEU", caz în care ierarhia se 
răstoarnă, creierul mic luînd decizii fără a beneficia de racordarea 
informatică a creierului mare la DUMNEZEU (Cunoaşterea 
Universală), spre deosebire de situaţia corectă, în care - stînd "cu faţa 
la DUMNEZEU" - şi beneficiind, ca atare, prin intermediul creierului 
mare, de Cunoaştere decizia luată - de creierul mic - va fi cea corectă. 
A se vedea, deasemenea, corelaţia cu îndemnul Sfîntului Augustin - 
"iubeşte şi fă ce vrei", unde atitudinea de a iubi este tocmai 
racordarea la DUMNEZEU, la Cunoaşterea Universală, la "poruncile 
sfinte şi drepte ale lui DUMNEZEU" din poezia franciscană 
analizată. 

Dacă premisele pentru o justă abordare a tuturor 
împrejurărilor vieţii ne sunt clare, să trecem la atitudinea concretă, 
de fiecare zi, recomandată de Sfîntul Francisc, în cea de-a doua poezie 
"Rugăciune pentru pacea socială". El îi cere lui DUMNEZEU, îşi 
propune şi ne propune "să iubim - acolo unde este ură; să iertâm - 
acolo unde se jigneşte; să unim - acolo unde este dezbinare; să 
spunem adevarul - acolo unde domneşte eroarea; să aducem 
credinţă - acolo unde este îndoială (sugestiv antonim al 
credinţei !; să trezim speranţă - acolo unde chinuie 
deznădejdea; sa aprindem o lumină - acolo unde locuieşte 
întristarea (alt antonim fericit găsit)". Iar, în cea de-a doua strofă, 
aşează explicit lucrurile "la locul lor", dorindu-şi "nu atît să fie 
mîngîiat - cît să mâîngiie; nu atît să fie iubit - cît să iubească; nu 
atit să fie înţeles - cît să înţeleagă", explicîndu-ne că "cel ce dă - 
primeşte; cel ce se uită pe sine - se regăseşte; cel ce iartă - va fi 
iertat", iar, în final, defineşte explicit condiția umană, afirmînd că 
"cel ce moare - se trezeşte la Viaţa veşnică" înlocuind, în mod 
strălucit, adormirea cu trezirea. Pentru mine, cel puţin, e foarte clar 
Ce avem de făcut !!!. 


Cîteva considerente asupra liberului arbitru 


Liberul arbitru, libertatea de a alege, este un atribut al omului şi 
doar al omului şi a constituit - conform ştiinţei spirituale - motivul 
căderii unei părţi a Îngerilor, care nu au înţeles şi nu au fost de acord 
ca entităţi inferioare lor să dispună de el. Această cădere a fost 
posibilă datorită neascultării. Neascultarea - care are două aspecte, 
acela de a recepta informaţia şi acela de a o aplica, de a o "urma", de 
a fi "ascultător" - conduce, în toate cazurile, la "cădere", la 

autoexcludere. lată deci premisa esenţială a exercitării liberului 
arbitru. Problema alegerii, care ne produce atîta apăsare şi care, de 
foarte multe ori, ne conduce pe "căi greşite" - printr-o greşită alegere 
- are, aşadar, o rezolvare foarte simplă - ascultarea. lată sensul 
îndemnului augustin - Iubeșşte și fă ce vrei. A iubi înseamnă a fi în 
rezonanţă cu Divinitatea, a fi pe aceeaşi lungime de undă, implicit a 
asculta. Odată ce ne plasăm în această postură alegerile noastre, 
deciziile noastre nu mai sunt o problemă, nu mai sunt bune sau rele, 
ci doar alternative sau variante preferate, de fiecare dintre noi, în 
funcţie de propria fire, propria personalitate. Sigur că alegerile 
noastre vor conduce la consecinţe şi desfăşurări ulterioare diferite, 
dar în afara ecuaţiei bun-rău, corect-greşit. Interesant este, tot din 
punctul de vedere al ştiinţei spirituale, că raportarea noastră la 
Divinitate, inclusiv la Entităţile divine, "aşezarea noastră cu faţa spre 
DUMNEZEU" (după exprimarea lui Emanuel Swedenborg) ne asigură 
exercitarea liberului arbitru, în timp ce poziţia opusă - "cu spatele" - 
ne acordează cu "entităţile întunericului", suspendindu-ne liberul 
arbitru, fără ca măcar să sesizăm acest fapt. 

Revenind la Ingeri, este deci de reţinut că ei nu posedă liberul 
arbitru şi - ca atare - nu aleg să facă un lucru sau altul, bun sau rău. 
Îngerii Luminii, cei care nu au "căzut", care continuă să fie "în 
ascultare", fac "fapte de Lumină", a căror beneficiari suntem noi, 
oamenii, în timp ce Îngerii Întunericului, cei care nu sunt "în 
ascultare", fac "fapte de Intuneric'", fără ca să aleagă, să dorească 
acest lucru, ci pur şi simplu pentru că nefiind "în ascultare", "în 
Lumină", sunt "în Întuneric". Iată cum trebuie înţeleasă afirmaţia nou- 
testamentară a lui lisus Cristos "cine nu este cu noi este împotriva 
noastră" şi nu ca pe o atitudine exclusivistă. Ingerii Întunericului NU 
au fost "daţi afară" pentru că erau "împotrivă", ci s-au autoexclus prin 
neascultare, prin ieşirea din Lumină, respectiv din IUBIRE, energia 
din care, cu care şi pentru care DUMNEZEU a creat Lumea. 

Creaţia este de o frumuseţe, splendoare şi complexitate greu de 
cuprins. Un aspect de o subtilitate excepţională este acela privind 
modalitatea de "recuperare" a Ingerilor căzuţi, care se face prin Om - 
tocmai cauza, dar şi "beneficiarul" acestei căderi. Este un plan subtil, 
dar şi sublim, un motiv în plus de a-l iubi şi admira pe DUMNEZEU, 
de a fi "în ascultare", cale pe care vom contribui, fiecare în felul său, 
la "iertarea" Ingerilor căzuţi - aspect evocat, de altfel, în Apocalipsa 
după loan. 

Să-L ascultăm pe DUMNEZEU şi pe aproapele nostru (să 
iubim, după exprimarea Sfintului Augustin) şi atunci exercitarea 

liberului nostru arbitru va deveni o fericire, o contribuţie la Creaţie, 
realizînd rolul nostru de co-creatori. 


Capitolul II - Armonizarea umană 


Numerologia 


Numerologia este un instrument al cunoaşterii de sine - ca primă 
etapă a devenirii de sine. Intrebarea americană “de ce nu eşti bogat, 
dacă eşti deştept ?” - trebuie să ne-o punem toţi, înţelegînd bogăţia în 
sens larg şi atunci un corolar ar suna aşa: “spune-mi ce ai acumulat - 
ca să-ţi spun cine eşti”, ceea ce înseamnă că ESTE treaba noastră, în 
această viaţă, să acumulăm bogății. Dacă bogăţiile noastre sunt 
materiale, profitul nostru este...material; dacă bogăţiile noastre sunt 
imorale, profitul nostru este imoral ş.a.m.d. Pînă la urmă, “Judecata” 
nu se referă la CÎT AI AVUT, ci la CE AI FĂCUT CU CEEA CE AI 
AVUT. Adormirea noastră, dar, mai ales, lenea noastră ne fac, pe de-o 
parte, să nu realizăm CIT AVEM, iar, pe de alta, să nu valorificăm 
CEEA CE AVEM. Chiar dacă avem zeci, sute, poate mii de ocazii de a 
realiza, de a conştientiza aceasta, acestea nu vor avea loc în mod 
automat, din afară, pentru că NIMENI NU POATE S-O FACA IN 
LOCUL NOSTRU !!!. Am învăţat să producem roboţi care să facă ce 
vrem noi - în locul nostru -, dar pentru DEVENIREA DE SINE nu 
putem, nu este bine să apelăm la roboţi. Trebuie, pur şi simplu, s-o 
facem noi ! 

Analiza numerologică, bazată pe data naşterii şi numele purtat, 
constă în întocmirea unor tablouri numerologice, din care rezultă, 
printre altele, o “scară a fericirii”. Această scară conţine toate 
componentele, cu care operăm pe drumul desăvirşirii noastre. Ele 
sunt aceleaşi - pentru toţi oamenii -, dar aşezate şi corelate în mod 
diferit. Această scară se parcurge, în mod sigur inconştient, dar - 
pentru “beneficiul” nostru e bine s-o cunoaştem, s-o înţelegem şi să 
lucrăm pentru “armonizarea” noastră, pentru împlinirea şi 
desăvîrşirea noastră. Analiza acestei “scări”, ca şi a întregului tablou 
numerologic, este bine s-o facem la momentele de bilanţ (care ar 
trebui să aibă un loc important în “activitatea” noastră), la stabilirea 
unor priorități, la declanşarea şi evaluarea unor proiecte importante, 

ori de cîte ori apar probleme deosebite, de “construcţie” umană, în 
viaţa noastră. 

Nu este importantă valoarea cantitativă a diverselor componente 
(trepte), ci doar ierarhizarea şi corelarea lor (precedentul stă la baza 
dezvoltării precedatului, care - odată dezvoltat - contribuie la 
ridicarea precedentului, ş.a.m.d.). Elementele de aceeaşi valoare, din 
această scară acţionează complementar şi sinergic ; cunoaşterea şi 
folosirea acestui lucru ne poate ajuta mult în “demersul” nostru uman; 
componentele cu valoare 0 funcţionează PERFECT, automat, 0 
însemnînd aici infinitul (sau Totul, dacă vreţi...). Cu cît dispunem de 
mai multe sisteme sinergice, cu atît avem mai multe instrumente de 
perfecţionare, dar şi o mai mare responsabilitate - pentru că, aşa cum 
afirmam, la Judecată va trebui să prezentăm Bilanţul a ceea ce am 
făcut cu ceea ce am avut. Judecata o vom face noi înşine şi, credeţi-mă 
!, nu există un judecător mai aspru, mai corect... 

lată de ce, vă invit să vă cunoaşteţi, inclusiv pe seama 
Numerologiei, pentru că scuza “N-am ştiut!” nu funcţionează !. 
Consultînd site-ul www.apex.com.ro/adrian scheul , aveţi ocazia de a 
dobîndi informaţii suplimentare privind cunoaşterea şi devenirea de 
sine, inclusiv adresa la care puteţi obţine o analiză numerologică. 

Motto: Înţelepciunea este strălucitoare; 
cei care o iubesc o meditează cu 
plăcere; cei care o caută o găsesc. Ea 
vine în întimpinarea celor care o doresc 
pentru a li se face cunoscută. Cine se 
scoală dis-de-dimineaţă nu va obosi 
căutind-o, căci o va găsi şezînd la 
poarta lui.(Cartea Inţelepciunii 6,12- 
14). 


CONSTRUCŢIA UMANĂ 


CONSTRUCŢIA ( CASA ) UMANĂ este formată din: 
Bază (fundament, temelie) şi 
Suprastructură(casa propriu-zisă - pereţi, tavane, acoperiş) 


BAZA este alcătuită din : 
Scop (scopuri)- Cunoaşterea şi desăvirşirea propriei 
persoane 
Acţiune - Urmărirea permanentă-zilnică a scopului. 

Plan - Efort permanent, muncă continuă pentru 
atingerea scopului 
Resurse - Forţa voinţei 


SUPRASTRUCTURA este formată din propria persoană şi 
relaţiile cu cei din jur. Buna funcţionare a suprastructuri - în fond a 
întregului edificiu - este determinată de justa amplasare a 
elementelor de suprastructură, adică o justă stabilire a priorităţilor. 
lerarhizarea acestor elemente- priorităţi este îndeobşte greşit 
întocmită, cu consecinţe, evident, negative. Cele cinci elemente ce 
trebuiesc judicios aşezate (ierarhizate) sunt: eu; vocaţia; părinţii; 
copiii; perechea(soţia,soţul). Incercaţi să vă definiţi priorităţile... 


* 


“Fiecare este liber să treacă în revistă, în acelaş spirit, diferitele 
părţi emblematice ale corpului omenesc, să le perceapă dintr-o 
perspectivă sacră, simbolică - în stare să-l conecteze la originile sale 
divine, să-l regenereze total. Astfel, rupîndu-o cu artificialul, sordidul, 
viaţa vegetativă, prin luarea de măsuri elementare care se impun, 
‘trupul’ nu va mai fi identificat cu ‘carnea’, ci reintegrat în 
coordonatele sale sacre, raportat la incoruptibilitatea sa originară, 
divină. (Jean Bies -“/luminări pentru vremurile de pe urmă”, Editura 
Mirabilis 2001). 


Cele 5 virtuţi care caracterizează omul perfect : Adevărul; 
Iubirea; Înţelepciunea; Dreptatea; Bunătatea. 


Puncte de vedere 


CORPUL OMENESC este alcătuirea cea mai minunată dintre 
toate creaţiunile lui Dumnezeu; fiecare părticică se potriveşte cu altă 
părticică, fiecare membru contribuie la unitatea armonioasă şi 
miraculoasă a întregului. Intreg exteriorul şi interiorul omului 
intonează acelaş cîntec : Toate din mine şi eu însumi slăvesc numele 
DOMNULUI. 

Această ordine, această armonie ce se cheamă sănătate, se strică prin 
apariţia unor tulburări, pe care le numim boli. Bolile interne, 

suferinţele externe, iată pâinea de toate zilele pe care biata omenire o 
mestecă mereu, fără voia ei. 

Părintele 
Sebastian Kneipp 


Omule ! Nu uita să priveşti Cerul ! Nu uita Rugăciunea, scara 
care te ridică în sferele sublime ale vieţii veşnice ! Rugăciunea este 
antena pe care o întinzi spre infinit, pe care se vor cobori fluidele 
divine ce te vor întări şi ferici ! 

Pări 
ntele Cleopa 


lubirea lui Dumnezeu aprinsă în inima lumii de iubirea 
crucificată a Fiului său ISUS CRISTOS, înviat din morţi, prin puterea 
credinţei - trezită în inima ta de Duhul Sfînt - este darul cel mai de 
preţ al vieţii pe pămînt. 
loan 
Alexandru 


Climatul nostru [spiritual] anulează însingurarea raţiunii şi 
tendinţele ei de a explora rece, logic şi analitic problemele care, de 
fapt, nu se pot cunoaşte decît prin contemplaţie, adică - mai curînd - 
printr-un spirit de sinteză, de cuprindere amplă, complexă a 
fenomenelor privite în ansamblu şi în strinsă cprelaţie şi nu privite 
singular, dintr-un singur punct de vedere. (Leonardo da Vinci în 
Cercetări în lumea nevăzută - vol.I, pag.74 de George Văsii) 


Trebuie să ştiţi că oamenii pămînteni sunt întocmai ca nişte 
prize, care primesc contactul, fie cu oamenii care introduc prin fire 
lumină, fie cu cei care introduc curenţi ce-ţi ard aparatele şi te aruncă 
în întuneric. NU EXISTĂ SĂ NU FII PRIZA CUIVA !. Depinde cui te-ai 
făcut priză... (Pierre Teilhard de Chardin în Cercetări în lumea 
nevăzută - vol. II, pag. 109 de George Văsii). 

SCARA RAIULUL de loan Scărarul 
Cuvint înainte 


Cartea de faţă arată drumul cel bun celor ce aleargă să-şi scrie 
numele în cartea vieţii celei din ceruri. Cei ce o vor citi şi îi vor urma 
ei, vor fi povăţuiţi de către dînsa, fără de rătăcire şi în mod desăvirşit 
îi va ridica de la cele pămiînteşti, spre cele sfinte, arătind pe 
Dumnezeu celui pe care l-a ridicat pînă sus. Care scară, cred eu, a 
văzut-o şi Iacob, cel ce a îndepărtat patimile, cînd se odihnea pe patul 
lui cel pustnicesc. 

Vă îndemn, dar, să urcăm şi noi, cu sîrguinţă şi cu credinţă, 
această gîndită şi ducătoare la cer scară, ale cărei trepte ne învaţă, cu 
multă înţelepciune: 

Despre lepădarea şi despărţirea de viaţa deşartă; 
Despre neîmpătimire sau neîntristare; 

Despre înstrăinare şi despre cele din visurile tinerilor; 
Despre mucenicia bărbăteştii ascultări; 

Despre îngrijita şi sincera pocăință şi despre închisoarea cea bine 
plăcută lui Dumnezeu, a celor pedepsiţi; 

Despre aducerea-aminte de moarte; 

Despre plînsul care curăţă; 

Despre liniştitoarea nemîniere; 

Despre ţinerea de minte a răului (nutrirea unui gînd de răzbunare); 
Despre grăirea de rău (bîirfeală); 

Despre tăcere; 

Despre minciună; 

Despre trindăvie; 

Despre lăcomie; 

Despre desfrinare şi despre curăţenie; 

Despre iubirea de arginţi; 

Despre sărăcie; 

Despre insensibilitate (indolenţă) 

Despre cîntarea de psalmi în adunări; 

Despre diferite privegheri; 

Despre temere; 

Despre slava deşartă; 

Despre mîndrie şi despre necuratele gînduri; 

Despre simplitate, bunătate, inocenţă şi viciu; 

Despre umilinţă; 

Despre discernămînt, în care voi descoperi bogăţie; 
Despre pustnicie (linişte) şi singurătate; 

Despre rugăciunea pură şi despre răbdare; 

Despre nepătimire (apatie); 

Despre iubire, speranţă, credinţă şi luminare şi în ce fel este posibilă 
teologia. 

Cu adevărat bine a cugetat (loan), cel care ne-a orînduit suire 
întocmai, numărată cu vărsta ce după trup a Domnului. Că ne-a făcut 
nouă o scară, în mod simbolic, cu treizeci de trepte, după cei 
desăvîrşiţi treizeci de ani ai Lui. La a Cărui vîrstă matură ajungind şi 
noi, ne vom afla drepţi şi neabătuţi spre cădere. Iar cel ce n-a ajuns la 
această vîrstă este încă prunc şi, cu toată mărturia inimii, nu se va 
afla plăcut Domnului. 

lar noi, am socotit ca pe un lucru necesar a aşeza aici viaţa 
preaînţeleptului acestuia ca, văzîndu-l osteneala, să credem celor ce 
le descrie. 


[Cuvîntul înainte este preluat din Ioan Scărarul - Scara raiului, 
Editura Amarcord, Timişoara, 1998, pag.139-141] 


TEST 2001 


TEST 2001 este denumirea unui curs intensiv (cu o durată de 7 
zile, în regimul marţi-luni) finalizat cu un TEST complex, avînd rolul 
de a determina principalii parametri ai personalităţii cursanților şi, pe 
această bază, de a recomanda direcţiile orientării socio-profesionale 
pentru elevi, studenţi, şomeri şi nu numai. 

TEST 2001 este un sistem complementar tuturor sistemelor 
educaţionale şi profesionale existente El îşi propune să ofere - într-o 
ŞCOALĂ FĂRĂ PIX - în forme variate, de la clasic la modern, de la 
simplu la complex, de la util la plăcut, un întreg GHIOZDAN DE 
CUNOŞTINŢE ŞI DEPRINDERI strict necesare pentru intrarea în 
MILENIUL III. 

Folosind, alături de metodele clasice, metode de învăţare şi 
testare asistate de calculator, TEST 2001 urmează să determine - cît 
mai obiectiv - VALOAREA FIECARUIA, ca înmănunchiere a unor 
calităţi şi defecte, recomandind DIRECȚIILE FAVORIZANTE DE 
DEZVOLTARE SOCIALĂ, PROFESIONALĂ ŞI UMANĂ. 

TEST 2001 se bazează pe principiul “FIECARE OM ARE ROLUL 
ŞI LOCUL SĂU PE PĂMÎNT” ca o componentă a SISTEMULUI 
UMANIST INTEGRAL /1.H.S. - Integral Human Society (aflat în fază 
de  conceptualizare*). TEST 2001 - obiect al unui PROIECT 
INTEGRAL, care prevede mai multe stadii, etape şi planuri de 
dezvoltare, urmează a fi prezentat în mod public în ziua de 14 
septembrie anul curent“. 


Articol publicat în revista OPINIA, ARAD, Nr.18, săptămîna 10-16 
iulie 1992. 


TEST DE PERSONALITATE 


Acest test este recomandat de Dalai Lama, pentru a te verifica, 
pentru a verifica în ce măsură ţi se potriveşte. Este deosebit de 
intreresant. Sunt doar 4 întrebări, al căror răspuns te va surprinde. 
Nu trişa ! Mintea este asemenea unei paraşute: funcţionează cel mai 
bine atunci cînd se deschide. Testul este amuzant, pe parcursul 
completării sale; nu-ţi rămîne decît să urmezi instrucțiunile. Din nou, 
nu trişa ! 

Puneti o dorinţă, înainte de a începe ! Răspunde la întrebări, 
succesiv, fără a citi întrebările ce urmează, pentru a nu fi influenţat ! 
(citirea cu anticipație a următoarelor întrebări influenţează negativ 
Coboară cu privirea încet, oprindu-te la întrebarea curentă, fără a o 
percepe pe următoarea. 

la-ţi creion şi hîrtie şi notează-ţi răspunsurile, pe măsură ce 
parcurgi întrebările testului. Vei avea nevoie de răspunsuri la final, 
pentru evaluare. 

Acest chestionar îţi va dezvălui mai multe aspecte ale 
personalităţii tale ! 


- Aranjează următoarele 5 animale, în ordinea preferințelor 
tale: 

Vaca; b. Tigrul; c Oaia; d. Calul; e. Porcul 

- Descrie, într-un singur cuvînt, următoarele: 

Cîine; b. Pisică; c. Sobolan; d. Cafea; e. Mare (întindere de 
apă) 

- Gîndeşte-te la persoanele importante din viața ta şi pe care le 
asociezi cu una din următoarele culori (o singură persoană 
asociată unei culori !): 

Galben; b. Oranj; c. Roşu; d. Alb;e. Verde 

- Numărul tău preferat şi ziua săptămînii preferată. 


Interpretare 

După ce te asiguri de corectitudinea răspunsurilor, reaminteşte- 
ţi dorinţa pe care ţi-ai pus-o, înainte de a răspunde la întrebările 
testului şi urmăreşte interpretarea răspunsurilor: 

Răspunsurile la această primă întrebare exprimă priorităţile tale 
în această viaţă, astfel: 

Vaca semnifică cariera; tigrul - mîndria proprie; oaia - 
dragostea; calul - familia; porcul - banii. 

Descrierea cîinelui sugerează propria personalitate; a pisicii - 
personalitatea partenerului; a  şobolanului - personalitatea 
duşmanilor; a cafelei - modul de percepere a actului sexual; decrierea 
mării - propria ta viată. 

Culoarea galben : cineva pe care nu-l vei uita niciodată; 
Oranj : cineva pe care-l consideri adevăratul prieten; 
Roşu : cineva pe care-l iubeşti cu adevărat; 

Alb : sufletul tău pereche; 

Verde : cineva de care-ţi vei aminti tot restul vieţii. 


Ca mulţumire pentru aflarea unor aspecte interesante ale 
propriei personalităţi şi din solidaritate cu ceilalţi oameni, ţi se 
recomandă răspîndirea acestui test către un număr de cunoştinţe egal 
cu numărul tău preferat (vezi întrebarea 4), pentru a ţi se împlini 
dorinţa pe care ţi-ai pus-o, la începutul testului - în ziua săptămînii pe 
care o preferi. 

Rezervă-ţi cîteva minute, în fiecare zi, pentru a reciti testul şi a 
medita la interpretarea răspun-surilor, aşa cum recomandă Dalai 
Lama. Nu pune deoparte acest test !; mantra îşi va face efectul în 
următoarele 96 de ore, chiar dacă nu eşti o persoană superstiţioasă ! 

Transmite acest test-mantră la cel puţin 5 persoane şi viaţa ta (şi 
a lor) se va îmbunătăţi ! 

Dacă trimiţi la 5 - 9 persoane - se va îmbunătăţi conform 
dorințelor tale. 

Dacă transmiţi la 9 - 14 persoane - vei avea cel puţin 5 surprize, 
în următoarele trei săptămîni ! 

[Test cules de pe Internet] 


AVERTISMENT 


În atenția celor care beneficiază de puteri menite să aline suferințele 
oamenilor 


Feriți-vă să faceți preziceri, chiar dacă acestea par iminente ! 

In locul prezicerilor, daţi oamenilor puterea de a se îndrepta 
către Dumnezeu. Ei nu se vor îndoi de Domnul şi de puterea Lui, dacă 
voi, cei hărăziţi să vindecaţi şi să alinaţi, sunteţi puternici în credinţa 
voastră şi în puterile date de Domnul. 

In felul acesta, puterile voastre vor creşte şi pornirile voastre vor 
ceda în faţa Domnului, ele fiind ocolite de destinul nefavorabil. 

De veţi continua să preziceţi viitorul, în neputinţa voastră de 
înţelegere şi în orgoliul vostru de favorizați, prin puterile voastre, vă 
închideţi tot mai mult în plasele destinului vostru de oameni şi 
puterile vă vor fi luate, mai întîi de către neîncrederea celor în nevoi şi 
apoi de către Dumnezeu Însuşi. 

lată Inţelepciunea Divină: daţi oamenilor ceea ce se aşteaptă de 
la voi şi nu-l întristaţi, închizînd destinele lor în faţa Domnului, căci, 
prin curiozitatea lor, aceştia păcătuiesc amarnic şi pe voi vă ispitesc 
să călcaţi poruncile Domnului. 

Şi voi, cu puterile voastre, vă încredeţi mai mult în acestea decit 
în Domnul şi orgoliul vostru sporeşte fără voia voastră, împotriva 
sufletului vostru, pentru trupul şi nimicnicia din care vreţi să ieşiţi. 

lată adevărul, iată ştiinţa voastră şi puterea voastră ! Toate 
acestea sunt date tuturor, voi sunteţi privilegeaţi prin destinul vostru 
- dat de suflet şi venit de la Domnul. Nu-i îndepărtați pe oameni de 
credinţă, căci drumul lor cel drept va fi atunci cînd gîndul lor va fi 
drept, prin credinţă şi iubire neclintită. 

Astfel îi ajutaţi să se ajute singuri şi să străbată ochiurile 
destinului hărăzit de Suspuşii cereşti şi Domnul îi va îndrepta pe 
drumul lor, iertînd păcatele lor şi acoperind datoriile lor prin credinţă 
sau prin suferinţă, după cum aceştia ştiu să se ajute. 

Voi - vindecători, magi, clarvăzători - nu vă orbiţi puterile prin 
destăinuirile voastre, că ceea ce vedeţi adevăr este şi “din adevăr - 
adevăr se naşte”. Dar voi nu vedeţi TOT adevărul, iar destinul prezis 

de voi se dovedeşte opera voastră de oameni obişnuiţi, incapabili de a 
înţelege Adevărul şi resemnaţi în faţa minunilor săvîrşite de Domnul. 
Unde sunt minunile atunci cînd omul ştie ce-l aşteaptă şi se supune 
destinului trupesc ?!. Unde sunt minunile cînd îl orbiţi, fără voia 
voastră şi a lui ?! Atunci cînd voi credeţi în prezicerile voastre, mai 
mult decît în minunile Domnului şi, fără să simţiţi, vă îndoiţi - în felul 
acesta - de Domnul, căzînd în ispită şi făcînd jocul umbrelor şi 
întunericului. 

Aceasta am avut a vă spune şi eu, împreună cu Domnul; mă 
închin în faţa Atotputernicului nostru Dumnezeu ! Amin ! 

[Avertisment prezentat în cadrul unui Simpozion 
A.N.A.T.E.C.O.R. - la Arad]. 


JURĂMÎNTUL LUI MAIMONIDE 


Sunt gata să-mi încep îndeletnicirea. Vino-mi în ajutor, 
Dumnezeul meu, ca să-mi pot îndeplini munca aşa cum se cuvine ! 
Pune în inima mea iubirea de ştiinţă şi de adevăr şi iubirea de 
făpturile tale. Indepărtează de mine iubirea de necuvenite cîştiguri şi 
iubirea de faimă, căci asemenea înclinații sunt contrare iubirii de 
adevăr şi iubirii de făpturile tale. Fă ca trupul şi sufletul meu să fie 
dirze şi dă-le puteri ca să poată oricind să fie de folos celui sărman şi 
bogatului, omului bun şi celui rău, prietenului şi duşmanului. Fă, 
Doamne, ca-n cel atins de boală să nu văd altceva decît omul... 

Fă-mă să ţin seama, în faţa celor din breasla mea, de sfaturile 
celor ştiutori cu adevărat şi ale celor dornici să mă înveţe să înţeleg, 
căci mare şi de necuprins este întinderea ştiinţei ! 


DESPRE TIMP 


Dar cea mai sigură sacralizare a timpului este de a trăi oricare 
moment cu intensitatea cu care trăim coincidenţele magice ale unei 
sincronicităţi, de a-l trăi aşadar din plin, aşa cum e el, excluzîndu-l pe 
oricare altul, descoperin-du-i unicitatea şi specificitatea care îl 
diferenţează. Trebuie să ne facem prezentul cît mai plin posibil, 
nicidecum în sensul epicurean al unei plăceri senzuale gata să “profite 
la maximum”, ci prin realism filosofic; numai acest moment există 
acum, el nu se va întoarce; cred că aceasta e de ajuns pentru a-i 

stabili preţul. În secolul al XII-lea, Pere de Caussade scria în Abandon 
a la divine Providence că “unicul lucru necesar pentru suflet se 
găseşte totdeauna în prezent”; şi adăuga: “Dumnezeu este realitatea 
fiecărui moment”. Meister Eckhart scrisese deja despre Dumnezeu că 
era “Dumnezeul prezentului”. Numai prezentul poate dezvălui 
Prezenţa. Ziua mîntuirii este chiar cea de azi. Chiar astăzi trebuie să 
fii drept, credincios, iubitor. William Blake voia “să (cu)prindă 
eternitatea în ora care trece”. Un sufi, adică un ascet al Islamului, 
este “fiul clipei” la care participă, alunecînd de la prima la 
următoarea, aşa cum printre degete se scurg boabele de mătănii - 
şirag neîntrerupt de clipe asigurind continuitatea unei Creaţii din 
care, dacă una singură ar lipsi, întreaga creaţie ar dispărea. În final, 
pentru Diogen “există numai această zi şi această oră”. 
Text de Jean Bies - //uminări pentru vremurile de pe urmă 


IMN în cinstea dragostei 


Chiar de aş vorbi limbile oamenilor şi ale îngerilor, dacă nu am 
dragostea - nu sunt decit o aramă sunătoare şi un chimval 
zâăngănitor, 

Chiar de aş avea darul profeţiei şi aş cunoaşte toate misterele şi 
toată ştiinţa şi aş avea o credinţă desăvirşită, încît să strămut munţii, 
dacă nu am dragostea - nimic nu sunt. 

Dacă întreaga mea avuţie aş da-o în pomeni şi corpul meu l-aş da 
pe foc, să ard, dacă nu am dragostea - nu-mi foloseşte la nimic. 

Dragostea este răbdătoare; dragostea este binevoitoare; nu 
invidiază, nu este lăudăroasă, nu se umflă în pene; nu este 
necuviincioasă, nu umblă după ale sale, nu se supără, nu ţine 
socoteală de rău; nu se bucură de nedreptate, ci se desfată de adevăr. 
Ea toate le acoperă, toate le crede; toate le nădăjduieşte, toate le 
îndură. 

Dragostea nicicînd nu încetează. 

Fie profeţiile, se vor spulbera; fie limbile, vor amuţi; fie ştiinţa, va 
dispărea. 

Ţărmurită doar ne este ştiinţa şi mărginită ne este profeția. Dar 
cînd va veni desăvîrşirea, ceea ce este nedesăvirşit va dispărea. 

Pe cînd eram copil, ca un copil vorbeam, ca un copil cugetam, ca 
un copil judecam. Cînd însă am devenit om, m-am lăsat de cele 
copilăreşti. 

Acum vedem într-o oglindă, nelămurit; dar atunci va fi faţă în faţă. 
Acum cunosc în parte; atunci însă voi cunoaşte limpede, aşa cum 
limpede sunt cunoscut. 

În prezent durează acestea trei: credinţa, nădejdea, dragostea. 

Dar cea mai presus dintre ele este dragostea. 


1 Corinteni 
13, 1-13 


Rugăciune către Sfinta Fecioară 
Regina lumii - minunata apărătoare a oamenilor şi nădejdea 


celor care ne refugiem la tine - fii nouă milostivă ! Amin. (se recită cu 
mîinile în cruce, pe piept). 


Rugaciune - de Mihai Eminescu 


Crăiasă alegindu-te Noi ce din mila 
Sfintului 

Îngenunchiem rugîndu-te Umbră facem pămintului 

Înalţă-ne, ne mîntuie Rugămu-ne-ndurărilor 

Din valul ce ne bintuie; Luceafărului mărilor; 

Fii scut de întărire Ascultă-a noastre plingeri 

Și zid de mintuire; Regină peste îngeri; 

Privirea-ţi adorată Din negură te arată 

Asupră-ne coboară, Lumină dulce, clară 

O, Maică prea-curată O Maică prea-curată 

Și pururea Fecioară, Și pururea Fecioară 

Marie ! Marie ! 


Rugăciune în faţa Crucifixului 

Atotstăpînitorule, slăvite DUMNEZEULE, 
Luminează întunericul inimii mele, 

Dă-mi o credinţă dreaptă, 

O speranţă neclintită, 

O iubire desăvirşită, 

Priceperea şi înţelepciunea, Doamne, 

De a împlini Legile Tale sfinte şi vrednice 

de crezare ! Amin ! [Sfintul Francisc de Assisi] 


O rugăciune a Sfintului Francisc de Assisi 


Doamne, te implor, fă ca forţa fierbinte şi blindă a Iubirii Tale să 
dezlipească ochii mei de tot ceea ce este sub cer, ca să mor din iubire 
pentru Iubirea Ta, aşa cum Tu ai binevoit să mori din iubire pentru 
iubirea mea ! Amin. 

Rugăciunea Sfintului Francisc de Assisi 
pentru pacea socială 


O, Doamne, 
Fă din mine un instrument al Păcii Tale : 
Ca să iubesc - acolo unde este ură; 
Să iert - acolo unde se jigneşte; 
Să unesc - acolo unde este dezbinare; 
Să spun adevărul - acolo unde domneşte eroarea; 
Să aduc credinţă - acolo unde este îndoială; 
Să trezesc speranţă - acolo unde chinuie deznădejdea; 
Să aprind o Lumină - acolo unde locuieşte întristarea ! 
O, Doamne, 
Ajută-mă să năzuiesc: 
Nu atît să fiu mîngiiat, cît să mîngii; 
Nu atit să fiu iubit, cît să iubesc; 
Nu atît să fiu înţeles, cît să înţeleg ! 
Căci cel ce dă - primeşte; 
Cel ce se uită pe sine - se regăseşte; 
Celui ce iartă - i se va ierta; 
Iar cel ce moare - se trezeşte la Viaţa Veşnică ! Amin ! 


Meditaţie 

Sunt pătruns de Lumina Duhului Sfînt pînă în adîncurile mele. 
Această energie luminoasă naşte în mine 

un nou elan, cu rădăcinile înfipte 

adînc în propria-mi fiinţă, 

pentru ca - acum - să pot simţi cum răsare 

din mine o sămînţă a vieţii. 

Sunt activ, puternic, curajos şi creator 

şi conştient de aceste proprii valori. 

Trăiesc clipa în toată plenitudinea ei, 

cu tot ceea ce mă entuziasmează cel mai mult. 
Sunt exprimat de Masculinul din mine. Amin ! 


Psalmul 117 (fragment) 


Lăudaţi pe Domnul că este bun, 

Că în veac este mila Lui. 

Să zică dar, toţi cei ce-L iubesc pe Domnul, 

Că este bun, că în veac este mila Lui. 

Piatra pe care n-au băgat-o în seamă ziditorii, 
Aceasta s-a pus în capul unghiului. 

De la Domnul s-a făcut aceasta 

Şi minunată este în ochii noştri. 

Aceasta este ziua pe care a făcut-o Domnul, 

Să ne bucurăm şi să ne veselim în ea ! 

O, Doamne, mîntuieşte ! O, Doamne, sporeşte ! 
Binecuvîntat este Cel ce vine întru numele Domnului; 
Binecuvîntatu-v-am pe voi, din casa Domnului. 
Dumnezeu este Domnul şi s-a arătat ! Amin ! 


DACĂ 
de Rudvard Kipling 

De poţi să nu-ți pierzi capul, cînd toţi în jurul tău 
şi l-au pierdut pe-al lor, găsindu-ţi ţie vină; 

de poţi, atunci cînd toţi te cred nedemn şi rău 

să nu-ţi pierzi nici o clipă încrederea în tine; 

de poţi s-aştepţi oricît, fără să-ţi pierzi răbdarea, 
de rabzi să fi minţit fără ca tu să minţi, 

sau cînd, hulit de oameni, tu nu cu răzbunarea 
să vrei a le răspunde, dar nici cu rugăminţi; 


De poţi visa, dar fără să te robeşti visării, 

de poţi gîndi, dar fără să-ţi faci din asta ţel, 

de poţi să nu cazi pradă nicicînd dezesperării, 
succesul şi dezastrul primindu-le la fel; 

de rabzi s-auzi cuvîntul rostit cîndva de tine, 
răstălmăcit de oameni, ciuntit şi prefăcut; 

de poţi să-ţi vezi idealul distrus şi din ruine 
să-l reclădeşti cu-ardoarea fierbinte din trecut; 


De poţi risca pe-o carte întreaga ta avere 

şi tot ce-ai strîns o viaţă să pierzi într-un minut, 
şi-atunci, fără a scoate o vorbă de durere 
să-ncepi agoniseala cu calm, de la-nceput; 

şi dacă corpul tău uzat şi obosit 

îl vei putea forţa să-ţi mai slujească încă, 
numai cu străşnicia Voinţei tale şi-astfel 

să steie peste vreme aşa precum o stîncă; 


De poţi vorbi mulţimii fără să minţi şi dacă 

te poţi plimba cu regii făr-a te îngimfa, 

de nici amici, nici duşmani nu pot vreun rău să-ţi facă 

pentru că doar dreptatea e călăuza ta; 

şi dacă poţi să umbli minuta trecătoare 

să nu pierzi nici o filă din al vieţii tom, 

al tău va fi Pămîntul, cu bunurile-i toate 

şi, ceea ce-i mai mult chiar, să ştii, vei fi un OM! 
[traducere de Elena Herovanul] 


ÎNVAŢĂ... ! 

Învață de la apă să ai statornic drum, 
Învață de la flăcări că toate-s numai scrum. 
Învață de la umbră să treci şi să veghezi, 
Învață de la stîncă cum neclintit să crezi. 
Învață de la soare cum trebuie s-apui, 
Învață de la piatră cît trebuie să spui. 
Învață de la vîntul ce-adie pe poteci 

Cum trebuie prin lume de liniştit să treci. 
Învață de la toate, căci toate-ţi sunt surori, 
Cum treci frumos prin viaţă, cum poţi frumos să mori. 
Învață de la vierme că nimeni nu-i uitat, 
Învață de la nufăr să fii mereu curat ! 
Învață de la flăcări ce-avem de ars în noi, 
Învață de la ape să nu dai înapoi. 


Învață de la umbră să fii smerit ca ea! 

Învață de la stîncă să-nduri furtuna grea. 
Învață de la soare ca vremea să-ţi cunoşti, 
Învață de la stele că-n cer sunt multe oști ! 
Învață de la greier - cînd singur eşti - să cînţi ! 
Învață de la lună să nu te înspăimâînţi. 

Învață de la vulturi cînd umerii ţi-s grei 

Şi du-te la furnică să vezi povara ei ! 

Învață de la floare să fii gingaş ca ea, 

Învață de la oaie să ai blîndeţea sa. 

Învață de la păsări să fii mereu în zbor, 

Învață de la toate că totu-i trecător ! 

la seama, fiu al jertfei, prin lumea care treci, 
Să-nveţi din tot ce piere cum să trăieşti în veci ! 


[după Boris Pasternak] 


DECALOGUL TĂCERII 


Taci, dacă nu ai de spus ceva valoros! 

Taci, atunci cînd ai vorbit destul! 

Taci, pînă cînd îţi vine rândul să vorbeşti! 

Taci, atunci cînd eşti provocat! 

Taci, cînd eşti nervos şi iritabil! 

Taci, cînd intri în biserică, pentru ca Dumnezeu să-ţi poată vorbi! 

Taci, cînd pleci de la biserică, pentru ca Duhul Sfânt să poată 
imprima în tine cele ce le-ai auzit! 

Taci, cînd eşti ispitit să birfeşti! 

Taci, cînd eşti ispitit să critici! 

Taci, cît să ai timp să gindeşti, înainte să vorbeşti! 


Capitolul III - Forum 


Mesajul Arhanghelului Poporului Român 
către oamenii de vază 


Spune la domnii voştri aşa: 

Trăieşte în pace cu vecinii tăi, dar apără ce-i al tău, căci nu-i preț 
şi nici lege, nici în ceruri, nici pe pămînt, nici sub pămînt dacă faci 
cum îţi Zic. 

Și înăuntrul obcinei tale, nu pune gard să zici aici e al meu, aici e 
al tău. Căci gol vii şi gol pleci. Și, domnule, de mine pus şi hotărit , (să) 
aibi grijă ca să nu se aştearnă negura şi să rămînă burţi goale. Căci 
eu, care te cinstesc, voi lua cununa cinstei de la tine şi o voi pune la 
altul. lar tu vei cade ca un om de rind, vei sfirşi ca un om obişnuit. 

[ Extras din cartea Forţă contra forţă - Mărturiile unui 
paranormal consemnate şi comentate de CRISTIAN GANESCU, 
Editura Alaya 2001] 


Legea întrajutorării, cultul prieteniei căruia îi era asociat 
respectul pentru familie, supunerea faţă de legi - cînd erau drepte - şi 
cultul eroilor făceau parte din etica pitagoreică*. 

Ritualul pitagoreic* impunea o curăţenie minuțioasă a corpului şi 
a veşmintelor (togă din in alb), cuprindea examenul zilnic de 
conştiinţă, folosirea parfumurilor (şi a unei tămii speciale) şi a muzicii, 
pentru a pune în armonie ritmurile sufletului cu cele ale corpului, cina 
comună, unde era consumată numai carnea albă a animalelor admise 
pentru jertfele rituale: cocoşi albi, purcei şi iezi de lapte. 

* Pitagora a fost iniţiat (şi) în Tracia, ceea ce ne face să credem 
că este vorba de etica şi ritualurile zalmoxiene (n.n.). 

[Extras din Matila C. Ghyka - Filosofia şi mistica numărului] 


IUBESC ROMÂNIA ! 


“România e o ţară foarte frumoasă 
şi mi-au plăcut românii foarte 
mult.Sunt oameni deschişi şi o 


companie foarte plăcută 
(Excelenţa Sa Quinton Mark 
Quayle, amsadadorul Marii 
Britanii la Bucureşti - 


Eenimentul .zile - 11.11.2002). 


Sunt român şi iubesc România ! M-am născut, am crescut şi m- 
am dezvoltat aici, m-am căsătorit şi am doi copii grozavi; cu toţii 
simţim, trăim şi iubim româneşte şi creştineşte, aşa cum am fost 
educați, formaţi, învăţaţi. Am vizitat şi alte ţări - Polonia, Germania, 
Elveţia, Danemarca, Statele Unite şi altele; mi-au plăcut toate şi 
fiecare în parte, dar mult mai mult îmi place România, ţara mea - pe 
care o cunosc bine (din păcate nu atit cît îmi doresc !). Ştiu destul de 
multe despre tradiţia noastră, despre strămoşii noştri, mai apropiaţi şi 
mai puţin apropiaţi. Simt, în sinea mea că “ne tragem” de departe sau 
- mai corect - de demult ! Mă simt un pic hiperborean, destul de mult 
atlant (am avut un vis oniric care ‘mi-a amintit’ că am fost pe 
Atlantida, chiar atunci cînd se scufunda !), un pic pelasg, mai mult 
traco-get, evident dac, tranzitoriu vlah, dar cel mai mult Român (bine, 
dacă vreţi, ardelean, cu rădăcini ample bucovinene !). Simt că am fraţi 
de neam mulţi, în toată lumea, unii (mult prea mulţi) chiar în 
apropierea hotarelor ţării - din păcate, de cealaltă parte ! Pe toţi îi 
iubesc şi le doresc tot binele, deopotrivă celor de acasă, ca şi celor 

înstrăinaţi. Nădăjduiesc că, cei mai mulţi dintre ei, simt asemenea mie 
şi, de aceea, îi aştept oricînd acasă; avem pentru toţi loc, chiar dacă 
din vatra noastră strămoşească lipsesc părţi importante. Decizia este, 
însă, a lor şi le-o respect ! Sunt de părere că trebuie să facem mai 
mult pentru fraţii noştri, unde-ar fi ei, mai ales pentru cei în necaz (şi 
nu cred că este necaz mai mare - pentru ei - decît Dorul de casă !), 
dar “nicăieri nu-i ca acasă’, drept pentru care “îi aştept oricînd 
acasă”(vezi mai sus). 

Mi-e dragă ROMÂNIA şi-am aflat de curînd şi “de ce”: pentru 
că este anagrama de la ARMONIA (fie binecuvîntat francezul Jean 
Bies, de la care am aflat !). Da, România este armonioasă în toate: în 
istorie (altfel n-ar fi răzbit !), în cadrul natural, în tradiţie, în cultură, 
ştiinţă şi altele, dar -mai ales- în Oameni. Vă conjur s-o cercetaţi, s-o 
cunoaşteţi şi să vă convingeţi. Urmaţi sfatul lui Dalai Lama de a 
merge în fiecare an într-un loc unde n-aţi mai fost!. Veţi fi uluiţi ! Din 
nord-vestul ţării, unde o să vedeţi armonia dintre oşeni şi moroşeni -şi 
nu numai- şi pînă în sud-estul ţării, unde veţi întilni armonia dintre cei 
mai vechi munţi ai Europei şi cel mai nou pămînt al ei (Delta) - toată 
ţara este o Armonie ! De la subsolul bogat în zăcăminte, la solul fertil 
al cîmpiilor, dar şi al păşunilor alpine - toată ţara este o Armonie ! De 
la medicina holistică a lui Zalmoxis, la medicina românească de astăzi 
(deopotrivă alopată şi alternativă), la “aurul gri'(inteligenţa, în 
domenii de virf) românesc de astăzi - toată ţara, tot neamul, tot 
poporul este în Armonie. De la cultul (religia) Zalmoxiană de odinioară 
s-a trecut la creştinismul de azi - tot prin Armonie ! (a se vedea 
“Moşul din Carpaţi” de păr.Ghelasie Gheorghe !). Trăim, deci, într-o 
ţară armonioasă, într-o ţară minunată, într-o ţară bogată - care are, în 
armonie, trei mari bogății inepuizabile: Oamenii, Pămîntul (pentru 
exploatare agricolă),  Frumuseţile naturale (pentru exploatare 
turistică). Nu ne rămîne decit să edificăm - prin muncă - o dezvoltare 
durabilă, în respect pentru Dumnezeu - care ne-a dăruit Totul -, 
pentru Om - care este scopul Creaţiei şi pentru Natură - care este 
Sursa noastră !. Iubesc ROMANIA şi sunt sigur că ea va propăşi !. 

Despre originea şi tradiţiile creştine ale poporului 
român. 


Întrucît au apărut unele luări de poziţie, care propun revenirea la 
“religia tradiţională zalmoxiană” a poporului român, “religie 
naţională menită să redea poporului nostru şansa supravieţuirii”, ţin 
să-mi prezint poziţia. 

Sunt creştin român, profund mîndru de originea mea şi a 
poporului meu şi conştient de misiunea sa; aceasta mă face să nu fiu - 
de la început - de acord cu atitudinile defetiste privind soarta noastră, 
a românilor. Sunt conştient de dificultăţile perioadei actuale, chiar şi 
de pericolele uneltirilor neprietenilor noştri, dar am o mare încredere 
în capacitatea noastră de a depăşi toate obstacolele, aşa cum istoria - 
mai nouă şi mai veche - o arată. 

Cunosc, din surse demne de încredere, consonante, o serie de 
aspecte ale istoriei noastre vechi. O serie de informaţii, parvenite atit 
pe căi palpabile, documentare, arheologice, cît şi pe căi 
neconvenţionale, inclusiv  religios-tradiţionale*, fac referire la 
Zalmoxis şi la religia zalmoxiană a dacilor. Se cunoaşte că era o 
religie monoteistă, solară, de mare valoare filosofică şi morală şi de 
mare impact asupra strămoşilor noştri. Ceea ce se cunoaşte mai puţin, 
dar mai ales se omite, este confluenţa dintre această religie - 
generalizată la poporul dac - şi religia creştină, ajunsă pe plaiurile 
Daciei prin intermediul (recunoscut) al apostolului Andrei. 
Conjunctura (care nu este niciodată întîmplătoare !) a făcut ca unul 
dintre ucenicii apostolului să fie tocmai Marele preot zalmoxian, 
ultimul de altfel !. Acesta, fiind iniţiat - ca toţi marii preoţi - asupra 
întrupării Divinităţii, a primit cu multă uşurinţă şi înţelegere 
evanghelizarea Apostolului, care a avut menirea să-l iniţieze - la 
modul concret - asupra vieţii şi operei Mîntuitorului omenirii, Isus 
Cristos. Odată iniţiat şi botezat, primind numele de Andrei, după naşul 
său, a făcut ceea ce Noul Testament - prin Evanghelia după Marcu 
16,15 - consemnează a fi misiunea oricărui ucenic al lui Isus Cristos: 
“Mergeţi în toată lumea şi predicaţi Evanghelia la toată făptura. Cine 
va crede şi va fi botezat, se va miîntui, iar cine nu va crede, va fi 
condamnat”. Aşadar, Marele preot, care devenise ucenicul şi preotul 
Andrei i-a predicat noua Evanghelie, în primul rînd, ucenicului său, 
care - conform tradiţiei zalmoxiene - urma să-i ia locul după moarte, 
botezîndu-l cu numele Andrei. După aceasta, s-a adresat poporului 
dac, pe care-l păstorea. Habotnicia şi cerbicia recunoscută a dacilor a 
făcut ca aceştia să primească cu îndoială şi reţinere predica Marelui 
preot, pe care l-au bănuit de trădare, mai ales în contextul trădării 

Regelui Decebal, care a condus la cotropirea (parţială) a Daciei de 
către romani. Conform tradiţiei, poporul i-a cerut Marelui preot să se 
supună Judecăţii Divine, pentru a proba valabilitatea (adevărul) 
predicii sale asupra întrupării Mîntuitorului şi învățăturilor noii religii. 
Inaintea consumării acestei judecăţi, pe care Marele preot Andrei a 
acceptat-o, i s-a solicitat respectarea tradiţiei, prin desemnarea 
înlocuitorului. Marele preot Andrei l-a desemnat drept succesor pe 
ucenicul său Andrei, acceptat fără tăgadă de popor, după care s-a 
supus judecății, prin aruncarea sa rituală în cele 3 sulițe. Moartea 
Marelui preot Andrei, care - astfel - devine primul martir creştin 
român, a confirmat justeţea predicii sale, ceea ce a condus la 
acceptarea noii religii, propovăduite de fostul Mare preot zalmoxian şi 
continuată de noul Mare preot creştin Andrei şi - în consecinţă - la 
creştinarea poporului dac. Evident că, la aceasta a contribuit - pe 
lîngă aspectele formale prezentate - consonanţa filosofico-morală a 
noii religiin creştine cu religia tradiţională zalmoxiană. Unele 
probleme de adaptare au apărut în legătură cu puternica remanenţă a 
sărbătorilor şi tradiţiilor populare, ceea ce a şi condus la unele 
“suprapuneri”, bine sesizate de cercetători, îndeosebi cu referire la 
Crăciun, Bobotează, Sînziene etc. 

Vreau să cred că expunerea de mai sus, bazată pe informaţii de 
sorginte tradiţională (tradiţie păstrată şi transmisă, din generaţie în 
generaţie, în special în mediul schimnicilor din munţii Apuseni, 
nealterată de nici o influenţă exterioară), desfiinţează dihotomia 
religie zalmoxiană - religie creştină şi, ca atare, “stringenta 
necesitate” a înlocuirii uneia cu cealaltă. Personal, mă simt cu atît mai 
îndreptăţit să mă declar creştin român, cu cît îmi recunosc şi 
preţuiesc rădăcinile dacice şi, implicit, zalmoxiene ! 


* Vezi Moşul din Carpaţi de păr.Ghelasie Gheorghe. 


NOTE DE LECTURĂ 


lată, tocmai am terminat de citit, la recomandarea entuziastă a 
unui prieten, lucrarea ŞOCUL PREISTORIC, a domnului Genu Boris 
Copăceanu. Este un studiu interesant şi incitant, rod al unei munci 
aprige şi tenace, menite să descifreze şi să pună în evidenţă 
“Semnătura de Autor” relevată de “Geometria sacră”. Toată admiraţia 

pentru efortul depus şi pentru informaţiile transmise, rod al 
EXTRATERESTROLOGIEI şi, respectiv al ZALMOXANALIZEI, fondate 
de autor. 

Ceea ce simt nevoia să consemnez sunt citeva note critice, 
menite să “corecteze” considerentele domnului Genu. 

În primul rînd, am simţit o vehemenţă şi virulență nestăpînite, 
care - pentru un cercetător - sunt piedici evidente în raţionala 
abordare, dar, mai ales, în concluziile pe care le trasează, mai ales 
atunci cînd abordează un domeniu atît de important. 

In al doilea rînd, constat o abordare limitată şi limitativă a 
realităţii “cosmice”, respectiv una pur materială şi materialistă, ceea 
ce-l conduce la concluzii - evident - limitate. Sunt de-a dreptul 
surprins că domnia sa, abordiînd geometria sacră şi condus fiind la 
concluzia existenței paradisului, ignoră  SPIRITUALITATEA 
“Autorului” - a cărui semnătură o regăseşte, în “toate cele ce sunt” ! 
O abordare holistică, integrală a subiectului i-ar fi permis să-l 
înţeleagă mai bine pe Autor şi mai ales opera Acestuia. Ca prin 
minune, percepţia unor conflicte apocaliptice, încrincenate s-ar fi 
transformat într-o percepţie blindă, iubitoare a acestei lumi - IUBIRE 
care, evident, stă la bază şi justifică Creaţia - al cărei “autorat” 
domnul Genu, în mod atît de stenic, îl identifică peste tot. 

Personal, sunt încîntat de “descoperirile” autorului. Sunt un 
Român la fel de mindru de originea sa, conştient şi fericit de 
valabilitatea tezei primordialităţii româneşti, dar asta nu-mi dă dreptul 
(şi nici domnului Genu) de a vedea în celelalte rase şi popoare 
duşmani - pe care să trebuiască, dintr-o firească datorie patriotică, să- 
i distrug ! Sunt un mîndru şi fericit Român, conştient de Misiunea 
spirituală superbă a poporului meu, precursor al civilaţiei actuale, dar 
văd - în ceilalţi oameni -frați de ai mei, pe care am datoria de onoare 
să-i trezesc, să-i recuperez prin IUBIRE ! Eu asta înțeleg că aşteaptă 
Autorul de la mine şi de la ai mei ! lar ACASA sunt peste tot - şi AICI 
şi ACOLO unde Autorul mă va trimite. Dacă în mine şi în ai mei Ela 
pus o “sacră genetică”, sunt convins că a făcut-o pentru că aşteaptă 
de la noi Lucrări importante şi acestea nu pot fi decît lucrări ale 
IUBIRII NECONDIŢIONATE - singura, de altfel -, lucrări care n-au 
nimic de-a face cu eugenia! 

Sunt de acord (fără a-mi aroga prin aceasta vreun merit !) cu 
“fabuloasa tezauristică a Parcului Sacru Carpatic”, m-am împlinit ori 
de cîte ori am luat contact cu ea, din Bucegi la Tîrgu Jiu şi din 
Bucovina la Sarmisegetuza, sunt -din nou- de acord că merită să-ţi dai 
viaţa pentru a o apăra, dar de impus - se impune de la sine, prin 
“Semnătura de Autor”, în care eu văd IUBIRE, o iubire care 

construieşte, care  alină şi  mîngiie, care împlineşte prin 
complementaritate - pentru că REALITATEA (LUMEA) este O 
UNITATE ÎN DIVERSITATE şi nu o adversitate. Avînd acest tezaur, 
simt că Lumea ar trebui să-şi dorească “să intre” în România şi nu 
viceversa; de aceea mi se par umilitoare numeroasele condiţionări 
pentru “admiterea” României, dar şi acest aspect îl tratez cu lubire, 
cu înţelegere şi răbdare, pentru că Iubirea este îndelung răbdătoare şi 
înţelegătoare. Dacă fratele meu Genu nu ar fi atît de înverşunat, poate 
s-ar fi apropiat în alt mod de creştinism, care, din sursele tradiţionale 
spirituale româneşti, a fost prevestit-proorocit de Zalmoxe însuşi ! 
Atunci şi numai atunci ar fi înţeles cu adevărat sensul “Semnăturii de 
Autor”, Iubirea din care, cu care şi pentru care El a creat Lumea ! 
Atunci şi numai atunci ochii i se vor deschide şi va vedea Minunăţiile 
Lumii, în care domnia sa a descifrat Semnătura şi va înţelege cu 
adevărat CINE şi CUM suntem noi, ROMANII !!!. Aştept cu speranţă 
şi răbdare acea zi, pentru că şi fratele meu Genu este un Om minunat, 
care şi-a adus contribuţia la identificare şi evidenţierea fabulosului 
Parc Sacru Carpatic ! 


Mesajul lui Dalai Lama pentru Mileniul III 


Ce a spus Dalai Lama la începutul mileniului III, care a început 
la 01.01.2001. 

Îţi ia cîteva secunde să-l citeşti şi să cugeţi. Nu păstra mesajul 
doar pentru tine ! 
Trebuie (e bine!) să plece de la tine în 96 de ore. O să ai o surpriză 
plăcută. Este adevărat chiar dacă nu eşti superstiţios sau credincios ! 


Învățăturile vieţii în noul mileniu de la DALAI LAMA. 
Marea dragoste şi marile realizări implică un mare risc. 
Cînd pierzi să-ţi fie învăţătură ! 
Urmează cei trei R: respect pentru tine, respect pentru alţii, 
responsabilitate pentru toate acţiunile tale. 
Aminteşte-ţi că, atunci cînd nu obţii ceea ce vrei, este uneori o 
minunată lovitură de noroc! 

Învață regulile astfel încît să ştii cum să le calci cum se cuvine! 

Nu lăsa ca o dispută nesemnificativă să rupă o mare prietenie! 

Atunci cînd realizezi că ai greşit, imediat ia măsuri să le corectezi! 

In fiecare zi să petreci cîtva timp pentru tine! 

Deschide braţele spre schimbare, dar nu-ţi pierde din valorile tale! 
Ţine minte că tăcerea este uneori cel mai bun răspuns. 

Trăieşte o viaţă onorabilă! Atunci cînd îmbătrîneşti şi te gindeşti în 
urmă, vei putea să te bucuri a doua oară de ea. 

O atmosferă plăcută în casă este baza vieţii tale. 

In neînțelegerile cu cei dragi ia seama numai de situaţia curentă. Nu 
invoca trecutul ! 

Impărtăşeşte ştiinţa ta ! Este o cale de a atinge imortalitatea. 

Fii gentil cu pămîntul ! 

O dată pe an, pleacă undeva unde nu ai fost niciodară ! 

Ţine minte: cea mai bună relaţie este cea în care iubirea recuprocă 
depăşeşte nevoia fiecăruia. 

Judecă succesul tău prin ceea ce trebuie să renunti ca să-l poţi obţine. 
Imbină iubirea şi gătitul cu renunţarea ! 


Nu păstra acest mesaj doar pentru tine. Mantra trebuie să plece 
de la tine în 96 de ore. Vei avea o plăcută surpriză (este adevărat 
chiar dacă nu eşti superstiţios sau credincios!). 


Dacă trimiţi la: 
0-4 persoane - viaţa ta se va îmbunătăţi uşor; 
5-9 persoane - viaţa ta se va îmbunătăţi aşa cum ai vrea; 
9-14 persoane - vei avea cel puţin 5 surprize în următoarele 3 
săptămîni. 
15 persoane şi peste - viaţa ta se va îmbunătăţi drastic şi visele vor 
deveni realitate !. 


“Nădejde neclintită, Tu ne vei păstra pacea 
noastră, 

că întru Tine ne punem nădejdea” Isaia 
26,3 


Scrisoare către Prea-Fericitul Teoctist şi Înalt-Prea- 
Sfinţitul loan Robu, 


+ Lăudat să fie Domnul nostru Isus Cristos ! 
Excelenţele Voastre, 


Mă adresez Dumneavostră, în această perioadă, în care ne 
pregătim să întîmpi- 
năm celebrarea Naşterii Mîntuitorului nostru, cu rugămintea a Vă 
apleca asupra propu- nerilor pe care Vi le prezint în contiuare. 

Am avut privilegiul să mă aflu, de mai multe ori în preajma 
fiecăruia dintre Dumneavoastră, Vi-am simţit vibrația sufletelor 
Voastre nobile şi sunt sigur că aveţi aceleaşi sentimente de iubire faţă 
de poporul nostru. Ştiu, deasemenea, că Vă preocupă în aceiaşi 
măsură soarta lui şi Vă îngrijorează situaţia actuală. 

În ceea ce mă priveşte, sunt un optimist şi cred cu tărie în soarta 
bună şi în misiu- nea creştină a poporului meu. lată de ce, am redactat 
o scrisoare către Preşedintele ţării, pe care o anexez, în speranţa că 
Veţi fi de acord cu demersul meu şi îl veţi susţine, promovîndu-l la 
Preşedenţie. 

Vin, deasemenea, la Dumneavoastră cu rugămintea de a promova 
- în cadrul Sfintelor slujbe duminicale, în Bisericile pe care - cu 
onoare - le păstoriţi, a două rugăciuni pentru Binele poporului român, 
adaptate după cunoscutele rugăciuni ale Sfîntului Ciprian, respectiv 
ale Sfîntului Francisc de Assisi - pe care le anexez. Aceste rugăciuni 
ar putea constitui o temă comună, în cadrul Octavei din luna ianuarie 
şi - deasemenea canoane zilnice pentru Mănăstirile româneşti, din 
cadrul Bisericilor Voastre. 

Fie ca Sărbătorile pe care, prin post şi rugăciune, le aşteptăm cu 
multă speranţă, să Vă aducă, Excelenţelor Voastre, multă fericire şi 
sănătate, putere şi inspiraţie divină, în greaua misiune pe care Vi-aţi 
asumat-o ! Dumnezeu să Vă aibe în paza Sa! 


Rugăciunea Sfintului Ciprian 


Domnului să ne rugăm ! 

Stăpine Doamne, Isuse Cristoase, Dumnezeul nostru, Creatorule 
şi Chivernisitorule a toate, Sfint şi Slăvit eşti; Impăratul împăraţilor şi 
Domnul domnilor, slavă ie, Tu Cel ce locuieşti în lumina cea 
nepătrunsă şi neapropiată, pentru rugăciunea noastră, a smeriţilor şi 
nevrednicilor robilor Tăi români; depărtează demonii şi stinge viclenia 
lor de la robii Tăi; revarsă ploaie la bună vreme peste tot pămîntul 
românesc şi pămîntul să-şi dea roadele lui; copacii şi viile să-şi dea 
deplin rodul lor, femeile să fie dezlegate şi eliberate de  nerodirea 
pîntecului; acestea şi toată lumea mai întîi fiind dezlegate, dezleagă şi 
toată zidirea de toate legăturile diavoleşti. 

Aşa Doamne, auzi-ne pe noi păcătoşii, slujitorii Tăi şi robii Tăi 
români, cu toţi ai casei lor şi dezleagă poporul nostru de demonul de 
amiază, de toată boala şi de tot blestemul, de toată miînia, 
nenorocirea, clevetirea invidia, farmecele, nemilostivirea, lenea, 
lăcomia,  nepuntinţa, prostia,  neînţelepciunea,  mîndria, trufia, 
cruzimea, nedrep-tatea şi de toate greşelile ştiute şi neştiute, pentru 
Sfint Numele Tău, că binecuvintat eşti în veci. Amin !. 


Rugăciunea Sfintului Francisc de Assisi 


O, Doamne, 
Fă din mine un instrument al Păcii Tale : 
Ca să iubesc - acolo unde este ură; 
Să iert - acolo unde se jigneşte; 
Să unesc - acolo unde este dezbinare; 
Să spun adevărul - acolo unde domneşte eroarea; 
Să aduc credinţă - acolo unde este îndoială; 
Să trezesc speranţă - acolo unde chinuie deznădejdea; 
Să aprind o Lumină - acolo unde locuieşte întristarea ! 
O, Doamne, 
Ajută-mă să năzuiesc: 
Nu atît să fiu mîngiiat, cît să mîngii; 
Nu atit să fiu iubit, cît să iubesc; 
Nu atît să fiu înţeles, cît să înţeleg ! 
Căci cel ce dă - primeşte; 
Cel ce se uită pe sine - se regăseşte; 
Celui ce iartă - i se va ierta; 
Iar cel ce moare - se trezeşte la Viaţa Veşnică ! Amin ! 

“God bless 
Romania |!” 


“Dumnezeu ne zimbeşte astăzi !” 
George 
W.Bush, Bucureşti 


Domnului Preşedinte al României 
Stimate domnule Ion Iliescu, 


Sunt foarte fericit şi mulţumit, zilele acestea ! Desigur că o 
contribuţie importantă Vă aparţine, drept pentru care Vă mulţumesc, 
în numele meu şi al familiei mele ! 

Ceea ce mă îndeamnă să Vă scriu este dorinţa fierbinte de a 
vedea materializate, cît mai curînd, minunatele şanse pe care le avem. 
Da, avem şanse minunate: avem o ţară minunată, România; avem un 
popor minunat, cu o frumoasă tradiţie multimilenară (cca 12 milenii - 
pentru cunoscători !); avem o conjunctură internaţională favorabilă; 
avem conducători minunaţi (pe care, din păcate, nu prea ştim să-i 
apreciem), într-un cuvînt avem TOTUL. Sigur că, aceste şanse nefiind 
“de ultimă oră”, ne întrebăm ce ne lipseşte, totuşi ?! Pentru că - 
evident - ceva ne lipseşte, din moment ce Nu putem fructifica aceste 
şanse, cel puţin pînă acum ! Dacă aveţi bunăvoința să priviţi motto-ul 
scrisorii mele, veţi constata că oaspetele Dumneavoastră şi al nostru 
L-a invocat pe Dumnezeu, ca sursă a BINECUVINIARII şi a 
BUNĂVOINŢEI, două aspecte care, veţi fi de acord, noi -Românii- nu 
le abordăm, nici în Constituţia noastră şi nici în discursul public, deşi 
suntem în covărşitoare majoritate credincioşi şi, mai mult, creştini, cu 
o tradiţie de aproape 2 milenii ! 

Apreciez, în cuvîintările Dumneavoastră, preocuparea faţă de 
corupţie şi birocraţie (şi nu numai), tare morale care afectează grav 
corpul naţiunii ! Deasemenea, intenţia declarată de a le ataca frontal, 
pe căi constituţionale, legale şi instituţionale. Iată de ce, cred că este 
foarte importantă revenirea României la statutul de ţară creştină (nu 
religioasă !), prin inserarea în Constituţie, aflată oricum în stadiu de 
modificare, a prevederii referitoare la conştiinţa poporului român 
(“Noi credem în Dumnezeu !”) şi în ridicarea la rang de sărbătoare 
naţională a zilei de 30 noiembrie (prăznuirea Sfintului Andrei, 
patronul spiritual şi apostolul nostru), prin adiţiune la ziua de 1 
Decembrie. Vă rog, domnule Preşedinte, să Vă îndepliniţi integral 
misiunea pe care o aveţi, în fruntea poporului român, redindu-i 
statutul spiritual care i se cuvine şi i se potriveşte. Nimic altceva nu 
lipseşte ! Veţi constata rapid că lupta cu corupţia şi alte abateri 
morale va deveni caducă, energiile populare vor fi eliberate şi 
bunăstarea materială socială, care Vă produce atita supărare, va 
deveni o realitate - bazată pe munca noastră şi nu pe “tranşe”, 
investiţii străine, credite, ajutoare, care vor fi doar complementare ! 

Domnule Preşedinte, mi-am permis să vă întocmesc tabloul 
energetic numerologic, găsind acolo numeroase explicaţii asupra 
preferințelor şi atitudinilor Dumneavoastră, mai vechi şi mai noi. 
Remarc că aveţi o spiritualitate foarte ridicată, de nivel maxim (după 
unele păreri), la fel cu preşedintele G.W.Bush, avînd deasemenea o 
personalitate aparte, care de multe ori îmi produce admiraţie, prin 
lipsa de conformism, prin spontaneitate şi comunicativitate, aspecte 
care s-au văzut şi plăcut inclusiv la întîlnirea cu preşedintele 
american. În mod sincer şi deschis recunosc că nu am fost un 
admirator şi nici susţinător al Dumneavoastră, fiind -asemenea multor 
conaţionali- dispus să Vă sesizez mai degrabă defectele şi scăpările, 
drept pentru care îmi cer scuze ! Sunt acum în poziţia de a-mi pune 
mari speranţe în Dumneavoastră, bazat - pe lingă aspectele 
numerologice menţionate - pe sinceritatea şi buna Dumneavoastră 
intenţie, pe care le cunosc, în particular, de circa 10 ani. Vă rog, faceţi 
efortul de a Vă depăşi blocajele religioase educaţionale, pentru 
Dumneavoastră şi pentru Poporul Român ! 

Regret un singur lucru, în legătură cu Adunarea din 23 
noiembrie : Cred că era un prilej potrivit pentru a-l invoca pe 
J.F.Kennedy, la 39 de ani de la asasinare, pentru a transmite 
poporului nostru chemarea de a se preocupa de ceea ce fiecare are de 
oferit ţării sale ! Aferim ! 

Urindu-Vă multă sănătate şi fericire, mă rog ca Dumnezeu să Vă 
întărească în misiunea Dumneavostră! 

Al Dumneavoastră, cu sinceritate,Adrian Şcheul 


SCRISOARE CĂTRE PAPA 


Laudetur Jesus Christus ! 
Sanctitatea Voastră, 


Sunt un creştin catolic român, care a avut fericirea să Vă întilnească 
de 2 ori, odată în august 1991 la Censtohowa, în Polonia şi odată - la 
mine acasă, la Bucureşti, cu ocazia istoricei Voastre vizite în România. 
Vă mulţumesc că existaţi ! 

Vă anexez o “scurtă scrisoare către evrei”, pe care am simţit nevoia să 
o scriu şi pe care Vi-o încredinţez cu conştiinţa că, dacă ea reprezintă 
o contribuţie valabilă, veţi ştii care-i este locul. Vă mulţumesc pentru 
interes ! 

Vă urez multă fericire şi împlinirea misiunii pe care în mod atît de 
strălucit o desfăşuraţi. Dumnezeu să Vă binecuvinteze ! 


Al Dumneavoastră smerit, 
Adrian Şcheul 


Scurtă scrisoare câtre evrei 


Dragii mei, 

Simt în sufletul meu un mare regret pentru faptul că nu suntem 
împreună ! Din cîte înţeleg eu, ar fi vremea unei reconsiderări din 
partea învăţaţilor şi preoţilor voştri, despre a căror cunoaştere- 
înţelepciune sunt încredinţat. 

Se împlinesc - iată - circa 2000 de ani de cînd profeţiile 
Profeţilor voştri s-au împlinit - Mesia s-a întrupat, de la Duhul Sfînt, 
din Maria Fecioară, la Bethleem. 

Înţeleg că strămoşii voştri nu au înţeles şi nu au acceptat 
ACEASTA ! A greşi este omeneşte şi deci ni se întîmplă tuturor. A 
persevera, însă, NU ! 

Logica istorică a ultimilor 3000 de ani ne spune - în mod obiectiv 
- că, în urmă cu mulţi ani înainte de anul 1, era profeţit (anticipat) şi 

aşteptat în mijlocul poporului evreu - un evenimet epocal iminent - 
venirea Mîntuitorului. 

Naşterea, viaţa, opera, moartea şi învierea lui Isus Cristos nu au 
fost recepționate de strămoşii voştri, din motive care, astăzi, nu mai 
au importanţă ! Astăzi, însă, după ce următorii 2000 de ani, NU au 
confirmat profeţiile-aşteptările voastre (repet, iminente la vremea 
respectivă !), cred că a venit TIMPUL RECONSIDERĂRII ! Dar dacă 
strămoşii voştri au greşit şi nu au avut 'ochi să vadă şi urechi să 
audă! ?!. Noi, creştinii, considerăm că profeţiile voastre s-au împlinit 
şi VI S-A NĂSCUT MÎNTUITOR ! 

“Vă rog, împăcaţi-vă cu Dumnezeu” a rostit un mare frate de-al 
vostru, pe care noi îl cinstim drept CEL MAI IUBIT UCENIC AL 
MÎNTUITORULUI, Apostolul Ioan şi la fel vă rog şi eu!. 


Cu frăţească iubire, Adrian - un creştin din Romania. 
N.B. Pentru documentare, vă rog să citiţi scrisoarea adresată vouă de 


Saul sau Paul Apostolul, cum îi spunem noi, pentru că la teologie el se 
pricepe cel mai bine ! Mulţumesc !. 


Cuvînt de încheiere 


În speranţa că v-am putut fi de ajutor în demersul vostru de 
cunoaştere şi desăvirşire de sine, în măsura în care sunteţi de acord 
cu primordialitatea acestor preocupări umane, vă redau mai jos cîteva 
explicaţii şi indicaţii privind Biblia, această Carte a cărţilor - aşa cum 
este ea definită - primite din partea unei doamne, ce doreşte a-şi 
păstra pentru moment anonimatul, aflată într-o misiune de mare 
însemnătate, atit pentru contemporaneitate, cît şi pentru istoria 
umanităţii, şi care are acces la Cunoaştere. Le însoțesc de îndemnul 
meu, repetat în mai multe însemnări de a citi, a reciti şi a aprofunda 
Biblia şi toate celelalte scrieri ce aparţin Tezaurului sacru al religiilor, 
al umanităţii. 


<<BIBLIA este un cod astral, la fel cu celalte Texte sacre date 
altor populaţii de pe pămînt şi cuprinde o multitudine de porunci - 
care sunt LEGI ce guvernează universul de lumină - şi sunt date, de 
multe ori, diverşilor prooroci şi profeţi, într-un mod diferit, tocmai 
pentru a ne ajuta pe noi să aplicăm corect LEGILE LUI DUMNEZEU 
care sunt LEGILE UNIVERSULUI. 


Biblia conţine profeţii ale mai multor profeţi, prooroci, iniţiaţi; 
unele dintre aceste profeţii par asemănătoare, dar de la fiecare avem 
cîte un cuvînt de învăţătură. Ele descriu lucruri profetite şi întimplate, 
obţinute prin claraudiţie şi clarvedere. Singura profeție neîmplinită 
în totalitate este Apocalipsa, ultima carte a Bibliei. 


Deci, cu răbdare, trebuie să ne aplecăm asupra Bibliei, astfel: 
Stind la o masă, cu un creion în mînă, vom citi un capitol, însemnînd 
cu semnul întrebării (?) ceea ce nu înţelegem încă şi cu o bară (sau 
oricare alt semn propriu) poruncile - pe care trebuie să le cunoască 
orice om. >> 


Mulţumesc acestei doamne, un adevărat maestru spiritual, 
pentru îndrumările date pentru restructurarea şi modificările 
materialului cărţii de faţă. 

Vouă, iubiţi fraţi - care aţi parcurs, cu răbdare şi înţelegere 
aceste însemnări - vă mulţumesc şi vă aştept pe Calea lungă a 
desăvirşirii. E foarte posibil să ne întîlnim... 


Cu dragoste, Adrian Şcheul 

Motto: “Desconsideră studiul lui Dumnezeu şi vei fi 
condamnat să biîjbii şi să te poticneşti umblînd prin viaţă 
legat la ochi,fără simţ de orientare şi fără înţelegerea 
lucrurilor ce te înconjoară. În felul acesta îţi iroseşti viaţa şi 
îţi pierzi sufletul” [].I.Packer- Op.citată la pct.86] 

